
NOTA DE PREZENTARE 


Cursul de Teoria curriculum-ului face parte din pachetul disciplinelor psihopedagogice. 
Este structurat pe două dimensiuni: 


e O dimensiune teoretică, ce vizează în principal familiarizarea studenţilor cu 
principalele concepte, teorii şi modele de interpretare modernă a curriculum- 
ului şcolar, înțelegerea de către aceştia a principalelor direcţii de evoluţie în 
domeniu, interpretarea dintr-o perspectivă teoretică a deciziilor, schimbărilor 
şi transformărilor promovate în învățământul românesc în ultimul deceniu şi 
jumătate; 


e O dimensiune practică, ce vizează pe de o parte dobândirea de către 
studenţi a unor abilităţi specifice de integrare şi utilizare în practica şcolară a 
unor demersuri de proiectare, realizare şi evaluare a curriculum-ului şcolar 
modern, capabil să asigure optimizarea şi personalizarea procesului de 
instruire, tratarea diferențiată a elevilor, iar pe de altă parte integrarea în 
propriul sistem al valorilor profesionale a unor atitudini de receptivitate şi 
valorizare faţă de schimbare. 


COMPETENŢE PROFESIONALE 


Pe parcursul şi la sfârşitul cursului, studenţii vor dobândi următoarele competențe: 


Competenţe de cunoaştere şi înțelegere 


e caracterizarea statutului epistemologic al Teoriei curriculum-ului (TC); 
determinarea poziției TC în sistemul ştiinţelor educației; 

e definirea şi caracterizarea principalelor categorii de concepte teoretice şi 
metodologice specifice domeniului: curriculum, învățământ centrat pe elev, 
competenţe, performanţe, relaţii între acestea, arii curriculare, curriculum la 
decizia şcolii, discipline opţionale, curriculum formal, curriculum comun etc.; 

e asamblarea conceptelor într-un limbaj ştiinţific şi coerent şi utilizarea lui în 
activitatea profesională. 


Competenţe de explicare şi interpretare 


e descrierea, interpretarea şi evaluarea principalelor evoluţii, orientări, 
perspective de analiză a curriculum-ului şcolar: 
o elementele structurale ale curriculum-ului şcolar; 
o elementele funcționale; 
o produsele sau documentele curriculare; 
o tipurile sau formele de manifestare a curriculum-ului şcolar etc.; 
e analiza reflectiv-critică şi formularea judecăților de valoare proprii privind 
abordarea domeniului în literatura de specialitate, procesul de implementare 
a Curriculum-ului Naţional în învățământul preuniversitar; 
e identificarea şi evaluarea direcțiilor şi tendinţelor reprezentative de evoluţie 
din domeniul politicilor, teoriei şi practicii curriculare în învățământul 
preuniversitar: reforme, paradigme, probleme critice, perspective. 


Proiectul pentru Învățământul Rural 3 


Introducere 


COMPETENŢE PROFESIONALE (continuare) 
Competenţe aplicative 


e dobândirea unui set de abilităţi practice specifice; 

e integrarea şi utilizarea efectivă în practica şcolară a demersurilor moderne 
de proiectare, implementare, evaluare a curriculum-ului şcolar, în 
concordanţă cu cerințele formării profilului de competenţă pe diverse cicluri 
de şcolarizare; 

e stabilirea cu rigoare şi profesionalism, în cadrul fiecărui program de instruire, 
a elementelor structurale ce definesc un curriculum şcolar modern şi a 
relațiilor dintre acestea; 

e interpretarea rezultatelor evaluării unui curriculum şcolar şi valorificarea lor în 
vederea centrării procesului de predare/ învăţare/ evaluare pe elev, tratării 
diferenţiate a elevilor; 

e dezvoltarea abilității de a analiza critic documentele curriculare principale şi 
auxiliare în baza cărora se desfăşoară procesul instructiv-educativ: planul de 
învățământ, programele şcolare, manualele, ghidurile metodice etc.; 

e dezvoltarea abilității de a construi documente curriculare proprii (programe 
pentru disciplinele opționale, proiecte pentru unitățile de învăţare, pentru lecții 
sau activități etc.), care să satisfacă la un nivel acceptabil condiţiile 
învățământului modern, centrat pe nevoile, aspiraţiile, posibilităţile şi limitele 
elevului. 


Atitudini 


e integrarea conceptelor, principiilor şi instrumentelor proprii TEORIEI 
CURRICULUM-ului în sistemul valorilor profesionale ale cursantului; 

e receptivitate la inovațiile din sfera teoriei şi practicii în domeniul curricular; 

e asimilarea şi practicarea consecventă a principiilor deontologice în 
construcția şi aplicarea curriculum-ului şcolar, în toate ipostazele sale: 
structurală, procesuală sau a elaborării unor documente în concordanţă cu 
cerințele unui învățământ centrat pe competenţe şi performanţe şcolare; 

e conştientizarea impactului realizării unui curriculum individualizat şi 
personalizat în planul dezvoltării personale a elevilor, orientării profesionale 
şi promovării sociale. 


STRUCTURA CURSULUI 


Cursul „Teoria curriculum-ului ” este structurat pe 5 (cinci ) unităţi de învăţare care 
acoperă în general problematica domeniului, atât din perspectiva teoretică dar mai ales 
practică. 


Cele cinci unități de învăţare dezvoltate în curs au fost abordate în general în aceeaşi 
manieră, oferind studenților posibilitatea de a accede la delimitările conceptuale 
fundamentale ale fiecărui capitol, de a înțelege caracteristicile specifice ale temei sau 
domeniului, dar, cu prioritate, au fost vizate stimularea autoreflecţiei, a spiritului de 
observaţie în raport cu problematica prezentată/ discutată, dezvoltarea unor competențe 
aplicative, de integrare, utilizare, interpretare şi construcție a demersurilor 
instructiv-educative din perspectiva optimizării, ameliorării, reglării procesului de 
învățământ. 

Problematica unităţilor de învăţare s-a orientat spre înțelegerea dinamicii conceptului 
de „curriculum”, dar mai ales a semnificației sale actuale, centrată pe structurarea şi 
formularea obiectivelor educaţionale în termeni de competențe, în concordanță cu 
evoluțiile din planul psihologiei cognitive, integrarea, din perspectiva obiectivelor formulate, 
a tuturor influențelor educaţionale exercitate asupra elevului (formale, nonformale şi 
informale), acordarea priorităţii, în procesul didactic, realizării obiectivelor educaţionale, 
conceperea curriculum-ului într-o manieră personalizată şi individualizată etc. 

În cadrul fiecărei unităţi de învăţare, pe lângă elementele de natură teoretică, am 
integrat diverse teme de lucru, teme de reflecţie, aplicaţii, cu funcţie de autoevaluare, 
precum şi o lucrare de verificare. 

Lucrările de verificare au fost concepute dintr-o dublă perspectivă: 

e aceea a evaluării studentului la finalul fiecărei unităţi de învăţare; 

e aceea a oferirii unor exemple/ modele de instrumente/ dispozitive de 
evaluare în concordanță cu problematica cursului şi cu tendinţele de 
modernizare receptate în teoria şi practica pedagogică actuală. 


Literatura de specialitate consultată şi care este menţionată atât la „Bibliografia 
generală” cât şi la „Bibliografia” fiecărei unităţi de învăţare a fost selectată pe criterii de 
reprezentativitate explicativă, de interpretare şi de aplicare în practica educaţională. De 
asemenea, am avut în vedere şi alte considerente, cum ar fi o distribuţie echilibrată între 
literatura de specialitate în limba română şi în limbile de circulaţie internaţională, accesul 
cursanţilor/ studenţilor la aceste lucrări (marea majoritate a lor fiind publicate în edituri de 
prestigiu, cu acoperire în toată ţara) etc. 


ABORDAREA MODULULUI DE CĂTRE CURSANȚI/ STUDENȚI 


Modulul „Teoria curriculum-ului” va fi abordat de fiecare student din trei 
perspective: 
© relaţia student-tutore 
© relația student-mentor 
© studiu individual şi activitate independentă. 


Primele două categorii de relaţii vor necesita o abordare interactivă, bazată pe o 
permanentă stimulare, motivare, dinamizare. 

Studiul individual şi activitatea independentă vor ocupa un loc important în 
parcurgerea modulului. Fiecare unitate de învăţare cuprinde/ include teme de autoreflecţie, 
aplicaţii, teme de autoevaluare precum şi o lucrare de verificare. 

Sarcinile de lucru de tipul aplicaţiilor, temelor de autoevaluare, de autoreflecţie, 
studiilor de caz etc. sunt prevăzute cu spații rezervate special pentru redactarea/ 
elaborarea răspunsului. De asemenea, pentru diverse discuții şi comentarii cu tutorele sau 
cu mentorul, însemnări/ adnotări etc. pot fi folosite manşetele/ spaţiile albe special lăsate 
la marginea foii. Acestea pot reprezenta un exerciţiu şi un prilej important pentru 
pregătirea lucrărilor de verificare. La finalul fiecărei unităţi de învăţare veţi găsi, de 
asemenea, „Răspunsuri şi comentarii la probele de autoevaluare”, care vor reprezenta 
repere în autocorectare, autoverificare. 

Lucrările de verificare sunt plasate la finalul fiecărei unități de învăţare. Este 
recomandabil să citiți cu atenţie cerințele precum şi instrucţiunile privind conţinutul, 
redactarea, extensia etc. De asemenea, se impune să ţineţi seama de criteriile integrate în 
baremele/ grilele de corectare şi apreciere a răspunsurilor dumneavoastră. Lucrările vor fi 
transmise tutorelui la care aţi fost repartizat, la termenele stabilite. Modalitatea prin care 
veţi intra în posesia comentariilor şi notelor acordate vor fi stabilite de Universitate. 


SUCCES! 

Unitatea de învăţare nr. 1 


CURRICULUM: CONCEPT, EVOLUȚIE SEMANTICĂ, SEMNIFICAȚII 


Cuprins 
1.Obiectivele unității de învățare nr. "Ideas cea cate ode alee a ăia lt et Bee 6 
2. Evoluţia semantică a conceptului de Curriculum... nenea 7 
3. Repere evolutive majore nene secete doit i ia ei ie ei i 9 
4. Curriculum: repere conceptuale... sanse en ante ana me oi na aa dă ea nnmnnn 10 
5. Învățământul centrat pe elev versus învățământul centrat pe „materie”......................... 13 
5.1. Caracteristicile învățământului centratpe cadrul didactic şi pe „materia” 
dë ÎNV MEN sec ocna 30 aaa i da aa a 13 
5.2. Calitățile învățământului centrat pe elev... nenea 14 
6. lipur- sau forme de UITI UI CIT )iza ceea aaa alia isa eat pasa iz dead aia ile poa pati pipi 15 
7. Perspective de analiză a Curriculum-ului şcolar ..............mmme nenea 17 
7.1. Perspectiva procesuală.. „mn caca catre cara aa age măreață ua  inaearba nire arata 17 
7.2. Perspectiva SIN OLLI EEE enn 17 
7.3. Perspectiva produselor sau documentelor curriculare... 18 
8. Repere pentru elaborarea răspunsului la „Proba de autoevaluare nr. 1 ....................... 18 
9. Lucrarea de verificare Nr. | na ace aaa a ara a tă rea 19 
10. BIBIOGTaNE:220 pecete ec e aa Esi a ai pa a a a aa ua au Eau at 21 


1. Obiectivele unității de învăţare nr. 1 


Pe parcursul şi la sfârşitul acestei unităţi de învăţare, 

cursanţii/ studenții vor fi capabili: 

e Să definească principalele concepte teoretice specifice 
acestei unităţi de învăţare; 

e Să utilizeze/ opereze cu aceste concepte în diverse 
contexte de instruire, metodice etc. 
Să argumenteze evoluţia conceptului de curriculum de 
la sensul său iniţial la sensul actual; 
Să analizeze, evolutiv, caracteristicile noţiunii de 
curriculum; 
Să comenteze/ argumenteze semnificaţiile majore ale 
adoptării conceptului de curriculum; 
Să formuleze judecăţi de valoare privind receptivitatea 
sistemului de învățământ din România, a teoriei şi 
practicii educaționale, față de evoluţiile recente din 
domeniu pe plan internaţional. 

2. Evoluţia semantică a conceptului de Curriculum 


ETIMOLOGIE 


Curriculum provine din limba latină (singular: curriculum, plural: curricula). 
Desemna: 
În sens propriu: teren, câmp de curse sau cursa propriu-zisă (Vivienne de 
Landsheere, Pedagogie, PUF, Paris, 1992, pag. 89); alergare, cursă 
(Cassell, Latin-Enghlish Dictionary); 
În sens figurat: 

e Curriculum solis= curs al Soarelui 

e Curriculum lunae= curs al Lunii 

e Curriculum vitae= curs al vieții. 


Rezultă că: 


În domeniul educaţional termenul a pătruns în sensul său figurat. Termenul 
„Curriculum” desemnează un traseu de învăţare bine definit, „inspirat din 
„Curriculum vitae”, care desemnează un traseu al vieţii unei persoane, 
marcat de circumstanţe speciale” (D. Potolea, Conceptualizarea curriculum- 
ului. O abordare multidimensională în Pedagogie, Editura Polirom, laşi, 
2002, coord. Dan Potolea şi Emil Păun, pag. 72). Termenul de Curriculum a 
apărut în vocabularul cu privire la educaţie la sfârşitul secolul al XVI-lea şi 
începutul secolului al XVII-lea (Vivienne de Landsheere, Pedagogie, PUF, 
Paris, pag. 80). 


Cu referire la contextul educaţional, a apărut, mai întâi, în documentele unor 
universități medievale (Leiden, Olanda, 1582; Glasgow, Scoţia, 1633). Una 
dintre primele lucrări lexicografice care îl menţionează este „The Oxford 
English Dictionary”. Înţelesul oferit era de „curs obligatoriu de studiu sau 
de instruire, dintr-o şcoală sau universitate”. 

Până la mijlocul secolului al XIX-lea, în întreaga lume, termenul de 
CURRICULUM a fost folosit, în general, cu înţelesul restrâns la conținuturile 
instructiv-educative şi, în special, la componenta lor preponderent 
informativă, respectiv la cunoştinţe şcolare. 

Până la jumătatea secolului XX, Curriculum-ul desemna: 

° la anglo-saxoni, program de studii al unui sistem de educaţie sau al 
unei instituții, cu precizarea obiectivelor, conţinuturilor, a ansamblului 
materialelor didactice; 

° în lumea francofonă era folosită expresia „program de studii” pentru 
a desemna aceeaşi realitate. 

Din anii “60, semnificaţia conceptului de curriculum s-a lărgit foarte mult. 
Astăzi conceptul este unul dintre cele mai frecvent folosite în teoria şi 
practica educaţională, mai ales în literatura de limbă engleză. În literatura 
francofonă, termenul de curriculum ocupă un loc marginal, deşi abordările, 
atât în teoria pedagogică cât şi în practica şcolară, sunt de tip curricular. 
Lumea francofonă preferă, în continuare, termenul de „program de studii”. 

În prezent s-a constituit o ştiinţă care se ocupă de construcția 
curriculum-ului şi anume Teoria curriculum-ului. Originea ei se află în 
publicarea, în 1918, a operei lui Bobbit numită “Curriculum”. Se consideră, 
însă, că prima formulare a Teoriei Curriculum-ului se găseşte în lucrarea lui 
Tyler (1950), "Basic Principles of Curriculum and Instruction”. 


Proiectul pentru Învățământul Rural 7 


Curriculum: concept, evoluţie semantică, semnificaţii 


Conceptul a pătruns mai întâi şi mai frecvent în literatura engleză de 
specialitate, comparativ cu literaturile franceză şi germană. Literatura 
americană din secolul al XX-lea a adus importante contribuţii la dezvoltarea 
teoriei şi practicii curriculare. 


Dezbateri contradictorii 
Ulterior, termenul CURRICULUM a început să devină un subiect al 
dezbaterilor contradictorii în comunitatea pedagogică şi un izvor de confuzii 
şi neînțelegeri, datorate extinderii ariei sale semantice şi vehiculării lui cu mai 
multe sensuri, în acelaşi timp. Şi anume: 

e Pe de o parte, conservatorii, fideli semnificației originare, înțelegeau 
prin CURRICULUM conținuturi instrucţional- educaţionale (planuri de 
învățământ, programe, manuale; subiecte, teme, arii de studiu); 

e Pe de altă parte, reformiştii, reclamând îngustimea sensului 
tradițional al termenului, propuneau extensiunea sa asupra întregii 
didactici şi, in extremis, asupra întregii experienţe de învăţare de care 
beneficiază un individ, în contexte educaţionale şcolare, extraşcolare 
şi chiar informale (în familie şi în comunitate). Obiectivele şi 
metodologiile de predare- evaluare, precum şi organizarea/ 
structurarea situaţiilor de învăţare în afara şcolii sunt considerate de 
aceştia din urmă inseparabile de conţinuturi. Unitatea lor sistemică 
este desemnată prin conceptul de CURRICULUM. 


Caseta cursantului (însemnări, reflecții, comentarii) 

3. Repere evolutive majore 


Un moment semnificativ privind deplasarea accentului de la conținutul 
învăţării, de la materie, de la disciplina de studiu spre cel care se află în 
câmpul influențelor educative l-a reprezentat publicarea, în 1900, a lucrării 
„Secolul copilului”, a suedezei Hellene Kay. 


Procesul de extindere a ariei semantice a termenului a fost jalonat în prima 
jumătate a secolului al XX-lea de câteva apariţii publicistice semnificative în 
evoluţia teoriei curriculum-ului: 

e Dewey, J., 1902, "The Child and Curriculum” — atrage atenţia 
asupra pericolului de a interpreta, ca fiind două realități independente, 
autonome, disciplinele studiate în şcoală (ce se învaţă) şi, respectiv, 
experiența de învățare a copilului, organizată în şcoală (cum se 
învaţă). Dewey sugerează includerea în sfera conceptului de 
CURRICULUM, alături de informaţie, şi a demersului didactic de 
administrare a informaţiei, în vederea formării de cunoştinţe, 
capacităţi şi sisteme de raportare la realităţile externe şi interne ale 
copilului. 

e Bobbit, F., 1918, “The Curriculum” -— critică explicit înţelesul 
tradițional al termenului, ca fiind restrictiv. Bobbit extinde aria 
semantică a conceptului de CURRICULUM la întreaga experienţă de 
învăţare a copilului, dobândită atât în şcoală, în contextele formale, 
cât şi în afara şcolii, prin activități de tip nonformal sau extraşcolar, 
planificate şi aplicate de şcoală. 

e Tyler, R.W., 1950, "Basic Principles of Curriculum and 
Instruction” -—  sistematizează componentele curriculum-ului: 
obiectivele educaționale, experiențele de învățare sau conținuturile 
învățăturii, metodologia organizării acestor experiențe de către şcoală, 
evaluarea rezultatelor învăţării. 

Contribuția acestor autori clasici ai teoriei curriculare a fost continuată de alti 
cercetători, în special din Europa şi SUA, impunându-se astăzi întregii 
comunități ştiinţifice ca o concepţie modernă şi inovatoare asupra conceptului 
de CURRICULUM, cu implicaţii importante în proiectarea procesului de 
învățământ în ansamblul său. 


Astăzi 

Aria semantică a conceptului de CURRICULUM înregistrează tendinţa de 
lărgire maximă: este vorba despre tendinţa de încorporare a experienţelor de 
învăţare dobândite de elev în contexte informale. Conşitientizarea importanţei 
parteneriatului educaţional al şcolii cu diferitele instituţii comunitare se reflectă 
în literatura pedagogică prin vehicularea conceptului de curriculum informal, 
care vizează ocaziile de învăţare oferite de mass-media, teatru, muzee, 
Biserică etc. 


Literatura pedagogică română a preluat conceptul 


La noi, acesta s-a impus în accepțiunea sa lărgită, modernă în special în anii 
'90, fiind asociat cu reforma învățământului şi a educaţiei. Deşi sunt multe voci 
care consideră termenul de curriculum prea pretentios, forțat, redundant sau 
inutil în vocabularul pedagogic românesc, este recomandabilă preluarea 
acestuia, atât din considerente epistemologice, legate de evoluția pedagogiei 

contemporane, cât şi din considerente pragmatice (dezvoltarea curriculară în 
spațiul euroatlantic presupune unitate şi coerenţă, inclusiv conceptuală). 
Efortul de a înțelege acest termen, precum şi ideologia pedagogică ce îl 
însoţeşte este răsplătit de conferirea accesului la abordarea, proiectarea şi 
aplicarea unor modele instructiv-educative adaptate lumii moderne. 


4. Curriculum: repere conceptuale 

„Curriculum” 


este 


concept , : h i 
polisemantic polisemantice, larg disputate”. (Dan Potolea, Conceptualizarea 


curriculum-ului. O abordare multidimensională, în lucrarea Pedagogie, 
Editura Polirom, laşi, 2002, coord. Dan Potolea şi Emil Păun). Deşi nu 
există consens conceptual, identificăm, totuşi, caracteristici comune 
ale definiţiilor celor mai reprezentative din domeniu. S-a conturat, 
totuşi, în linii mari, cadrul său referential. 


Definiţii 


În literatura de specialitate întâlnim o multitudine de definiţii ale 
conceptului de curriculum. „Conceptul central — curriculum - are o 


un Sa tan i a ig z A EA 
încărcătură de semnificații care îl plasează în zona conceptelor 


Din multitudinea de definiții ale conceptului de curriculum se desprinde 
observația potrivit căreia „definirea constantelor”, a schemelor teoretice sau a 
cadrului de referință ale curriculum-ului este esențială pentru stabilirea 
specificității domeniului, pentru aprecierea legitimității cercetărilor care 
operează în această arie şi pentru recunoaşterea teoriei curriculum-ului în 
comunitatea disciplinelor academice. Se dovedeşte însă că descifrarea 
„constantelor” importante reprezintă un parcurs anevoios, cu multe bariere şi 
capcane (Dan Potolea, op., cit., pag. 70). 


Semnificaţia modernă a conceptului de curriculum, lansată în pedagogia 
secolului XX de John Dewey, vizează nu numai conținuturile incluse în 
programele şcolare ci şi experiențele de învăţare ale elevilor. Evoluţia 
conceptului de curriculum în pedagogia secolului XX marchează extinderea 
experiențelor de învăţare de la cele direct organizate de şcoală la cele 
indirecte, angajate prin expansiunea diferitelor mijloace de educație 
nonformală. 


O analiză fie ea şi superficială a definiţiilor în domeniu ne permite să 
observăm că, în a Il-a jumătate a secolului trecut, dar mai ales după 


relevante anii 60, semnificaţia conceptului de curriculum s-a lărgit. Astăzi 


desemnează ansamblul structurat al experienţelor de predare şi de 
învăţare (obiective, conținuturi, material didactic, activităţi de predare/ 
învățare/ evaluare) planificate, oferite sub îndrumarea unei instituții de 
învățământ (în interiorul şi în afara acestei) în vederea atingerii 
obiectivelor prestabilite. 


Învățământul românesc operează cu două accepţiuni ale conceptului de 
Curriculum. În sens larg, „Curriculum-ul este ansamblul experiențelor de 
învăţare prin care trece elevul pe parcursul traseului său şcolar”. În sens 
restrâns „Curriculum-ul reprezintă ansamblul documentelor şcolare care 
reglementează desfăşurarea activităţii şcolare: plan de învățământ, program, 
manuale, ghiduri de aplicare etc.” 

Curriculum Naţional concentrează ansamblul experienţelor de învăţare pe care 
instituţiile de învățământ din România trebuie să le asigure copilului şi elevului 
pentru a realiza finalităţile prevăzute prin „Legea Invăţământului”. 


Prezentăm în continuare o selecție a definiţiilor pe care le-am considerat mai 
relevante: 


e John Dewey, 1902: 
„Curriculum-ul şcolar şi universitar prezintă întregul organizat al 
adevărului asimilat prin cunoaştere”. (John Dewey, 1902). 


e G. de Landsheere: 

CURRICULUM, în accepțiunea largă în care este vehiculat astăzi, 
presupune un sistem complex de „procese decizionale, manageriale 
sau de monitorizare care preced, însoțesc şi urmează proiectarea, 
elaborarea, implementarea, evaluarea şi revizuirea permanentă şi 
dinamică a setului de experienţe de învăţare oferite în şcoală. În sens 
restrâns, CURRICULUM desemnează ansamblul documentelor de tip 
reglator sau de altă natură în cadrul cărora se consemnează 
experienţele de învăţare”. (Gilbert de Lanasheere, în „Dictionnaire de 
evolution et de recherche en education”). 


e D'Hainaut: 

O definiţie într-un sens cât mai larg posibil şi care cuprinde majoritatea 
modalităţilor de a caracteriza „curriculum” şi care este compatibilă cu 
principalele puncte de vedere asupra naturii şi funcţiei sale este 
următoarea: 

„Un curriculum este un proiect educativ care defineşte: 

a) scopurile şi obiectivele unei acțiuni educative; 

b) căile, mijloacele, activităţile folosite pentru a atinge aceste scopuri; 
c) metodele şi instrumentele folosite pentru a evalua în ce măsură 
acțiunea a dat roade”. 

(D Hainaut, Programe de învățământ şi educaţie permanentă, 
Bucureşti, EDP, 1984). 


e Definiția dată de UNESCO în anul 1975 este următoarea: 
„Curriculum conţine orice activitate educativă elaborată de şcoală şi 
dirijată spre un scop, care are loc în interiorul instituţiei sau în afara ei”. 
În semnificaţia sa cea mai largă, curriculum „implică orice experienţă 
personală dobândită în diferite contexte şi situaţii socio-culturale”. 


e În „Curriculum National”, editat de MEN, sunt prezentate 
următoarele două definitii: 

„Curriculum reprezintă un concept cheie nu numai în ştiinţele educatiei, 

dar şi în cadrul practicilor educaționale contemporane. 

În sens larg, procesual, se desemnează prin curriculum — ansamblul 

proceselor educative şi al experiențelor de învăţare prin care trece 

elevul pe durata parcursului său şcolar. 

În sens restrâns, curriculum cuprinde ansamblul acelor documente 

şcolare de tip reglator în cadrul cărora se consemnează datele 

esenţiale privind procesele educative şi experienţele de învăţare pe 

care şcoala le oferă elevului. Acesta poartă, de regulă, denumirea de 

curriculum formal sau oficial”. (În Curriculum Naţional, editat de MEN) 

e Dan Potolea: 

„Conceptualizarea curriculum-ului, abordarea comprehensivă 
presupune identificarea achiziţiilor cognitive disponibile şi compatibile 
între ele care ar putea fi selecţionate şi articulate coerent într-un 
concept integrator al curriculum-ului. Pentru acest demers integrator trei 
premise sunt importante: 

e noţiunea de curriculum este multidimensională, presupune mai multe 
planuri de analiză; 

e acest concept se poate defini printr-o familie de termeni, în cadrul 
căreia fiecare are propria sa legitimitate dar nici unul, în mod izolat, nu 
este suficient pentru a exprima esenţa curriculum-ului; 

e curriculum-ul nu este un concept static, ci unul care cunoaşte creşteri 
şi îmbogăţiri succesive ” (Dan Potolea, op. cit.). 

Conceptul de curriculum deschide o direcție fundamentală în 
proiectarea şi dezvoltarea educației. 


Proba de autoevaluare nr. 1 


Identificati principalele semnificații ale adoptării conceptului de 
curriculum, folosindu-vă de informatiile din curs, dar şi de alte surse 
bibliografice recomandate la „Bibliografie”. 


Răspunsul dumneavoastră se va încadra în spațiul alocat! 

5. Învățământul centrat pe elev versus învățământul centrat pe „materie” 


5.1. Caracteristicile învățământului centrat pe cadrul didactic şi pe 
„materia” de învăţat 


Învăţământul tradițional, centrat pe cadrul didactic şi pe materia de învăţat 
are o serie de caracteristici şi o desfăşurare previzibilă după o schemă 
clasică. Învățătorul, institutorul, profesorul predau şi ascultă. Ei pleacă de la 
ipoteza că nevoile şi interesele sunt aceleaşi pentru toți elevii. În consecință 
selectează cunoştinţele care le par lor importante şi esenţiale. În plus, 
presupun că toți din clasă pleacă de la acelaşi nivel sau că sunt în stare să 
opereze cu noile cunoştinţe. Cadrul didactic expune materialul nou, 
respectând logica conţinutului. El apelează la exemple care cel mai adesea 
sunt alese de el. Întrebările, urmate de exerciţii aplicative, îl ajută să verifice 
dacă s-a înțeles ceea ce a predat. Elevii sunt puşi să lucreze mai mult sau mai 
puţin independent. Prin sarcinile de lucru, cadrul didactic repetă materia 
predată. Sarcinile, aplicaţiile sunt destinate să aprofundeze înţelegerea, elevii 
să memoreze modele de rezolvări, algoritmi etc. Evaluările sub formă de 
interogări orale sau scrise, de regulă, fac apel cu prioritate la redare, la 
recunoaşteri şi reproduceri şi la aplicaţii stereotipe. 


Algoritmul/ e După ce verifică noțiunile, cunoştinţele care îi par lui esenţiale, 
schema profesorul încearcă să atragă atenţia elevilor asupra unui subiect 
clasică nou. El anunţă obiectivele lecției plecând de la ipoteza că nevoile 
şi interesele sunt aceleaşi pentru toţi elevii; 

e Eventual, cadrul didactic se asigură că elevii posedă „idei ancoră” 
(AUSUBEL). Cel mai adesea, într-un sistem de învățământ colectiv şi 
frontal, profesorul presupune că toți elevii pleacă de la acelaşi nivel sau 
că sunt în stare să opereze cu noile cunoştinţe. 

e Cadrul didactic expune materialul nou, respectând logica conţinutului. El 
apelează la exemple care cel mai adesea sunt alese de el, insistând 
asupra punctelor dificile. 

e Întrebările, urmate de exerciţii aplicative, îl ajută să verifice dacă s-a 
înţeles ce a predat; 

e Elevii sunt învățați (puşi) să lucreze mai mult sau mai puţin independent. 
Profesorul propune sarcini de lucru care repetă materia predată. 

e Sarcinile, aplicaţiile sunt destinate să aprofundeze înțelegerea, elevii să 
memoreze modele de rezolvări, algoritmi etc.; 

e Scopul de atins este învățarea şi, pe cât posibil, formarea de deprinderi 
precum lectura, calculul, scrisul etc.; 

e Evaluările, sub formă de interogări orale sau scrise şi de examene 
periodice, fac apel cu prisosinţă la redare, la recunoaşteri şi reproduceri 
şi la aplicaţii stereotipe (V de Lanadsheere, op. cit). 

5.2. Calitățile învățământului centrat pe elev 


Învățământul modern, centrat pe cel ce învaţă, are o seamă de calităţi care îl 
diferenţiază net de cel tradiţional. 


Calităţi |e 


Curriculum-ul şi învățarea sunt individualizate la maxim. Selecţia 
conţinuturilor se realizează în funcţie de posibilităţile, interesele, nevoile 
celui care învaţă; 

Elevii progresează în ritm propriu. Utilizarea timpului este suplă. Se 
încurajează învăţarea independentă; 

Se încurajează iniţiativa, elevii sunt activi; 


e Elevului i se oferă maxim de ocazii pentru a-şi construi cunoaşterea, 

atât în instituţia şcolară cât şi în afara acesteia; 

Orice experienţă nouă de învăţare este corelată cu precedentele; 

Cadrul didactic este, înainte de orice, persoană resursă. El informează 
elevii şi le facilitează accesul la informaţii, diagnostichează dificultăţile 
elevului, îl orientează fără a-l contrazice, lucrează individual sau în 
grupuri mici. 

Actualitatea şi problemele vieții intră în instituţia de învățământ; 

Şcoala, grădinița sunt deschise spre exterior. Învăţarea realizată de la 
persoane din afara instituţiei este la fel de valoroasă precum cea de la 
cadrul didactic; 

Relaţia cu cadrul didactic este democratică. În funcţie de vârstă, de 
nivelul de experienţă şi de pregătire, elevii participă la formularea 
cerinţelor şi la respectarea şi aplicarea lor. 

Se stimulează, în limita condiţiilor concrete, participarea celui care 
învaţă, la stabilirea obiectivelor, selecţia conţinuturilor, a modalităţilor de 
evaluare. Fiind vorba de aspecte asupra cărora s-a convenit (au 
„negociat”), elevii se simt responsabili şi motivaţi. 

Spaţiul, mobilierul, echipamentele sunt utilizate flexibil. La dispoziția 
cadrelor didactice, a elevilor stă o mare varietate de materiale de 
învăţare. 

Sistemul claselor rigide, constituite pe criteriul cronologic, din elevi de 
aceeaşi vârstă, este abandonat. 

Se preferă eterogenitatea. Este favorizat lucrul în grupuri mici constituite 
din elevi de vârste diferite. 

Examinările tradiţionale sunt mai puţin folosite, chiar pe cale de 
dispariție. Se preferă evaluarea formativă, cu ajutorul probelor de 
evaluare criterială (prin obiective). 

Obiectul evaluărilor îl reprezintă, cu prioritate, procesele mentale 
(cogniţia) ale celui care învaţă, în defavoarea produselor învăţării. 

Se stimulează/ încurajează autoreflecția, autoevaluarea, autoreglarea 
comportamentului de învățare (metacogniţia) (a se vedea M. 
Manolescu, Activitatea evaluativă între cogniţie şi metacogniţie, Editura 
Meteor, Bucureşti, 2004). 

6. Tipuri sau forme de curriculum 


Literatura de specialitate prezintă mai multe forme sau tipuri de curriculum: 
e curriculum formal 


e curriculum comun 

e curriculum specializat 

e curriculum ascuns 

e curriculum nonformal 

e curriculum informal 

e curriculum local 

e curriculum individualizat şi personalizat 


6.1. Curriculum formal 


Are valoare de Curriculum Naţional. Se concretizează în documentele şcolare 
oficiale care proiectează activitatea instructiv-educativă la toate nivelurile 
sistemului şi ale procesului de învățământ. Aceste documente sunt: 


e Documente de politică a educației 
Acestea definesc  finalităţile  macrostructurale: idealul şi scopurile 
educației. Idealul educaţional şi finalitățile sistemului reprezintă un set de 
aserțiuni de politică educaţională, care consemnează la nivelul LEGII 
ÎNVĂȚĂMÂNTULUI profilul de personalitate dezirabil la absolvenţii sistemului 
de învățământ, în perspectiva evoluţiei societăţii româneşti. Acestea au un rol 
reglator, ele constituind un sistem de referință în elaborarea Curriculum-ului 
naţional. 

e Documente de politică şcolară 
Acestea definesc  finalitățile microstructurale ale procesului (obiective 
pedagogice generale cu valoare de criterii pentru elaborarea planului de 
învățământ; obiectivele pedagogice specifice, cu valoare de criterii pentru 
elaborarea programelor şcolare). 


e Planul de învățământ 

e Programele şcolare 

e Manualele şcolare 

e Ghiduri şi materiale metodice 
e Instrumente de evaluare 

Curriculum formal şi curriculum real. Opoziția curriculum aparent şi 
curriculum ascuns nu este sinonimă cu perechea curriculum formal şi 
curriculum real. Se ştie că oriunde curriculum-ul formal sau oficial este 
produsul unui proces de selecţie din cultura acumulată. Această operaţiune 
este realizată la nivel central de persoanele care elaborează programe şi 
manuale, planuri de învățământ. 

Profesorii, la rândul lor, accentuează anumite conţinuturi sau omit altele în 
funcţie de interese, preocupări, sensibilități etc. 

Fiecare clasă, şi la rândul său fiecare elev, parcurge un anumit curriculum real, 
propriu. Prin urmare, apar variaţii mari în curriculum-ul real cât şi în curriculum- 
ul formal, în funcţie de contextele învăţării. 


6.2. Curriculum comun 


Este denumit şi „curriculum central”, „curriculum nuclear”, „curriculum general”, 
„trunchi comun de cultură generală”, „curriculum de bază”, „correcurriculum”. 
Acesta defineşte obiectivele pedagogice generale, necesare la nivel de bază. 
Încă din secolul XIX s-a încercat să se identifice şi apoi să se introducă în 
programele şcolare conținuturile de bază în jurul cărora noile achiziţii urmează 
să se articuleze. 

În asemenea situaţii, pe lângă un trunchi comun restrâns, se introduc 
„opţionale” numeroase, care să răspundă nevoilor şi aspirațiilor celor mai 
diverse. 

Curriculum comun se reduce la un „curriculum nucleu” compus numai din 
câteva discipline de bază, obligatorii, la care se adaugă o listă bogată de 
opționale. 


6.3. Curriculum specializat 
Acesta defineşte obiectivele educaţionale specifice unor profiluri de studii; 
vizează semicalificarea şi calificarea. 


6.4. Curriculum ascuns 
Reprezintă „efectele subliminale” ale programelor şcolare, ca urmare a 
influențelor explicite sau implicite, interne sau externe (mediul clasei, relaţiile 
educaționale). 


6.5. Curriculum nonformal 
Acesta defineşte obiectivele pedagogice specifice anumitor activități 
extraşcolare, complementare, dar instituționalizate. 


6.6. Curriculum informal 
Reprezintă efectele pedagogice indirecte provenite din diferite medii sociale: 
familie, grupul de prieteni, stradă. 

6.7. Curriculum local 
Reprezintă obiectivele pedagogice şi conținuturile rezultate din specificitatea 
formei unde îşi desfăşoară activitatea şcolară respectivă. 


6.8. Curriculum individualizat sau personalizat 
Semnifică: program de studii convenit, discutat şi acceptat în prealabil atât de 
subiectul educaţiei, cât şi de obiectul educaţiei. Programul respectiv este 
adecvat nevoilor particulare ale unui subiect aflat într-o situaţie educaţională. 


7. Perspective de analiză a Curriculum-ului şcolar 


Curriculum-ul şcolar poate fi analizat şi interpretat din trei perspective: 
+ Perspectiva procesuală; 
e Perspectiva structurală; 
+ Perspectiva produselor/documentelor curriculare 
(Dan Potolea, op. cit.). 


7.1. Perspectiva procesuală 


Perspectiva procesuală de analiză a Curriculum-ului şcolar vizează: 

e proiectarea curriculum-ului 

e implementarea curriculum-ului 

e evaluarea modului în care a fost implementat curriculum-ul 

şcolar. 

Curriculum-ul şcolar există prin cele trei procese. Ele reprezintă un tot unitar. 
Nici unul nu poate fi suspendat. „Ele trebuie integrate într-un concept 
comprehensiv al curriculum-ului”(Dan Potolea, op. cit, pag. 81). 


7.2. Perspectiva structurală 


Această perspectivă vizează componentele esenţiale ale curriculum-ului şi 
relaţiile dintre ele. Abordarea curriculum-ului din această perspectivă se 
poate realiza după mai multe modele, dintre care două sunt mai 
reprezentative: 


Modelul triunghiular, potrivit căruia componentele unui curriculum sunt: 
e finalităţile procesului de învățământ; 
e conținuturile şcolare; 
e timpul de instruire. 


Modelul pentagonal, care include următoarele componente: 
e finalitățile; 
conținuturile; 
timpul de instruire; 
strategiile de instruire; 
strategiile de evaluare (Dan Potolea, op. cit. pag. 83). 

7.3. Perspectiva produselor sau documentelor curriculare 


Produsele curriculare pot fi clasificate astfel: 


Principale 
e Planul de învățământ; 
e Programa şcolară; 
e Manualul şcolar. 


Auxiliare 
e ghiduri metodice pentru cadrele didactice; 
e caiete de muncă independentă pentru elevi; 
e pachete de învăţare; 
e seturi multimedia; 
e soft-uri educaţionale. 


Produse curriculare specifice cadrului didactic, rezultate din 
proiectarea activității de către acesta: 

e planificarea calendaristică; 

e proiectarea unităţilor de învăţare; 

e proiectarea la nivelul lecţiei/ activității. 


8. Repere pentru elaborarea răspunsului la 
„Proba de autoevaluare nr. 1” 


Adoptarea conceptului de Curriculum: semnificații 


Evoluţia conceptului de curriculum în pedagogia secolului XX 
semnifică, în esenţă, următoarele: 


e adoptarea termenului de „curriculum” de către pionierii 
anglo-saxoni ai Educaţiei Noi, începând cu Dewey, a marcat 
abandonul priorităţii acordate materiei de învăţat în favoarea 
priorităţii acordate copilului, elevului care se află în plin proces de 
dezvoltare; 


ideea centrală a noii orientări care se manifesta cu putere era 
centrarea pe copil, pe elev, cu nevoile şi aspiraţiile, cu posibilităţile 
şi limitele sale şi nu pe materia de învăţat. Această concepție 
operează în funcţie de nevoile celui care învaţă; 


orientarea întregii activităţi instructiv-educative din perspectiva 
„țintelor”, reprezentate de formarea personalității copilului/ elevului 
aflat în proces instructiv educativ, a obiectivelor exprimate la diverse 
grade de generalitate şi pe diverse domenii; 


extinderea experienţelor de învățare de la seria celor directe 
organizate de şcoală, la seria celor indirecte, organizate prin 
expansiunea diferitelor mijloace de educaţie nonformală etc. 

9. Lucrarea de verificare nr. 1 


e Toate subiectele sunt obligatorii. 

e Se acordă 10 puncte din oficiu. 

e Nota finală se obține prin împărțirea la 10 a punctajului 
realizat de student/ cursant. 


Subiectul | (8 puncte) 


Completaţi spațiile libere din definițiile următoare cu expresiile sau cuvintele 


potrivite: 

a)„În sens larg, procesual, curriculum-ul desemnează ................ = ce DRE prin 
care trece elevul pe durata parcursului său şcolar”. 

b)In sens restrâns, curriculum-ul cuprinde ansamblul 


tati zeu filete area ei raa ia în cadrul cărora se consemnează datele esenţiale 
privind procesele educative şi experiențele de învăţare pe care şcoala le oferă 
elevului. Acestea poartă, de regulă, denumirea de... i 


Notă. Definiţiile sunt preluate din lucrarea „Curriculum Național”. 
Atentie! 
Se acordă câte 2 puncte pentru completarea corectă a fiecărui spațiu liber. 


Subiectul al Il- lea (12 puncte) 


Citeşte cu atenţie afirmaţiile de mai jos. Încercuieşte litera A dacă apreciezi că 
afirmaţia este adevărată. Încercuieşte litera F dacă apreciezi că afirmația este 


falsă. 
1. Ştiinţa care se ocupă de construcția curriculum-ului şcolar se numeşie 
Teoria curriculum-ului. 
i £ 
2. Originea Teoriei curriculum-ului se află în opera lui Bobbit, intitulată 
„Curriculum” (1918) şi în lucrarea lui Tyler (1950) “Basic principles of 
curriculum and instruction” 
Ni i 
Atenţie! 


Se acordă câte 6 puncte pentru fiecare răspuns corect. 


Subiectul al Ill- lea ( 30 de puncte) 
Explicați în cuvinte proprii esenţa următoarelor forme! tipuri de curriculum: 
1. curriculum formal 
2. curriculum comun 
3. curriculum ascuns 
4. curriculum individualizat şi personalizat . 

În redactarea răspunsului veţi avea în vedere următoarele cerinţe: 


Atenţie! 


precizarea caracteristicilor fiecărui tip/ formă de curriculum; 

explicarea semnificațiilor în plan pedagogic, psihologic, sociologic etc.; 

exemplificarea acestor caracteristici şi semnificaţii, pe baza unor situații 
concrete din practica pedagogică şi a explicaţiilor oferite de literatura 
pedagogică. 


Respectarea ordinii cerințelor nu este obligatorie. Punctajul este repartizat astfel: 


continutul lucrării: 21 puncte (câte 7 puncte pentru fiecare cerință 


rezolvată, raportată la fiecare din cele patru forme! tipuri în parte); 


redactarea lucrării: 9 puncte (unitatea compoziţiei: 3 puncte; coerenta 


textului: 2 puncte; ortografie şi punctuatie: 2,5 puncte; registrul de comunicare, 
stilul şi vocabularul adecvate conținutului: 1 punct, lizibilitatea: 0,5 puncte). 
Punctajul pentru redactare se acordă numai dacă lucrarea are cel puțin o 
pagină. 


Subiectul al IV- lea (40 de puncte) 


Scrieţi un eseu despre învățământul centrat pe elev versus învățământul centrat 
pe „materie” şi pe cadrul didactic în şcoala românească. |n realizarea lucrării 
trebuie să răspundeţi următoarelor cerințe: 


numirea a cel puțin trei caracteristici ale învățământului centrat pe elev şi, 
respectiv, trei caracteristici ale învățământului centrat pe „materie”; 
explicarea acestor caracteristici; 

exemplificare, cu referire la situaţii educaţionale concrete din învățământul 
românesc; 

relevarea raporturilor dintre învățământul centrat pe elev şi învățământul 
centrat pe „materie”; 

evidențierea tendințelor evolutive în şcoala romanească,; 

exprimarea unui punct de vedere personal. 


Barem de corectare şi de notare analitică (punct cu punct) a eseului 
a. Se optează pentru o evaluare analitică/ punct cu punct întrucât este vorba despre 
un eseu structurat; 
b. Se recomandă ca eseul să aibă 3-4 pagini. Ordinea integrării cerințelor în 
cuprinsul lucrării este la alegere; 
c. Punctajul este repartizat astfel: 
e Conţinutul lucrării: 24 de puncte (câte 4 puncte pentru fiecare reper/ 


cerință corect rezolvată; se vor aprecia: valoarea ştiinţifică a ideilor 
exprimate, bogăția literaturii de specialitate studiată şi citată, semnificația şi 
valoarea exemplelor invocate, prelucrarea şi interpretarea proprie, personală 
a ideilor de bază); 

Redactarea lucrării: 16 puncte (organizarea ideilor în scris: 4 puncte; 
abilități analitice şi critice: 6 puncte; utilizarea limbii literare, ortografie, 
punctuație : 4 puncte; lizibilitate, aşezare corectă în pagină : 2 puncte). 

Unitatea de învăţare nr. 2 

1. Obiectivele unității de învăţare nr. 2 


Pe parcursul şi la sfârşitul acestei unități de învăţare, 

cursanții/ studenții vor fi capabili: 

e Să utilizeze/ opereze cu principalele concepte teoretice 
specifice acestui capitol: proiectare a curriculum-ului, 
monitorizare şi implementare, evaluare a curriculum- 
ului şcolar, în diverse contexte de instruire, metodice 
etc.; 

Să argumenteze/ să explice semnificația şi importanța 
principalelor faze/ etape ale construcției unui curriculum, 
precum necesitatea complementarității celor trei faze/ 
etape/ stadii; 

Să justifice evoluția/ deplasarea accentului de la 
curriculum-ul centrat pe „materia de învățat pe 
curriculum-ul centrat pe elev, în concordanță cu 
evoluţiile din planul psihologiei, pedagogiei, al celorlalte 
domenii/ ştiinţe; 

Să utilizeze/ să integreze în practica educaţională 
curriculum-ul centrat pe elev. 

2. Perspectiva procesuală de analiză a curriculum-ului şcolar 


Vizează: 
e Proiectarea curriculum-ului; 
e Implementarea curriculum-ului; 
e Evaluarea modului în care a fost implementat curriculum-ul şcolar. 


Curriculum-ul şcolar există prin cele trei procese. Ele reprezintă un tot unitar. 
Nici unul nu poate fi suspendat. „Ele trebuie integrate într-un concept 
comprehensiv al curriculum-ului” (Dan Potolea, op. cit., pag. 81). 


3. Proiectarea curriculum-ului şcolar 


Întrebări 
fundamentale 


Modelul 
(posibil) de 
urmat 


Demersul elaborării unui curriculum este în general empiric. In mod 


tradițional, curricula a fost elaborată de comisii constituite din: funcţionari din 
ministerele de resort, inspectori, profesori de diverse specialităţi etc. 

În prezent Teoria Curriculum-ului acumulează o experiență ştiinţifică din ce 
în ce mai bogată. 


Se consideră că la baza elaborării unui curriculum trebuie să stea 
următoarele patru întrebări: 
e Ce obiective educative trebuie să realizeze şcoala/ instituția? 
e Care sunt experienţele educative în măsură să conducă la realizarea 
acelor obiective? 
e Prin ce metode se va realiza învăţarea? 
e Cum vom evalua ceea ce s-a realizat? 


Construcţia curriculum-ului se face în general după modelul: 
e Cercetare; 

Planificare; 

Experimentare; 

Difuzare; 

Evaluare. 


În construcția unui curriculum o problemă importantă este reprezentată de 
componentele care trebuie integrate. Se consideră că integrarea trebuie să 
aibă în vedere: 

e Domeniile de integrare; 

e Formele de integrare; 

e Dimensiunile integrării; 

e Obiectivele urmărite prin integrare; 

e Modurile de integrare; 

e Locurile de unde se iau deciziile de integrare; 

e Coerenţa relaţiilor dintre elementele integrate; 
e Nivelurile integrării. 


Curriculum centrat pe cunoştinţe 


AEON CARL e conținuturile sunt decupate din diverse discipline şi trebuie predate. 


- curriculum 


centrat pe FI 
cunoștințe; Avantaje: 


- curriculum e obiectivele şi conținuturile sunt precizate cu rigoare; 
centrat pe e se parcurg pas cu pas. 
elev; 


- curriculum Dezavantaje: 
centrat pe e nu se dă atenție elevului care învaţă ci materiei de parcurs; 
societate. e cunoştinţele sunt fărâmiţate; 
e învățarea se realizează de dragul învăţării, nu al dezvoltării 
personalităţii elevului; 
e uitarea se instalează rapid. 


Curriculum centrat pe elev 


Avantaje: 
e pe prim plan trec nevoile, interesele, aspiraţiile elevului; 
e învățarea disciplinelor devine importantă numai în măsura în care 
conținuturile respectă cerinţele celui care învaţă; 
e cadrul didactic care rolul de organizator de învăţare. 


Dezavantaje: 
e nu se poate asigura însuşirea sistematică a cunoştinţelor 
e profesorul munceşte mai mult, trebuie să diferenţieze instruirea. 


Curriculum centrat pe cerințele societăţii: 


Avantaje: 
e dezvoltă inteligenţa socială; 
e dezvoltă trăsăturile de personalitate (toleranţă, cooperare etc.). 


Dezavantaj: 
e individul este plasat pe loc secund, se supune cerinţelor sociale. 

Caseta cursantului (însemnări, reflecții, comentarii) 


Temă de reflecţie: ce s-ar întâmpla dacă: 

a) Curriculum-ul şcolar ar fi centrat exclusiv pe elev? 

b) Curriculum-ul şcolar ar fi centrat exclusiv pe 
„materia de învăţat”? 

3.1. Proiectarea unui curriculum. Perisabilitatea cunoştinţelor sau uzura 


26 


cunoştinţelor 


În sec. XIX şi în prima jumătate a sec. XX curriculum-ul a fost considerat ca 


wn 


o entitate fixă şi statică. Atitudinea „normală” față de curriculum o constituia 
acordul, fără nici un fel de critică. Curriculum-ul era acceptat pentru că în 
vremuri de stabilitate şi ritmuri lente de dezvoltare, constituia un mijloc 
acceptat de a conferi un anumit statut celor ce parcurg programul respectiv. 


Se consideră că ceea ce este tradiţional are valoare în sine şi este de 
necontestat. Curriculum-ul tradițional era asociat cu succesul şcolar. În 
realitate un curriculum trebuie să reflecte nevoile sociale şi economice ale 
unei societăţi ca dezvoltare (D'Hainaut, pag. 28). 


Astăzi, punerea sub semnul întrebării a curriculum-ului tradițional constituie 
un fenomen general. Schimbarea curriculum-ului tradițional devine mai 
interesantă prin faptul că punerea sub semnul întrebării porneşte de la bază; 
uneori e determinată de numărul tot mai frecvent al elevilor cu insucces 
şcolar. Schimbarea este cerută şi de faptul că educaţia nu mai este 
privilegiul unei minorități. Se apreciază că, astăzi, curricula nu este adecvată 
pentru majoritatea elevilor. Mulţi elevi îşi pierd interesul pentru studiu şi din 
cauza programelor neadecvate şi supraîncărcate, ocupate de enciclopedism. 
Dar revizuirea în profunzime a obiectivelor şi conţinuturilor învățământului 
este resimţită ca un imperativ în toate ţările. 


Se doreşte elaborarea unui curriculum pertinent în raport cu finalităţile şi cu 
necesitatea de a asigura educaţia permanentă (Idem). 


3.2. Pertinenţa unui curriculum 


Un curriculum reprezintă o selecţie în cultura unei ţări. Deci primul pas în 
stabilirea sau evaluarea unui curriculum constă în decizia de a stabili criteriile 
în funcţie de care se va face selecția. 


Baza (sursele) curriculum-ului poate fi dedusă din trei ansambluri de factori: 
a)Ceea ce este apreciat ca valabil din punct de vedere al 
educației; 
b) Ceea ce este apreciat ca pertinent; 
Cc) Ceea ce este apreciat ca demn de a fi învăţat. 


Explicații: 
> „valabile” = există diferite principii aplicabile anumitor tipuri de 
aprecieri în orice societate; 
> „pertinente? = există alte principii aplicabile numai la anumite 
tipuri de cunoştinţe într-o anumită societate. Exemplu: ştiinţa 
este valabilă din punct de vedere educativ (are valoare în sine 

dar ea are o pertinenţă deosebită în societăţile europene 
occidentale); 

> „demn” = se referă mai mult la modalităţi decât la principii. „Ce 
se va învăța” trebuie înlocuit cu „cum se va învăţa”. 


Trebuie luate în calcul şi chestiunile psihologiei: „'"Care este momentul cel 
mai bun sau care este metoda cea mai bună pentru a învăța un anumit 
lucru?”. Într-o societate pluralistă nu se va realiza consensul asupra a ceea 
ce este valabil, ce e pertinent şi ce este demn de a fi predat. 


Obiectivele globale ale politicii educaţiei îşi au sursa în obiectivele 
economice, sociale şi culturale. Pertinenţa trebuie înțeleasă şi în raport cu 
aspiraţiile indivizilor. Deci, pertinenţa trebuie să realizeze un echilibru şi o 
sinteză între obiectivul social şi cele individuale. 


3.3. Fundamentele curriculum-ului 


Fundamentele curriculum-ului evidenţiază originile acestuia care sunt de 
natură sociologică, psihologică şi pedagogică. 


e Fundamentele sociologice ale curriculum-ului concentrează 

cererile socioculturale cu privire la sistemul educativ, la 
conținuturile cunoştinţelor, strategiilor, atitudinilor şi valorilor 
care contribuie la procesul de socializare a elevilor, la 
asimilarea patrimoniului cultural al societăţii. Din această 
perspectivă fundamentele sociologice ale curriculum-ului sunt 
definite ca fundamente socioculturale ale curriculum-ului 
sau ca fundamente filozofice ale curriculum-ului, angajate 
în termeni de politică a educaţiei. 
Aceste fundamente concentrează relația existentă între 
funcţiile educației, angajate, în mod obiectiv, în 
formarea-dezvoltarea permanentă a personalităţii în vederea 
integrării sale sociale optime şi finalităţile educaţiei, care 
definesc, dintr-un punct de vedere subiectiv, orientările 
valorice, generale şi specifice, ale activităţii de educaţie/ 
instruire, realizabilă la nivel de sistem şi de proces. Este 
evidentă, astfel, legătura existentă între originile socioculturale 
ale curriculum-ului şi originile pedagogice ale curriculum-ului. 


e Fundamentele psihologice ale curriculum-ului 
concentrează relaţiile existente la nivelul procesului de învăţare 
(dimensiunea internă a educaţiei care angajează activitatea de 
formare — dezvoltare a elevului) între resursele interne ale 
elevului (cognitive, afective,  motivaţionale,  caracteriale), 
specifice vârstelor psihologice şi şcolare şi cadrul curricular 
adoptat situate între anumite repere orientative (De ce 
învaţă?; Ce învață?; Când învață?; Cum învață?). 

Aceste fundamente evidenţiază legăturile existente cu originile 
epistemologice ale curriculum-ului, pe de o parte şi originile 
pedagogice ale acestuia, pe de altă parte. 

e Fundamentele pedagogice ale curriculum-ului 


concentrează relaţiile existente între finalităţile educaţiei 
(angajate la nivel de sistem şi de proces) şi practica educaţiei, 
concretizată, în ultimă instanță, în modul de organizare a 
activităţilor de educaţie/ instruire proiectate şi realizate conform 
obiectivelor pedagogice asumate în cadrul planului de 
învățământ, a programelor şi a manualelor şcolare. 

Aceste fundamente reflectă legăturile existente cu originile 
socioculturale ale curriculum-ului şi cu originile psihologice ale 
curriculum-ului. Teoriile şi metodologiile rezultate, în contextul 
acestor interacțiuni, proporționează — în diferite variante, 
determinate de-a lungul istoriei — elementele componente 
indispensabile curriculum-ului, angajându-le în serii şi seturi de 
evenimente care fundamentează activitatea de proiectare 
curriculară iniţială, de realizare curriculară efectivă şi de 
dezvoltare curriculară ulterioară. 


Fundamentele  epistemologice ale curriculum-ului 
concentrează contținuturile ştiinţifice care integrează arii 
ştiinţifice corespondente la o materie curriculară. Evoluţiile 
înregistrate în proiectarea, realizarea şi dezvoltarea 
conținuturilor curriculare, reflectă astfel stadiul atins în 
domeniul ştiinţelor particulare şi structura internă a acestora, 
dar şi relaţiile interdisciplinare promovate de-a lungul timpului, 
decisive pentru configurația curriculum-ului în condițiile 
mediului şcolar şi extraşcolar. 

Fundamentele epistemologice evidenţiază legăturile existente, 
pe de o parte, cu originile socioculturale ale curriculum-ului, iar 
pe de altă parte, cu originile psihologice ale acestuia. 


3.4. Niveluri ale proiectării curriculare 


Dezvoltarea curriculară angajează un demers global, care include trei 
niveluri decizionale asumate la nivel de politică a educaţiei: 


a)nivelul deciziilor macrostructurale, de ordin filosofic şi politic, 


care presupune stabilirea opțiunilor pedagogice fundamentale 
(ideal, scopuri pedagogice: managementul resurselor de 
bază/informaţionale, umane, materiale, financiare - vezi 
cantitatea, calitatea, acumularea, repartizarea şi valorificarea 
acestora); 


b)nivelul deciziilor macrostructurale de ordin pedagogic, care 


presupune stabilirea criteriilor de elaborare a planului de 
învățământ, a profilurilor de  formare-dezvoltare a 
elevului/studentului (vezi obiectivele pedagogice valabile pe 
trepte, cicluri, ani de învățământ) şi a modalităţilor de evaluare 
globală a elevilor în termeni manageriali (vezi raportul intrarea 
în sistem - calitatea procesului de instruire - ieşirea din sistem). 

c)nivelul deciziilor microstructurale de ordin didactic, presupune 
stabilirea obiectivelor specifice pe discipline sau module de 
învățământ (organizate mono-, intra-, inter-, trans- disciplinar) 
şi a modalităţilor de evaluare formativă/continuă a elevilor. 
Modelul prezentat conferă proiectării curriculare o perspectivă 
de dezvoltare globală, integratoare. 


3.4.1. Modele de proiectare a curriculum-ului şcolar 
Practica educațională a consacrat următoarele modele de proiectare a 
curriculum-ului şcolar: 

e curriculum bazat pe discipline proiectate separat la nivelul 
planului de învățământ respectă logica organizării tradiționale a 
instruirii pe domenii ale cunoaşterii ştiinţifice recunoscute în 
plan academic, o logică a monodisciplinarităţii care nu mai 
satisface, în principiu, nici exigenţele psihologiei învăţării şi nici 
realitățile epistemologiei moderne şi postmoderne; 


e curriculum bazat pe structuri indisciplinare proiectate în 
sens  intradisciplinar, interdisciplinar,  pluridisciplinar şi 
transdisciplinar — răspunde cerinţelor formulate de psihologiei 
învăţării şi de epistemologia modernă şi postmodernă, 
valorificând domeniile cunoaşterii (limba şi literatura, ştiinţe ale 
naturii, ştiinţe sociale, arte plastice), teme mari ale actualității 
(omul, natura, democraţia, tehnologia), inovațiile pedagogice 
avansate în elaborarea conţinuturilor instruirii (arii curriculare, 
programe integrate, manuale alternative); 


e curriculum bazat pe competențe (pedagogice, psihologice, 
sociale; de cunoaştere, de comunicare, de creaţie, cognitive, 
afective, psihomotorii) proiectate la nivelul tuturor disciplinelor, 
în planul general şi special, cu deschideri spre problematica 
integrării socio-profesionale, pe termen mediu şi lung; 


e curriculum bazat pe învățarea deplină urmăreşte 
valorificarea eficientă şi efectivă a timpului necesar pentru 
instruire / învățare, asigurând creşterea procesului de reuşită 
şcolară (90%-95% dintre elevii unei clase) printr-o manieră de 
proiectare a conținuturilor care respectă ritmul individual de 
muncă al elevului, în şcoală şi în afara şcolii; 


e curriculum bazat pe activitatea elevului proiectează 
conținuturile şi metodologiile instruirii în funcţie de experiența 
psihosocială a elevului realizată în plan didactic, în şcoală dar 
şi în afara şcolii, valorificând motivațiile sale reale, imediate şi 
de perspectivă, „trăirile reale” care oferă durabilitate învăţării; 


e curriculum bazat pe corelația educator — educat (numit şi 
curriculum umanist) valorifică resursele psihosociale ale 
dialogului pedagogic, ale comunicării pedagogice eficiente în 

măsura în care profesorul devine un factor care mediază şi 
facilitează reuşita şcolară (prin mijloace de individualizare a 
instruirii, de responsabilizare şi motivare optimă a elevului, de 
focalizare a activităţii pe resursele pozitive ale elevului, de 
stimulare a competenţei în sine — pentru dezvoltarea 
personală). 


3.5. Tendinţe de evoluţie a conceptului de curriculum 


Tendința de EXTINDERE a conceptului „de la definirea obiectivelor 
învățământului şi la selecția conţinuturilor şi precizarea metodelor şi 
modalităților de evaluare precum şi a experiențelor de viață necesare 
formării şi dezvoltării elevului”. 


Tendința de CONCENTRARE a conceptului de curriculum la „un ansamblu 
de conținuturi şi de situaţii de învăţare aplicat după o ordine de progresie 
determinată la nivelul obiectivelor pedagogice”. (Dictionnaire encyclopedique 
de l'education et de la formation, 1994) 


Tendința de DESCHIDERE a conceptului de curriculum de la un ansamblu 
de acțiuni planificate „într-o ordine pedagogică determinată (definirea 
obiectivelor învățământului; stabilirea conținuturilor, a metodelor şi 
materialelor de predare — învățare — evaluare)’ până la elaborarea 
dispozițiilor necesare pentru formarea adecvată a profesorilor (Valerian 
Jean, 1991). 

4. Implementarea curriculum-ului 


Implementarea semnifică monitorizarea aplicării proiectului curricular 
respectiv, urmărirea indicatorilor cantitativi şi calitativi care vor fi supuşi 
evaluării pe parcursul derulării şi la finalul acestuia (Management 
educațional, MEC, 2001, coord. Şerban losifescu, pag. 276). 

Monitorizarea implementării curriculum-ului şcolar înseamnă urmărirea 
sistematică şi continuă a modului în care sistemul se comportă în raport cu 
modificările propuse. În tehnologie, un “monitor” este un dispozitiv de 
supraveghere care declanşează o alarmă în caz de dereglare a funcţionării. 


În ceea ce priveşte învățământul, se disting trei tipuri de monitorizare: 

e monitorizare administrativă, care se referă la  urmărirea/ 
supravegherea respectării dispoziţiilor legale; 

e monitorizare formativă, axată pe elevi. Spre exemplu, administrarea 
periodică a testelor criteriale care se referă la/ vizează esenţa unui 
program de studii permite identificarea problemelor, a dificultăţilor în 
derularea acestuia; 

e monitorizarea/  pilotajul randamentului şcolar. Se realizează, în 
general, cu ajutorul testelor normative; au rolul de a informa, 
comparativ, cu privire la ceea ce “produc” şcolile şi clasele. 
(Dictionnaire de l evaluation et de recherche en education, PUF, 
Paris, 1992, pag. 72; Dictionnaire encyclopedique de l education et 
de la formation, Nathan, 1998). 


Alţi autori precizează că monitorizarea unui curriculum ar trebui să 
stabilească în ce măsură acesta răspunde următoarelor cerințe/ exigenţe (G. 
de Landsheere şi M. Crahay -1990, pag. 476): 

e coerentă; 

e calitate; 

e echitate. 


Implementarea unui proiect curricular cuprinde: 
e monitorizarea obiectivelor specifice nivelului respectiv şi a 
resurselor; 
e monitorizarea comunicării, participării şi a motivării persoanelor 
implicate; 
e monitorizarea formării persoanelor şi grupurilor în vederea 
realizării sarcinilor de dezvoltare curriculară şi a dezvoltării personale 
a celor implicați; 
e prevederea elementelor de flexibilitate care fac posibilă modificarea 
pe parcurs (dacă situaţia o cere); 
e combaterea rezistenței la schimbare prin înlăturarea barierelor; 
e obținerea sprijinului efectiv al persoanelor şi factorilor implicaţi; 
Toate aceste elemente pot fi integrate în următoarea schemă (S. losifescu, 
op cit): 

Figura 2.1: Implementarea unui proiect curricular 

5. Evaluarea curriculum-ului 


A evalua un curriculum înseamnă a determina dacă obiectivele propuse sau 
asumate iniţial au fost realizate. 


Când se evaluează un curriculum trebuie să se ia în considerare: 
e acceptarea sau neacceptarea de către cadrele didactice; 
e adecvarea la cerințele şi aşteptările beneficiarilor (elevi, părinți, 
profesori); 
e costurile etc. 


Evaluarea unui curriculum trebuie să însoțească fiecare etapă a construcției 
sale (Dan Potolea, Note de curs): 

e în momentul determinării scopurilor trebuie să se evalueze: 

o valorile culturale; 

o aşteptările forțelor sociale; 
o randamentul şcolar actual; 
o evaluarea nevoilor; 

e în momentul planificării: controlul  adecvării obiectivelor, 
conținuturilor, strategiilor, al materialului didactic, inclusiv al 
manualelor şcolare; 

e în timpul prestării: observarea reacţiilor profesorilor şi elevilor, studiul 
rezultatelor elevilor etc.; 

e în timpul experimentării pe teren: reacţiile celor cuprinşi în 
experiment (eşantionului); controlul calității programului în condiții 
diferite; 

e în timpul introducerii în practica şcolară pe scara largă (examenul 
formei finale a curriculum-ului): 

o controlul eficacităţii sistemului în ansamblul său; 
o controlul pregătirii cadrelor didactice pentru promovarea 
curriculum-ului respectiv; 

e în momentul controlului calității: examenul calităţii realizării 
curriculum-ului: studiul cauzelor variaţiei de eficiență, eventuale 
sugestii de corectare etc. 


Deci: evaluarea unui curriculum înseamnă colectarea de probe sau 
informaţii care permit să se ia decizii cu privire la oportunitatea, 
eficiența şi valoarea sa educativă. 

Proba de autoevaluare nr. 1 


Identificati şi evaluați cel puţin zece modalități de manifestare a 
curriculum-ului ascuns generate de introducerea noului Curriculum 
Naţional din 1998. În elaborarea răspunsului porniţi de la prezentarea 
caracteristicilor „curriculum-ului ascuns”. 


Răspunsul dumneavoastră se va încadra în spatiul alocat! 

6. Repere pentru elaborarea răspunsului la „Proba de autoevaluare 
nr. 1” 


„Curriculum-ul ascuns”: modalități de manifestare 


a) concept 
Reprezintă „efectele subliminale” ale programelor şcolare, ca 
urmare a influențelor explicite sau implicite, interne sau externe 
(mediul clasei, relaţiile educaţionale). 


Curriculum-ul aparent (oficial) şi curriculum-ul 
ascuns/subliminal 


Termenul de curricumul ascuns a fost avansat de J. Henry în 
1963. Curriculum ascuns vizează: 

e obiective; 

e procese care deşi nu sunt menţionate în programele şcolare 
oficiale sau neintenţionate în familie, impregnează profund 
educaţia elevilor; 
părinţii şi profesorii nu transmit, nu învaţă pe elevi numai ceea 
ce spun ci şi ceea ce ei sunt în realitate; 
de asemenea, curricum-ul şcolar este impregnat indirect, de 
cultura şi ideologia autorilor direcţi (cei care l-au construit) şi 
indirecţi (cei care deţin puterea politică sau confesională); 
prin  curriculum-ul ascuns sunt întărite sau justificate 
diferenţierile dintre sexe, discriminarea socială, ierarhia 
culturală etc.; 
curriculum-ul ascuns are atât efecte pozitive cât şi efecte 
negative; 
ideală este situaţia în care curriculum-ul ascuns este în 
concordanţă cu obiectivele curriculum-ului oficial, explicit. 


b) modalităţi de manifestare a curriculum-ului ascuns: 


e ideologia implicită a programelor şi manualelor; 
e comportamentele cotidiene ale cadrului didactic; 
e echitatea relaţiilor cu elevii; 

metodele de predare şi de evaluare; 
regulile şi obiectivele vieţii şcolare ; 
„Climatul” în şcoală etc.; 
structura şi organizarea şcolară: 
o O şcoală unică sau o şcoală filiere — deschise/închise; 
o o organizare pe clase de nivele; 
prezența sau absenţa examenului selectiv; 
premierea elevilor sau nu; 
obedienţa cultivată; 
conformismul; 
efectele „halo” şi „Pygmalion'; 
cine e elevul? 
ce părinţi are? 
din ce mediu social provine? 
comportamentele nonverbale ale profesorului; 
alegerea textelor pentru manuale; 
exemplele alese; 
acceptarea sau neacceptarea sărăciei; 
stimularea spiritului de câştig, de competiţie. 

1. Obiectivele unităţii de învăţare nr. 3 


Pe parcursul şi la sfârşitul acestei unități de învăţare, 
cursanţii/ studenții vor fi capabili: 


Să definească principalele concepte teoretice specifice 
acestui capitol: obiective educaţionale, conţinuturi ale 
învăţării, timp de instruire, strategii didactice, strategii de 
evaluare; 


Să utilizeze/ opereze cu aceste concepte în diverse 
contexte didactice, de instruire, metodice etc.; 


Să caracterizeze/ comenteze principalele tipuri/ clase/ 
categorii de obiective educaţionale, niveluri şi strategii 


de integrare a conținuturilor învăţării, tipuri de strategii 
de instruire, strategii evaluative folosite în învățământul 
preuniversitar românesc; 


Să compare/ să stabilească asemănări şi deosebiri între 
ele; 


Să stabilească, să utilizeze/ să integreze în practica 
şcolară diversele tipuri de obiective pe domenii şi clase, 
modalități şi niveluri de predare integrată, strategii 
instructiv-educative şi strategii de evaluare şcolară, în 
diverse contexte educaţionale. 

2. Perspectiva structurală de analiză a curriculum-ului şcolar 


Această perspectivă de analiză vizează componentele esenţiale ale 
curriculum-ului şi relaţiile dintre ele. Abordarea curriculum-ului din această 
perspectivă se poate realiza după mai multe modele, dintre care mai 
reprezentative sunt: modelul triunghiular şi modelul pentagonal. Noi vom 
opera cu modelul pentagonal, care include următoarele componente : 
finalităţile; 

conținuturile; 

timpul de instruire; 

strategiile de instruire; 

strategiile de evaluare. 

(Dan Potolea, op. cit., pag. 83) 


Elementele structurale de mai sus se află într-o strânsă unitate şi 
interdependenţă. 


3. Finalitățile procesului de învățământ 


Obiectivele educaţionale rămân una din preocupările importante ale teoriei şi 
practicii educaţionale, în ciuda multor observaţii critice şi a unor excese în 
domeniu. 


3.1. Organizarea pe niveluri a obiectivelor educaționale 


Diversitate tipologică 

Obiectivele educaţionale prezintă un grad mare de diferenţiere. Această 
diferenţiere operată de literatura de specialitate oferă o mare diversitate 
tipologică a obiectivelor, ca rezultat al folosirii unor criterii extrem de diferite: 
obiective pe termen lung şi scurt; obiective generale şi obiective concrete; 
obiective axate pe performanţe riguros circumscrise (de „stăpânire” a 
materiei), pe capacităţi (obiective de transfer”), orientate spre creativitate 
(obiective de „exprimare”) etc. (Dan Potolea, 1988, Yvan Abernot, Les 
methodes d'evaluation scolaire, DUNOD, Paris, 1996). Această clasificare 
aparține lui G. De Landsheere (1982). 


Dan Potolea consideră însă că aceste diviziuni analitice îndeplinesc mai mult 
un rol informativ. Mult mai eficace sunt analiza multireferenţială a 
obiectivelor, realizată prin aplicarea unor criterii asupra aceluiaşi obiectiv şi 
integrarea tipurilor principale în structuri ierarhice. Din acest punct de 
vedere autorul sugerează analiza unui obiectiv pe baza a şase parametri 
(Dan Potolea, op. cit., pag. 142): 


e natura achiziţiei preconizate (cunoştinţe, deprinderi, capacități, 
atitudini, sentimente); 

e conţinutul la care se conexează (monodisciplinar, pluridisciplinar, 
interdisciplinar); 

gradul de generalitate/specificitate; 

funcţia pedagogică îndeplinită; 

timpul de realizare; 

caracterul comun sau diferențiat (se referă la toți elevii sau numai la o 
parte). 


„Fizionomia” unui obiectiv rezultă din modul în care se concretizează şi se 
combină aceşti parametri. 


Când vorbim despre obiective este necesar să menţionăm nivelul sau planul 
în care putem discuta. Marea majoritate a specialiştilor în domeniu 
diferenţiază trei planuri sau nivele: 

e obiective generale (scopuri); 

e obiective intermediare (specifice); 

e obiective concrete, comportamentale (operaţionale). 


Această structură trinivelară comportă o discuţie, întrucât distincția de mai 
sus este utilă cu condiţia să se specifice planul de referinţă şi rolurile 
pedagogice pe care le îndeplineşte fiecare nivel. Altfel apar confuzii, pentru 
că unii specialişti raportează structura trinivelară prezentată mai sus la 
sistemul de învățământ, alţii la obiectul de învățământ, iar o a treia categorie 
la activitatea educatorului de proiectare a obiectivelor unui capitol sau lecții. 
„Scopul' în cele trei situaţii nu are acelaşi conţinut şi nu se află la acelaşi 
nivel de generalitate. 


În realitate conceptele care definesc finalitățile educaţiei la diferite nivele 
(obiective generale sau scopuri, obiective specifice, obiective operaţionale) 
au delimitări mai puţin tranşante decât ne par la prima vedere; ele formează 
un continuum (Y. Abernot, 1996). Obiectivele specifice cu gradul cel mai 
mare de generalitate sunt foarte aproape de obiectivele generale, după cum 
obiectivele specifice cele mai elementare pot fi direct puse sub formă 
operaţională. Am putea exemplifica unele obiective cadru şi obiective de 
referință din Curriculum-ul Naţional. 


Aceste obiective de referință au un grad mare de concretețe şi s-ar putea 
spune chiar că ele ar putea fi aşezate fără teama de a greşi în categoria 
obiectivelor comportamentale (operaţionale). 


Ceea ce este foarte important în stabilirea obiectivelor educaţiei este 
trecerea progresivă de la nivelul finalităţilor, scopurilor şi obiectivelor 
generale sau specifice la formularea obiectivelor operaţionale. Cu alte 
cuvinte, foarte importantă este operaţia de derivare: scopurile sunt derivate 
din finalităţi, obiectivele generale din scopuri etc., împreună construind „un 
continuum” (Yvan Abernot, 1996) sau un tot unitar (Lazăr Vlăsceanu, 1995). 
Această înlănțuire este fundamentală pentru aprecierea coerenţei de 
ansamblu a educaţiei şcolare. În absenţa derivării, obiectivele operaţionale 
nu mai sunt integrabile în cele specifice, care nu sunt formulate pe baza 

obiectivelor generale, iar acestea nu exprimă cerințele scopurilor şi 
finalităţilor. 


Drept consecință apar efecte negative atât în planul realizării finalităţilor 
educative, cât şi în trecerea progresivă a unui elev dintr-un ciclu şcolar în 
altul, este afectată negativ atât dezvoltarea personalităţii elevilor cât şi 
esenţa de ansamblu a educaţiei şcolare (Lazăr Vlăsceanu, 1993). 


Trecerea progresivă de la un nivel la altul şi coerenţa lor ar putea fi 
reprezentate grafic astfel: 


Concepţia despre 


Concepţia despre Concepţia despre om cunoaştere 


dezvoltarea societății 


Idealul educational 
Finalităti orientări strategice 
ale funcționării 
sistemului de învățământ 


Scopuri 
Rezultatele ce se aşteaptă 
să se realizeze în diferite 
nivele şi tipuri de şcolarizare 


Obiectivele generale 
cognitive-afective-psihomotorii 


Obiective specifice 
diferitelor obiective de învițămân 


Obiective operaţionale 


Figura 3.1: Etape progresive în derivarea obiectivelor educaţionale 
(după L. Vlăsceanu, 1995, pag. 38) 


După gradul de generalitate distingem trei niveluri ale obiectivelor: 


3.1.1. Nivelul superior 

Este reprezentat de ceea ce numim în mod obişnuit țelurile educației în 
general. Este nivelul cel mai abstract, cu definiri generale, care 
reprezintă principii de orientare pentru nivele următoare. 


Obiectivele generale sau scopurile determină orientările mari ale 
educației: ele au valoare filosofică şi socială şi decurg din opţiunile 
politice (Yvan Abernot, op. cit., pag 52). Autonomia individuală, 
integrarea socială, accesul la cultură, spiritul critic sunt scopuri ale 
educației. Scopurile sunt într-o continuă schimbare, evoluţie. Din 
perspectiva multiculturalismului şi integrării europene se consideră, aşa 
cum am mai spus, că patriotismul exagerat şi disciplina sunt orientări în 
regresie, ceea ce nu însemnă că nu ar putea reveni într-o perioadă 
ulterioară. 

Scopurile educaţiei determină reformele şi, în particular, organizarea 
oricărui curriculum. Prin urmare obiectivele generale (scopurile) indică 

domeniile şi tipurile de schimbări educative care sunt concordante cu 
finalităţile învățământului în general. Ele au un caracter general, dar 
este totuşi vorba de o „generalitate specifică” întrucât sunt delimitate cu 
mai multă precizie pentru a avea incidenţă directă asupra activităţilor de 
predare şi învăţare. În formularea şi ordonarea obiectivelor generale, 
problema pedagogică importantă este de a specifica domeniile 
schimbărilor educative. 


3.1.2. Nivelul intermediar 

Traduce aceste scopuri în termenii educaţionali specifici, dar cu o largă 
arie de cuprindere; obiectivele intermediare sunt o parte mai restrânsă a 
obiectivelor generale (scopurilor) şi se definesc în termenii de capacități 
sau de operaţii mentale (a fi capabil de a lega o cauză de un efect, de a 
analiza sau emite o judecată întemeiată). Fiecăruia dintre aceste 
obiective intermediare i se consacră o importanţă mai mare sau mai 
mică, în funcţie de scopurile educației. Metodele pedagogice prin care 
conținuturile sunt introduse în curriculum sunt în slujba dezvoltării uneia 
sau alteia din componente. Prin urmare problema constă în specificarea 
obiectivelor în relaţie cu diferite tipuri de conţinuturi ale obiectelor de 
învățământ sau unor arii curriculare (Idem, pag. 57). 

Conceptul de „arie curriculară” este un concept nou în pedagogia 
românească şi este avansat prin Curriculum-ul Naţional. În acest 
document se specifică: 


„Aria curriculară oferă o viziune multi şi/sau interdisciplinară 
asupra obiectivelor de studiu. Curriculum-ul Naţional din 
România este structurat pe şapte arii curriculare, desemnate 
pe baza unor principii şi criterii de tip epistemologic şi 
psihopedagogic. Aceste şapte arii curriculare sunt: 


Limbă şi comunicare; 
Matematica şi Ştiinţe ale naturii; 
Om şi societate; 

Arte; 

Educaţie fizică şi Sport; 
Tehnologii; 

Consiliere şi orientare.” 


O 000000 


Obiectivele curriculare sau specifice sunt caracteristice diferitelor 
obiecte de învățământ, fiind asociate cu conținuturile în cadrul acestora 
sau, mai nou, al ariilor curriculare din care fac parte. În formularea 
obiectivelor specifice se corelează două componente: 


e una indică domeniul de conţinut (informații, reguli, algoritmi de 
calcul etc.); 

e cealaltă indică procesele psihice sau modul de abordare de 
către elev/copil a conținuturilor respective în activitatea de 
învăţare. 

Prima componentă presupune considerarea categoriilor taxonomice ale 
obiectivelor generale (cognitive, afective, psihomotorii) şi nivelul de 
dezvoltare psihică a personalităţii elevului pentru a alege acele activități 
de învăţare care sunt accesibile unei anumite vârste. 
A doua componentă este identificată pe baza considerării conţinutului 
teoretic, informaţional al unei discipline specializate. 


Pentru a ajunge la stabilirea corespondenţelor dintre conţinuturi şi 
modurile de abordare a acestora în instruire şi învăţare sunt elaborate 
tabele de specificare. Acestea se folosesc îndeosebi în procesul de 
elaborare a programelor şcolare ale unui anumit obiect de învățământ. 
Ele sunt matrici în care pe rubricile orizontale se descriu elemente de 
conţinut, iar pe coloane se menţionează tipurile de obiective. Tabelele 
de specificaţii exprimă cel mai bine relaţia dintre componentele de bază 
ale tehnologiei didactice: obiective, conţinuturi, procedee de evaluare. 
Acestea derivă din idealul şi finalitățile sistemului educaţional, formulate 
în Legea învățământului. Acestea sunt: 
e asigurarea educaţiei elementare pentru toți copiii; 
e formarea personalităţii copilului, respectând nivelul şi ritmul său 
de dezvoltare; 
e înzestrarea copilului cu acele cunoştinţe, capacităţi şi atitudini 
care să stimuleze raportarea efectivă şi creativă la mediul 
social şi natural şi să permită continuarea educaţiei. 


Finalitățile unui ciclu de învățământ şi obiectivele corespunzătoare au un 
grad mai mare de generalitate. 

La acelaşi nivel intermediar, dar cu un grad mai mic de generalitate se 
situează obiectivele cadru şi obiectivele de referință. Acestea sunt 
mai concrete față de nivelul anterior, dar mai puţin structurate față de 
obiectivele operaţionale. 

e „Obiectivele cadru sunt obiective cu un grad ridicat de 
generalitate şi de complexitate. În calitatea lor de dominante 
ele se referă la formarea unor capacități şi aptitudini specifice 
disciplinei şi sunt urmărite de-a lungul mai multor ani de studii” 
(idem, pag. 204). Din obiectivele cadru derivă obiectivele de 
referinţă. 

e Obiectivele de referință specifică rezultatele aşteptate ale 
învăţării pentru fiecare an de studiu şi urmăresc progresia în 
achiziţia de competenţe şi de cunoştinţe de la un an de studiu 
la altul. 

Acestor obiective de referință le sunt asociate situaţii de 
învăţare precum şi conținuturile corespunzătoare şi descriptorii 
de performanţă. 


3.1.3. Nivelul operațional 

Al treilea nivel al obiectivelor este cel operaţional. La acest nivel 
obiectivele sunt definite într-un mod concret, prin comportamente 
observabile şi măsurabile, „mod în care să remită realizarea strategiilor 
şi tacticilor instruirii pe de o parte şi să ofere imaginea concretă a ceea 

ce va trebui evaluat pe de altă parte (De Corte — 1973 şi E. Landau — 
1975). 


Obiectivele operaţionale sunt exprimate în termeni concreţi şi foarte 
precişi. A face suma, a calcula, a identifica, a exprima sunt 
comportamente observabile. Orice cadru didactic îşi pune problema ce 
trebuie să facă un elev/copil în aşa fel încât să realizeze scopurile 
educației. Pentru acesta trebuie să specifice obiectivele operaționale, 
adică să stabilească activităţile prin care cel ce învaţă va progresa în 
educația sa. Aceasta înseamnă să enunțe componentele scopurilor 
educative în termeni de activităţi mentale, afective şi psihomotorii ale 
celui ce învață (D'Hainaut, Programe de învățământ şi educaţie 
permanentă, EDP, Bucureşti, 1981, pag. 147). Deci e vorba de 
precizarea situaţiilor în care astfel de activităţi se vor exersa sau se vor 
manifesta. A specifica un obiectiv în termeni operaţionali implică şi 
cuprinde definirea unei situaţii sau categorii de situaţii în care elevul 
exersează să stăpânească o deprindere sau un comportament sau face 
dovada că a atins această stăpânire. 


Obiectivele operaţionale, pe de altă parte, nu au sens şi nu se justifică 
decât în calitate de componente ale unor scopuri mai generale. Ele sunt 
veriga centrală care uneşte intenţia cu acţiunea (Idem, pag. 148). 


O modalitate de a defini obiectivele instrucționale este aceea de a 
identifica produsul final al instruirii în termenii performanţei observabile. 
Modul de a determina dacă un elev/copil a învăţat sau nu ceva este de 
a observa rezultatul comportamentului său. Aceste rezultate au fost 
convenţional numite obiective comportamentale care sunt de fapt 
performanţe finale. În majoritatea situaţiilor şcolare acestea sunt 
performanţe verbale sau deprinderi motorii. Uneori obiectivele îmbracă 
formulări necomportamentale, pentru că performanţele finale nu sunt 
specificate — nu se indică modul în care elevul va demonstra vizibil că a 
înțeles ceva (elevul înțelege, elevul apreciază etc.). Distincția între 
formulările comportamentale se află în primul rând în alegerea verbelor. 
În cazul formulării necomportamentale, o mare parte din procesul 
înțelegerii constituie o activitate neurală şi cerebrală greu observabilă de 
către cadrele didactice. 


Am putea sintetiza distribuirea obiectivelor pe nivele făcând apel la o 
schemă simplă (figura 3.2), dar în acelaşi timp funcţională, propusă de 
profesorul Dan Potolea ( Curs de pedagogie, 1988, pag. 143). 

Figura 3.2. 

3.1.3.1. Operaţionalizarea obiectivelor educaționale 
Sensuri ale operaționalizării 


Conceptul de obiectiv operaționalizat are două sensuri: 
e unul general, care se referă la transpunerea unui obiectiv 
în termeni de operaţii, acţiuni, manifestări observabile; 
e unul tehnic care constă în enunţarea obiectivului sub 
forma comportamentelor observabile şi măsurabile. 


Între prima şi cea de a doua accepție diferența constă în faptul că 
sensul tehnic necesită introducerea criteriului evaluativ, care indică 
gradul de reuşită pretins elevilor, nivelul de performanţă aşteptat 
(Dan Potolea, Curs de pedagogie, 1988, pag.151). 


Obiectivele operaţionale au caracter concret şi sunt realizabile în 
situații specifice de învăţare. Ele sunt elaborate pe baza obiectivelor 
specifice şi a obiectivelor generale prin tehnici adecvate de 
operaționalizare sau concretizare aplicate de cadrul didactic. Spre 
deosebire de obiectivele generale şi specifice, care, de regulă sunt 
date şi cadrul didactic le însuşeşte pentru a le considera drept 
referințe de proiectare, realizare şi evaluare a activităţilor de dirijare 
a învăţării, obiectivele operaţionale sunt elaborate pentru fiecare 
lecție sau activitate de către cadrul didactic prin considerarea 
conţinutului  predării/învăţării şi prin aplicarea tehnicii de 
operaţionalizare. 


În sens larg, operaţionalizarea este activitatea de specificare sau 
identificare a referinţelor sau incidentelor concrete sau practice ale 
unui concept sau enunț general şi abstract. Ea se referă la 
ansamblul operaţiilor succesive de trecere de la abstract la concret, 
cât şi la specificarea criteriilor sau indicatorilor prin care o acţiune 
sau un comportament dobândeşte caracteristica de a fi operaţional 
sau concret. 


Sensul pedagogic al operaţionalizării constă în specificarea 
criteriilor sau indicatorilor pe baza cărora un obiectiv dobândeşte 
caracteristica de a fi operaţional. De regulă, sunt menţionate două 
criterii de elaborare şi apreciere ale operaţionalității unui obiectiv: 
performanța (criteriul comportamental) şi capacitatea intelectuală 
(criteriul competenţei) (L. Vlăsceanu, 1995). 


Este expresia nivelului de realizare a unei sarcini de învăţare. Fiind 
dat un conţinut al învăţării, prin operaţionalizare trebuie specificat 
acel indicator pe baza căruia se poate constata şi aprecia că elevul 
a realizat un anumit progres, că s-a produs o anumită schimbare în 
sistemul personalităţii lui la sfârşitul perioadei în care a fost angajat 
într-o situaţie de predare/ învăţare. Indicatorul cel mai concret al 
performanţei în învăţare este, conform teoriei comportamentiste 
(behavioriste), comportamentul, actul sau manifestarea vizibilă pe 


Performanța 

Competența 


care elevul o poate releva. Într-un obiectiv operaţional trebuie 
indicat rezultatul sau comportamentul final pe care urmează să-l 
manifeste elevul implicat într-o situaţie de învăţare. De aceea, 
obiectivele operaţionale mai sunt numite şi obiective finale sau 
terminale. Numai precizând în mod clar şi explicit comportamentul 
final este posibilă programarea conținuturilor învăţării şi mai ales a 
situaţiilor de predare şi a sarcinilor de învăţare, iar cadrul didactic 
va alege mijloacele cele mai adecvate de realizare a instruirii, de 
construire şi dirijare a situaţiei de învăţare. Comportamentul etalat 
de elev/copil trebuie să fie observabil şi măsurabil cu ajutorul unor 
instrumente de evaluare pedagogică. Observabilitatea 
comportamentului se relevă de către elev în termeni: 

e verbali (nominalizare, enumerare, enunţare de reguli sau 
definiţii, explicitare, povestire etc.) 

e fizici sau psihomotori (identificarea de obiecte sau 
comportamente, realizare de acțiuni simple şi complexe 
sub control, realizarea automată a unor acțiuni, cum ar fi 
scrisul etc.) 

e atitudinali (enumerarea consecinţelor probabile ale unei 
acţiuni, manifestarea unei acţiuni sau a unei conduite în 
relații interpersonale sau într-o situaţie socială etc.). 


La o analiză mai atentă, se poate constata că termenii menţionaţi 
sunt subsumați categoriilor taxonomice ale obiectivelor generale şi 
specifice. (Idem pag.32) 


Este considerată acea capacitate intelectuală care dispune de 
posibilități multiple de transfer sau de aplicabilitate şi operare cu 
conţinuturi diverse (M. Manolescu, Activitatea evaluativă între 
cogniție şi metacogniţie, Editura Meteor, Bucureşti, 2004). Spre 
deosebire de performanţă, competenţa este realizabilă în 
intervale mai lungi de timp. Specificarea competențelor constă, 
de fapt, în delimitarea capacităților sau operaţiilor intelectuale 
de genul: capacitatea de a detecta, selecta, analiza şi sintetiza 
date, informaţii sau relații, capacitatea de a învăţa, de a acționa 
sau judeca etc. La rândul său fiecare capacitate se bazează pe 
anumite operaţii mentale. Uneori se iau ca referință procesele 
psihice (percepţie, gândire, memorie, imaginaţie etc.) şi operaţiile 
specifice fiecăruia, privite în mod genetic (Yvan Abernot, pag.187; 
L. Vlăsceanu, 1995, pag.34). 


Spre deosebire de obiectivul centrat pe performanță, cel în care 
competența este prioritară pune accentul pe formarea operațiilor 
propriu-zise care conduc la o anumită performanţă. Avantajul 
obiectivelor axate pe competenţe este că accentuează caracterul 
formativ al învățământului, pe când dezavantajul constă în 
reducerea  operaţionalităţii (ceea ce accentuează nota de 
ambiguitate şi îngreuiază atât planificarea sarcinilor cât şi evaluarea 
(L. Vlăsceanu. 1995). 

Criteriul performanţei şi cel al competenţei nu trebuie considerate 
ca reciproc exclusive. Mai degrabă ele sunt complementare. Pentru 
aceasta este necesar să se stabilească o legătură strânsă între 
obiectivele specifice, în care accentul să se pună pe indicarea 
capacităţilor mentale sau a operaţiilor intelectuale implicate şi 
dezvoltate prin conținuturile unui obiect de învățământ şi obiectivele 
operaţionale definite în termeni de performanță sau de 
comportamente finale (Idem, pag.36). 


3.1.3.2. Tehnica lui Mager de operaționalizare a 


obiectivelor 
R.F. Mager a propus o tehnică de elaborare a obiectivelor 
operaţionale bazată pe considerarea performanţelor sub forma 
comportamentelor finale observabile şi măsurabile obținute până la 
sfârşitul fiecărei etape de predare/învăţare. 


Conform acestei tehnici, orice obiectiv operaţional include un singur 
comportament final  caracterizabil prin trei indicatori (Lazăr 
Vlăsceanu, 1995; Dan Potolea, 1988; E. Noveanu, 1987): 


e Specificarea comportamentului final. Luând ca referinţă 
categoriile  taxonomice şi verbale de acțiune 
corespunzătoare, în funcţie de conţinutul particular al unei 
sarcini de învăţare, se descrie rezultatul care se aşteaptă 
de la elev în finalul realizării acesteia. De exemplu: „elevul 
să aplice algoritmul...” după ce şi-a însuşit teoria şi a 
analizat diferite exemple sub controlul profesorului. 
Comportamentul vizat este cel de „aplicare” subsumat 
categoriei taxonomice a „aplicării”; 


e Descrierea condițiilor de realizare circumscrise 
cadrului de manifestare a comportamentului final. Se 
disting două tipuri de condiţii: prealabile, referitoare la 
comportamente pe baza cărora este posibilă realizarea 
noului comportament final, şi actuale adică mijloacele şi 
contextul de realizare a performanţei. De regulă, condiţiile 
prealabile sunt specificate de obiectivele care preced pe 
cel în cauză într-un set de obiective logic coerente şi 
atunci nu mai este necesară evocarea explicită a cerinţelor 
prealabile. Dacă distanţa dintre performanţa nou-aşteptată 
şi comportamentele anterioare este mai mare, atunci este 
necesară evocarea acestora din urmă în formularea 
obiectivului operaţional; 


e Criteriul de evaluare sau specificarea nivelului de 
reuşită minimală. 
Performanţele se distribuie într-un evantai pe care se disting trei 


puncte sau niveluri critice. 

Nivelul minim indică acel răspuns al elevului fără de care nu este 
posibilă trecerea într-o nouă etapă de învăţare. Acest nivel este 
apreciat pe baza analizei conținutului sarcinilor ulterioare de 
învăţare. Toţi elevii unei clase trebuie să manifeste comportamente 
corespunzătoare nivelului minim acceptabil pentru a evita 
fenomenul acumulării de goluri în sistemul de cunoaştere şi 
deprinderi şi de a nu îngreuia astfel rezolvarea sarcinilor ulterioare 
de învăţare. 


Peste nivelul minim se situează un evantai cuprinzător de 
performanţe, trecând peste nivelul mediu şi până la nivelul 
maxim specific unei trepte de şcolarizare. Performanţele situate 
peste nivelul minim sunt opţionale pentru elev şi depind de 
aşteptările cadrului didactic şi de motivaţia elevilor pentru învăţare. 
Aceasta înseamnă că profesorul operează cu anumite standarde, 
etaloane pentru aprecierea reuşitei elevilor în învăţare. Cu cât 
exigenţa creşte, cu atât standardele sunt mai ridicate. Pentru a 
indica un nivel de reuşită sau standardele minimale se specifică: 
numărul minim de răspunsuri corecte solicitate sau numărul maxim 
de greşeli tolerate şi intervalul de timp maxim oferit pentru 
rezolvarea sarcinii. Prin urmare cea de-a treia cerință se referă la 
descrierea nivelului acceptabil al performanţei. Acest nivel ar putea 
fi un standard arbitrar începând cu o perfecţiune de 100% şi până la 
nivelul minim specificat („cel puţin...” — Mac Donald Ross în 
Probleme de tehnologie didactică, 1977; L. Vlăsceanu, 1995). 


Operaţionalizarea obiectivelor prin definirea performantelor 
aşteptate are avantajul preciziei, concretizării şi măsurabilității. La 
sfârşitul unei perioade de instruire se poate stabili cu exactitate 
nivelul performanțelor învăţării şi implicit al predării, iar cadrul 
didactic poate şti ce măsuri să ia pentru a creşte eficiența activității 
pedagogice. 


3.1.3.3. Cerinţe de conţinut şi de formă ale 
operaţionalizării 

Ca şi obiectivele specifice, obiectivele operaţionale au două 

dimensiuni: 

e una de conținut (informaţii, probleme etc.) care constituie 
obiect al învăţării; 

e alta de formă sau operațională, indicând sarcina de 
învățare pentru elev. Într-o sarcină de învăţare se indică 
modul de abordare a unui conţinut de către elev/copil, ce 
trebuie să facă elevul cu un conţinut dat (să memoreze o 
definiţie, să analizeze o ortogramă, să aplice un algoritm 
etc.) (Mac Donald Ross; L. Vlăsceanu, Dan Potolea). 


Dimensiunea conţinutului unui obiectiv nu constă în reformularea 
ideilor cuprinse în lecţie/activitate, ci se referă la operaţia logică 
sau/şi abilitatea mentală activată pentru asimilarea ideii sau 
rezolvarea unor probleme. De aici rezultă câteva norme 

pedagogice privitoare la formularea conţinutului obiectivelor 


instruirii: 


Într-un obiectiv nu se formulează informaţia, ideea, 
problema de rezolvat, ci operaţia logică sau/şi abilitatea 
mentală activată în vederea definirii modului de raportare a 
elevului/copilului la conţinutul vehiculat; 

Obiectivele trebuie să corespundă prin conţinutul lor 
nivelului de dezvoltare a inteligenţei elevilor, experiențelor 
anterioare de învăţare, vizând o dificultate care poate fi 
depăşită; 


Obiectivele să fie reale, adică să descrie operaţii sau 
acțiuni cărora le sunt asociate experienţe adecvate de 
învăţare în situaţiile instructive programate cu elevii; 


Operaţiile, abilitățile sau comportamentele mentale 
specificate în conținutul obiectivelor trebuie să fie cât mai 
variate, nelimitându-se la simpla memorare — reproducere 
de informații. Taxonomiile disponibile oferă în acest sens 
suficiente posibilități de variație. 


Dimensiunea referitoare la forma unui obiectiv este elaborată în 
conformitate cu următoarele norme pedagogice: 


Un obiectiv nu descrie activitatea profesorului, ci 
schimbarea care se aşteaptă să se producă, în urma 
instruirii, în structura sau în informaţiile stocate anterior de 
elev/copil; 


Obiectivul trebuie să fie operaţional, formulat în termeni 
comportamentali expliciţi, prin utilizarea unor „verbe de 
acțiune” de tipul: a diferenţia, a identifica, a rezolva, a 
construi, a compara, a construi, a enumera etc.; 


Fiecare obiectiv concret trebuie să vizeze o operaţie 
singulară pentru a facilita măsurarea şi evaluarea gradului 
său de realizare; 


Un obiectiv să fie elaborat în cât mai puţine cuvinte, pentru 
a uşura referirea la conţinutul său specific; 


Obiectivele să fie integrate şi derivabile logic pentru a fi 
asociate construcției logice a conţinutului informaţional şi a 
situaţiilor instructive. 


3.1.3.4. Folosirea raţională a obiectivelor operaționale/ 


comportamentale 


Nu toate obiectivele instrucţionale pot fi şi chiar trebuie să fie 
definite în termeni de comportament. Pe de altă parte, cele care 
sunt definite în acest mod nu trebuie mărunţite (Probleme de 
tehnologie didactică, pag.71). În aceeaşi ordine a ideilor, Tyler 
(1967) considera că la nivelul cel mai util de specificaţie, cadrul 

didactic descrie comportamentul concret pe care el doreşte să şi-l 
însuşească elevul/copilul. Aceste obiective instrucționale ar trebui 
să exprime un scop care este semnificativ în contextul de viaţă al 
elevului/preşcolarului. 


Venită din SUA ca nondirectivitate, „pedagogia prin obiective” a 
adus multe avantaje procesului de învățământ dar a făcut loc şi 
exceselor (Yvan Abernot, 1996). 


Astăzi nimeni nu mai pune la îndoială faptul că pedagogia trebuie 
să procedeze prin obiective. Dar aceasta nu înseamnă că fiecare 
minut al lecţiei/activităţii trebuie să fie consacrat unui obiectiv 
operaţional. „Dacă s-ar proceda aşa, dimensiunea umanistă a 
relației pedagogice îşi pierde specificitatea sa” (Idem). Acest 
demers stă la baza înţelegerii şi esenței curriculum-ului fără de care 
evaluarea riscă să se piardă în detalii. 


Operaţionalizarea folosită fără discernământ creează excese, 
pentru că nu în fiecare minut al lecţiei se poate repera un obiectiv 
comportamental. Cadrul didactic trebuie să rezerve o marjă de 
adaptare a elevilor. (Emil Păun, Şcoala - abordare socio- 
pedagogică, 1999, pag. 22). 


La aceste observaţii, mai trebuie adăugată următoarea consideraţie 
care ţine de evoluţia PSIHOLOGIEI şi de impactul acesteia asupra 
teoriei şi practicii educaţionale. Sintetic, este vorba despre: 


e PPO (Pedagogia prin Obiective), inclusiv operaţionalizarea 
acestora, bazată pe „comportamente observabile şi 
măsurabile, în procesul învăţării s-au inspirat din 
psihologia behavioristă/ comportamentistă; 
comportamentul dovedit de elev era garanția învăţării; 


e Astăzi este în creştere psihologia cognitivă, bazată pe 
procesele cognitive ale elevului; aceasta a triumfat. În 
consecinţă, în plan pedagogic au devenit prioritare 
„competențele, capacităţile, subcapacităţile, valorile şi 
atitudinile elevului”. Dar competenţa nu se măsoară ci se 
apreciază. Acesta este argumentul forte pentru care a 
devenit prioritară elaborarea descriptorilor de performanţă 
necesari aprecierii rezultatelor şi produselor învăţării 
realizată de elevi. Din perspectiva pedagogiei moderne, 
operația de „măsurare” a ceea ce a învăţat elevul nu 
mai este prioritară; importante devin descrierea şi 
implicit aprecierea competenţei dovedite/ dobândite 
de elev. 

3.2. Clasificarea obiectivelor pe domenii şi clase 
comportamentale 


3.2.1.Domenii şi modele ale obiectivelor 


În prezent sunt recunoscute trei mari domenii de încadrare a 
obiectivelor: 

e Domeniul cognitiv; 

e Domeniul afectiv; 

e Domeniul psihomotor. 


În formularea şi ordonarea obiectivelor, problema pedagogică 
importantă este de a specifica domeniile schimbărilor educative. In 
acest sens au fost formulate câteva modele reprezentative: 


e Modelul clasificării ierarhice a obiectivelor (B. Bloom); 
e Modelul morfologic (J.P. Guilford). 


3.2.1.1. Modelul clasificării ierarhice( B. Bloom) 

A fost propus de B.S. Bloom. Acest model are două dimensiuni. 
e una de continut; 
e alta de diferenţe şi ordonare. 


Dimensiunea de conținut se bazează pe distincţia dintre 
aspectele cognitive, afective şi psihomotorii ale activităţii psihice 
implicate în învăţare. Totodată se au în vedere diferențele dintre 
conținuturile învățării cognitive (centrată pe asimilarea, manipularea 
şi producerea cunoaşterii, în special a celei ştiinţifice), ale învăţării 
afective (asimilarea şi practicarea de atitudini, norme şi reguli, 
valori, etc.) şi ale învăţării psihomotorii, cum ar fi: scrisul, 
manipularea unor instrumente sau unelte etc. (Dan Potolea, Lazăr 
Vlăsceanu). 


Cea de a doua dimensiune introduce o diferenţiere şi ordonare a 
proceselor psihice implicate în învăţare în funcţie de gradul lor de 
complexitate. Pentru fiecare domeniu de conţinut (cognitiv, afectiv 
sau psihomotor) se delimitează un mod progresiv de operaţii cu 
grade diferite de complexitate şi de accesibilitate pentru 
elevii/preşcolari implicaţi în învăţare. 


Cele două dimensiuni sunt combinate şi conduc la elaborarea de 
taxonomii sau clasificări ale obiectivelor generale. Taxonomia 
obiectivelor educaţionale este un sistem de clasificare şi ordonare 
ierarhică a obiectivelor generale în funcţie de domeniul lor de 
conținut şi de gradul specific de complexitate a operaţiilor mentale 
implicate în învăţare. Taxonomiile sunt specializate pe domenii de 
conținut (cognitiv, afectiv şi psihomotor), în cadrul fiecărui domeniu 
indicându-se ordonarea ierarhică a obiectivelor în funcţie de gradul 

de complexitate a operațiilor, capacităților psihice implicate în 
realizarea lor. 


6. 
Evaluare 
5. 
Reactie Sinteză Caracterizare 
complexă 
4. 
Automatism Analiză Organizare 
3. 
Reacție dirijată Aplicare Valorizare 
2. 
Dispoziție Înţelegere Reacţie 
1. 
Percepere Asimilarea Receptare 
cunoştinţelor 
Domeniul Domeniul Domeniul 
psihomotor cognitiv afectiv 


Figura 3.3: Modelul clasificărilor ierarhice (taxonomice) 
a obiectivelor pedagogice 


Pentru domeniul cognitiv se disting două secțiuni: 
e asimilarea cunoaşterii (terminologie sau vocabular, date, 
informaţii şi concepte specifice, sistematizări etc.); 
e deprinderi sau capacități de operare cu cunoaşterea 
(înțelegere sau interpretare, aplicare, analiză, sinteză, 
evaluare). 


Pentru fiecare categorie taxonomică sunt indicate tipuri 
reprezentative de obiective. De exemplu, înțelegerea presupune: 
reformularea unui enunţ de către elev/preşcolar cu propriile cuvinte, 
interpretarea  (rezumarea, comentarea etc.) şi extrapolarea 
(specifică consecințelor unui enunţ dincolo de context sau cadru de 
prezentare). 


Pentru domeniul afectiv se au în vedere etapele implicate de 
interiorizarea unei norme sau valori sociale, estetice, morale etc., 
trecând din stadiul simplei receptări (recunoaşterea şi însuşirea 
unei reguli, norme sau atitudini de comportare, de raportare la 
frumos şi adevăr, etc.) la cel de promovare a unei reacţii adecvate 
(comportarea conformă cu o regulă), a unei aprecieri sau valorizări 
pozitive (să distingă în mod concret faptele bune de cele rele, 
frumosul de urât, etc.), a unei prognozări sistemice a diferitelor 
norme, atitudini şi valori dintr-un sistem mai cuprinzător pentru a 
ajunge în stadiul de expresie şi caracterizare a propriei persoane în 
lumina normelor asimilate. 


Proiectul pentru Învățământul Rural 


Perspectiva structurală de analiză a curriculum-ului 


În domeniul psihomotor sunt avute în vedere obiective asociate 
cu etapele formării unei deprinderi (de exemplu ţinerea stiloului, 
poziția de scris, etc. în cadrul deprinderii de a scrie), producerea 
stării de pregătire pentru realizarea actelor, exersarea progresivă a 
fiecărui act şi a ansamblului, automatizarea actelor şi aplicarea 
deprinderii în contexte diferite şi cu eficacitate. În fiecare categorie 
sunt detaliate şi obiectivele subsumate. 


Pentru a facilita activitatea profesorului de elaborare a obiectivelor 
comportamentale, s-a propus asocierea fiecărei categorii din 
modelul de mai sus cu anumite formule de acțiune indicatoare de 
comportamente observabile şi măsurabile. Alegerea verbului, 
spune Gagne, este o problemă de importanță decisivă în definirea 
unui obiectiv. 


lată pentru domeniul cognitiv câteva formule de acţiune, repartizate 
categorial: 

e Cunoaştere: definire, descriere, identificare, enumerare, 
numire, reproducere, alegere, formulare; 

. Înţelegere: distingere, estimare, explicare, «extindere, 
generalizare, exemplificare,  parafrazare, rescriere, 
rezumare; 

e Aplicare: schimbare, demonstrare, descoperire, 
manipulare, modificare, prezentare, folosire; 

e Analiză: diferențiere, distingere, ilustrare, alegere, 
separare, dirijare; 

e Sinteză: abordare pe categorii combinate, compunere 
imagini, explicare, modificare, organizare, planificare, 
rescriere, rezumare; 

e Evaluare: apreciere, comparare, contrastare, descriere, 
justificare, interpretare. 


Domeniul 


cognitiv 


Domeniul Pentru domeniul afectiv, cele mai frecvente verbe active, utilizate în 
afectiv formularea obiectivelor sunt: 

e Receptare: diferenţiere, separare, izolare, asimilare, 
alegere, combinare, acceptare; 

e Reactie: conformare, aprobare, discutare, practicare etc.; 

e Valorizare: îmbunătăţirea performanţei sau competiţiei, 
renunțare, specificare, asistare, ajutorare, încurajare, 
negare, protest, argumentare etc.; 

e Organizare: discutare, comparare, definire, formulare, 
armonizare; 

e Caracterizare: schimbare, revizuire, completare, a fi bine 
apreciat de colegi, evitare, rezistare etc. 


Obiectivele generale şi prezentarea lor taxonomică sunt axate pe 
activitățile sau procesele psihice implicate în diferite tipuri de 
învăţare, fiind astfel compatibile cu diferite obiecte de învățământ şi 
realizabile în diferite cicluri şcolare. Formularea lor nu este de 
competenţa cadrului didactic. Cadrul didactic consideră taxonomiile 
obiectivelor drept referințe sau moduri sistematice de organizare şi 

prezentare a schimbărilor generale şi posibile, ce sunt realizabile 
prin predarea şi învăţarea diferitelor discipline. În şcoală/grădiniță 
nu există însă predare/învăţare în general. Activităţile principale ale 
procesului de învățământ sunt diferenţiate pe obiecte de învățământ 
(matematica, limba română, educaţie muzicală, etc.) De aceea, 
problema următoare constă în specificarea obiectivelor în relaţia cu 
diferite tipuri de conţinuturi ale obiectelor de învățământ (Lazăr 
Vlăsceanu). 


În teoria şi practica pedagogică au fost puse în evidenţă unele 
aspecte critice ale sistemelor de clasificare prezentate. Două din 
cele mai importante critici sunt următoarele: 

e Disocierea obiectivelor pe trei domenii (cognitiv, afectiv, 
psihomotor) intră în conflict cu complexitatea procesului de 
educație şi cu unitatea vieţii psihice. Este evident faptul că 
orice obiectiv cognitiv are şi o componentă afectivă şi nu 
numai. 

e A doua problemă critică este legată de validitatea 
modelelor taxonomice, care se referă pe de o parte la 
întrebarea dacă acestea cuprind toate tipurile de obiective, 
iar pe de altă parte dacă ierarhia nivelelor este reală, 
veritabilă (Dan Potolea, op. cit., pag .149). 


Remediile nu au întârziat să apară. Astfel, D. Hameline (1979) 
spune că cele trei domenii sunt interdependente. El concepe o 
spirală a învăţării care este însoțită şi însoţeşte motivaţia elevilor. 
Studiul legăturilor dintre categoriile taxonomice din domeniul 
cognitiv şi cel din domeniul afectiv conduce la conceperea unei 
pedagogii în spirală. Spre exemplu, unitatea cunoştinţelor provine 
din receptare. Plecându-se de la două unităţi de cunoaştere (două 
enunțuri, două fapte) se poate stabilii un raport de contiguitate, un 
raport de la cauză la efect, un raport de opoziţie etc. Pe scurt 
intervine înţelegerea (cognitiv) pe care se sprijină răspunsul 
(afectiv). La sfârşitul spiralei personalitatea copilului a evoluat sub 
câteva aspecte care concordă (şi se suprapun) cu scopurile 
educaţiei. 


3.2.1.2. Modelul morfologic de determinare a 
obiectivelor educaţionale 

Acest model se bazează pe o anumită concepţie psihologică 
despre inteligenţă, considerată ca structură de operaţii mentale 
implicate în rezolvarea de probleme şi obținerea de performanțe. 
Este inspirat din modelul tridimensional al intelectului uman ce 
aparține psihologului american Guilford, care oferă o prezentare 
sistematică a psihologiei gândirii şi a factorilor acesteia. Şi în cazul 
gândirii, ca de altfel al oricărui proces psihic, distingem trei categorii 
de factori componenți, şi anume: 

e câte 5 operaţii (evaluare, gândire convergentă, gândire 

divergentă, memorie, cogniţie); 
e 4 conținuturi (comportamental, semantic, simbolic, figural); 

e 6 produse (unităţi, clase, relaţii, sisteme, transformări şi 
implicații). 


Modelul multifactorial de clasificare a componentelor intelectului 
uman după cele trei criterii (operaţii, produse şi conţinuturi) a 
îndeplinit şi îndeplineşte rolul unei veritabile matrici de descoperire, 
(P.P.Neveanu, 1996, pag. 51). Fiecare din cele 120 de celule ale 
acestui model (6x5x4) desemnează o anumită capacitate care 
poate fi descrisă în termenii operaţiei, conţinutului şi produsului 
(Idem). 


Din perspectivă pedagogică modelul morfologic al lui Guilfrod are o 
relevanță mare. Dacă au fost identificate operaţiile mentale ale 
inteligenței, atunci acestea sunt luate ca referințe în formularea 
obiectivelor generale fără a se introduce vreo ordine ierarhică. 
Accentul este pus pe combinarea diferitelor operații şi a obiectivelor 
ce le corespund pentru a progresa în dezvoltarea inteligenţei. 
Aplicarea pedagogică a acestui model este deocamdată relativ 
restrânsă. 


-~ E. Evaluare 
N. Gândire convergentă 
M. Memorie 
C. Cunoaştere 


OPERAȚII 


U. Unităţi 

C. Clase 

R. Relaţii 

S. Sisteme 

T. Transformări 
|. Implicații 


PRODUSE 


5 
[= 
5 
E 
voog 
2535 
Sage 
2E 
D.S 0 Q 
MRES) 
Lož 


Figura 3.4: Modelul structurii intelectului (după J.P.Guilford) 


3.2.2.Finalitățile învățământului românesc 

Legea învățământului (nr.84/1995) stipulează ca ideal educaţional al 
şcolii româneşti dezvoltarea liberă, integrală şi armonioasă a 
individualității umane, formarea personalităţii autonome şi creative. 
Acest ideal se întemeiază pe tradițiile umaniste, pe valorile democrației 
şi pe aspiraţiile societății româneşti, având o contribuţie importantă la 
păstrarea identităţii naţionale (art.1, alin.1 şi 2). 

Finalitatea educaţională a învățământului românesc se realizează, în 
viziunea Legii Învățământului, prin următoarele mijloace: 

Însuşirea cunoştinţelor ştiinţifice, a valorilor culturii naţionale şi 
universale; 

Formarea capacităţilor intelectuale, a disponibilităţilor afective 
şi a abilităţilor practice prin asimilarea de cunoştinţe umaniste, 
ştiinţifice, tehnice şi estetice; 

Asimilarea tehnicilor de muncă intelectuală necesare instruirii şi 
autoinstruirii, pe durata întregii vieți; 

Educarea în spiritul respectării drepturilor şi libertăţilor 
fundamentale ale omului, al demnităţii şi al toleranţei, al 
schimbului liber de opinii; 

Cultivarea sensibilităţii față de problematica umană, față de 
valorile moral-civice, a respectului faţă de natură şi mediul 
înconjurător; 

Dezvoltarea armonioasă a individului prin educaţie fizică, 
educație igienico-sanitară şi practicarea sportului; 
Profesionalizarea tinerei generaţii pentru desfăşurarea unor 
activităţi utile, producătoare de bunuri materiale şi spirituale 
(art.4, alin.1). 

4. Conţinutul/ conținuturile învățământului 


Definiţie (1) 


4.1. Repere conceptuale 


Conceptul de „conţinut al învățământului” este destul de larg şi de flexibil la ora 
actuală. Definiţiile date acestei noțiuni o dovedesc cu prisosinţă. 

Diferenţierile merg mai departe. Rossekh şi G. Văideanu precizează faptul că 
este mai potrivit să vorbim de „conţinuturi ale educaţiei” decât de „conţinut” al 
educației. Ei spun că „în anumite lucrări, şi, în general, în documentele oficiale, 
se utilizează termenul de „conținut pentru a indica faptul că este vorba de un 
ansamblu sau de un sistem articulat de obiective şi de cunoştinţe specifice la 
un anumit nivel de realizare. “Conținuturile educative ale învățământului” 
subliniază faptul că, pe de o parte este vorba despre conţinuturi ale educaţiei 
formale, non-formale şi informale. Pe de altă parte, folosim forma de plural 
pentru a elimina ideea conţinutului unic, a unui model care ar putea să se 
impună progresiv în orice situaţie. 


„Conținuturile învățământului constituie un ansamblu de cunoştinţe, abilităţi, 
valori şi comportamente, concretizate sub formă de programe de studii şi 
selectate în funcţie de finalităţile şi obiectivele asumate de instituţia de 
învățământ într-o societate. Aceste conţinuturi pe niveluri sau tipuri de instituții 
şcolare, pe clase şi pe discipline, sunt rezultatul unei elaborări într-un scop 
pedagogic şi fac obiectul unui proces specific: învățarea”. (Cf. V. De 
Landsheere, op cit). 


Concluzie: 

Într-o accepţie foarte largă a termenului conținuturile învățământului includ 
toate informaţiile descrise şi organizate atât sub formă de program oficializat, 
cât şi sub formă de conţinuturi latente sau implicite. Altfel spus, tot ceea ce se 
comunică prin şcoală/grădiniță oficial şi neoficial, inclusiv prin calitatea vieții 
şcolare, atitudinile cadrelor didactice, contextul moral relațional etc. 


Dacă ne raportăm la conceptele pedagogice dezvoltate mai sus am putea 
sintetiza faptul că termenul de conținuturi ale învățământului, în accepțiunea 
largă, include atât conținuturile învățământului cât şi pe cele ale educaţiei non- 
formale, informale sau ale aşa-zisei şcoli-paralele. 


Prin caracterul său predominant formativ şi educativ, învățământul trebuie să 
vizeze, deci, conținuturile în sensul definit mai sus, „cunoştinţele” fiind doar o 
parte, un aspect al acestora. Din ce în ce mai mult este scos în evidenţă faptul 
că nu trebuie să punem semnul egalităţii între conținut şi cunoştinţe. Acestea 
din urmă sunt numai o parte a componenţei conținuturilor. 


Autorii de programe şi de manuale, dar deopotrivă şi educatoarele, învățătorii 
şi profesorii, trebuie să distingă următoarele tipuri de cunoştinţe: 
e cunoştinţele de bază, indispensabile adaptării copilului, elevului la 
condiţiile concrete în care trebuie să trăiască; 
e cunoştinţele funcționale care ajută la structurarea gândirii copiilor/ 
elevilor şi care permit ulterior asociaţii, transferuri şi aplicaţii; 

e cunoştinţele cu rol de „pasarelă” sau „idei ancoră” care sunt utile 
copilului/ elevului la un moment dat pentru a face posibile achiziţiile 
ulterioare; 

e cunoştinţele care produc copiilor/ elevilor plăcerea de a 
cunoaşte şi care adesea pătrund sub formă de cultură, am putea 
vorbi de „cunoştinţe gratuite” (nu în sensul peiorativ) 

e cunoştinţe „sterile”; este vorba de informaţii care nu servesc 
copilului la nimic, ci încarcă doar memoria. 


În sens mai larg, conținutul învățământului este acel ansamblu coerent 
organizat şi etapizat pe trepte de şcolarizare care include cunoştinţe, 
convingeri, modele atitudinale şi comportamentale, concepții despre om şi 
menirea sa în societate, abilităţi intelectuale, profesionale şi artistice prin care 
se vizează formarea unei personalităţi armonioase şi multilaterale, în 
concordanță cu cerințele actuale şi viitoare ale dezvoltării societății (N. 
Oprescu, Curs de pedagogie, 1988). Această accepţie a conţinuturilor şcolare 
este concordantă cu ideea potrivit căreia sistemul de învățământ a fost şi este 
principalul mijloc de transmitere a cunoaşterii şi culturii sociale elaborate. 


4.2. Dinamica! flexibilitatea conținutului învățământului 


Conţinutul învățământului are un caracter istoric şi flexibil. Dinamica sa este 
influențată de o varietate de factori. Schimbările în conţinutul învățământului 
sunt semne vizibile de adaptare instituţională a acestuia la condiţiile unei 
societăți mobile. Încă în deceniul şapte al secolului trecut, Gaston Berger ne 
avertiza asupra „accelerării istoriei” şi a consecinţelor ce decurg pentru omul de 
azi. Totul în lume — spune el — se mişcă într-un astfel de ritm încât schimbarea 
a devenit perceptibilă oricărui om. În această împrejurare viitorul nu mai poate 
fi prevăzut cu siguranța generaţiilor anterioare, iar o parte din cunoştinţele 
prețuite acum, într-un timp relativ scurt vor fi depăşite (Gaston Berger, Omul 
modern şi educaţia sa, Editura Didactică şi Pedagogică, Bucureşti, pag. 4). 
Factorul care exercită cea mai puternică influenţă este revoluţia ştiinţifică şi 
tehnologică. Datorită acesteia, informaţiile ştiinţifice elaborate au crescut în 
progresie geometrică, au apărut noi domenii sau discipline ştiinţifice, s-au 
dezvoltat noi tehnologii bazate mai ales pe microelectronică şi informatică, a 
crescut gradul de informatizare a întregii societăţi etc. 


În aceste condiţii, organizarea conținutului învățământului presupune 
formularea de răspunsuri adecvate la întrebări de genul următor: 

e Cum reacţionează învățământul față de „explozia informaţională”: prin 
multiplicare cantitativă sau prin esenţializare şi restructurare 
calitativă? 

e Cum sunt anticipate şcolar schimbările din ştiinţă, tehnică, artă, 
cultură? 

e Care este structura culturii generale într-o epocă de avalanşă 
informaţională? 

e Ce raport optim se poate stabili între cultura generală şi specializarea 
profesională? 

e Ce pondere ar trebui să aibă conținuturile care se referă la pregătirea 
ştiinţifică, profesională şi culturală în ansamblul conținutului 
învățământului? 

e Care sunt conținuturile care asigură pregătirea pentru educaţia 
permanentă? 


Numărul întrebărilor poate fi multiplicat, iar răspunsurile sunt foarte greu de 
formulat, uneori chiar imposibil (L. Vlăsceanu, op. cit, 1988). 

Conținuturile educaţiei moderne sunt puternic influențate de cel puţin trei 
categorii de factori şi condiţii, ce acţionează nu exclusiv, ci corelat: 


e multiplicarea surselor şi mesajelor lumii contemporane 

e modificările în structura finalităților educaţiei 

e necesitatea construirii unităţii şi integralităţii personalităţii elevilor 
(D' Hainaut, op. cit). 


4.3. Strategii de integrare a conţinuturilor 


O analiză a strategiilor de încorporare a noilor cunoştinţe din toate domeniile 
de activitate (ştiinţă, tehnică, cultură, artă, sport etc.) evidenţiază faptul că 
acestea au fost şi sunt ghidate, de regulă, după principii polare (Lazăr 
Vlăsceanu, Învăţarea şi noua revoluţie tehnologică, Editura Ştiinţifică, 
Bucureşti, 1988, pag. 111): 

e diferenţiere sau integrare? 

e cultură generală sau specializare? 

e prescriptiv-obligatoriu sau opţional? 


Se disting, prin urmare, trei axe constitutive ale organizării conţinuturilor, pe 
care le prezentăm succint în continuare. 


4.3.1.Diferenţiere sau integrare a conţinuturilor? 
Cunoaşterea umană se află astăzi într-un proces continuu de 
diferenţiere, apărând noi discipline care se adaugă celor deja existente. 
Fiecare disciplină constituită militează pentru propria consacrare nu 
numai în plan ştiinţific, dar şi în planurile de învățământ. Şi pentru că 
şcoala nu poate rămâne în urma dezvoltării cunoaşterii, adaugă noi 
discipline în planurile de învățământ. Această adivitate atinge la un 
moment dat un prag de saturare, dată fiind dimensiunea limitată a 
apar unele consecințe negative: proliferarea activităţilor şcolare, 
aglomerarea de cerințe, accentuarea predării în dauna învăţării, apariţia 
redundanței informaţionale etc. 


O caracteristică majoră a paradigmei moderne în educaţie este 
accentuarea şi valorizarea excesivă a funcţiei informative în raport cu 
funcţia formativ-educaţională. Acest fapt este o consecința firească a 
primatului obiectului asupra subiectului cunoaşterii, a structurării 
riguroase a cunoştinţelor şi ierarhizarea ştiinţelor. 

Această situaţie este caracterizată foarte sugestiv de profesorul Emil 
Păun prin ceea ce domnia sa numeşte “metafora oraşului”. 
Consecința cea mai evidentă a acestei situaţii în plan curricular o 
constituie structura monodisciplinară a disciplinelor de învățământ, care- 
şi împart şi-şi delimitează într-o manieră rigidă domeniile de cunoaştere 
şi învăţare şcolară, cvasiabsenţa relaţiilor de tip pluri- şi interdisciplinar. 


Putem asemui acest peisaj curricular cu un oraş care este construit cu 
străzi paralele şi perpendiculare unele pe altele, singurele zone de 
întâlnire fiind intersecțiile riguros delimitate şi regularizate prin prezenţa 
semafoarelor şi semnelor de circulaţie care nu permit încălcarea 
regulilor. Străzile pot fi considerate ca fiind disciplinele de studiu care 
funcționează de sine stătător şi se întâlnesc foarte rar în “intersecții” 
predeterminate şi riguros delimitate şi care nu permit cooperări efective 
întrucât intersecțiile sunt locuri pentru oprire tocmai pentru a evita 
contactul cu “vehiculele” sau “pietonii” care vin din altă direcţie. Putem 
schimba uneori denumirea străzilor (a obiectelor de învățământ), putem 
realiza anumite modificări arhitecturale pe fiecare stradă, putem scurta 
sau prelungi străzile, putem chiar adăuga străzi noi, dar aceste străzi nu 
afectează structura de bază a oraşului (deci a Curriculum- ului). Este 
ceea ce numim “ metafora oraşului” (Emil Păun, Pedagogie, 2002, pag. 
19). 


În asemenea condiții, în învățământ, tendinței de diferenţiere încearcă 
să i se opună tendinţa de integrare. „Explozia informațională” conduce 
nu numai la creşterea cantitativă a cunoştinţelor, ci şi la esenţializare, la 
integrare. Esenţializarea poate fi exprimată prin ceea ce Mircea Malița 
a numit „legea cunoştinţelor utile descrescânde”. Potrivit acestei legi, 
în condiţii de creştere exponențială a informaţiei, „volumul cunoştinţelor 
utile descreşte, crescând însă instrumentarul minimal cu care prelucrăm 
faptele de care avem nevoie” (J.W. Botkin, M. Malița, Orizontul fără 
limite al învăţării, Bucureşti, 1981, Editura Politică, pag. 25). 


Prin urmare, în locul coincidenţelor dintre obiectul de învățământ şi 
disciplina ştiinţifică, se optează pentru „câmpuri cognitive integrate” care 
transced graniţele dintre discipline (L. Vlăsceanu, op. cit.). 


Planul cadru pentru învățământul preuniversitar din ţara noastră caută o 
soluţie pentru această problemă. Deşi nu este o rezolvare ideală modul 
de organizare a disciplinelor de învățământ încearcă să sugereze 
intenţia de a găsi soluții pentru integrarea cunoştinţelor. Astfel, obiectele 
de învățământ sunt grupate pe arii curriculare, şapte la număr, şi 
anume: Limbă şi comunicare, Matematică, Om şi societate, Arte, 
Educaţie fizică şi sport, Tehnologie, Consiliere şi orientare. 


În concepţia autorilor, aria curriculară reprezintă un grupaj de discipline 
care au în comun anumite obiective de formare. Între cele şapte serii 
curriculare există un echilibru dinamic. Raportul între ariile curriculare se 
modifică în funcţie de vârsta elevilor şi de specificul vârstelor curriculare 
(Curriculum Naţional, pag. 5). 

O asemenea organizare a conţinuturilor şcolare/preşcolare, prin 
integrarea conţinuturilor, cu toate avantajele sale, şi-a dovedit propriile 
dificultăți şi limite: 
e imposibilitatea aprofundării de câtre elevi a cunoaşterii 
ştiinţifice specializate; 
e dificultatea pregătirii cadrelor didactice care să predea obiecte 
integrate de învățământ; 
e lipsa de tradiţie pedagogică a integrării; 
e opoziția latentă sau activă a educatorilor față de tendinţele 
integratoare. 


4.3.2. Cultură generală sau specializare a conținuturilor? 
Această raportare are deja o tradiţie; de aceea, dezbaterea şi analiza 
pedagogică se menţin încă în actualitate. Această tendinţă preocupă 
sistemele de învățământ de pretutindeni. 


În organizarea conţinuturilor, s-a pus şi se pune accent fie pe o 
informaţie generală, cât mai cuprinzătoare, fie din contră, pe cultivarea 
de timpuriu a specializării profesionale. Sensurile şi domeniile de 
cuprindere ale culturii generale şi specializării sunt istoric constituite, 
prin urmare se schimbă odată cu modificările în cunoaştere, cultură, 
societate şi viața productivă. De exemplu, într-o perioadă, cultura 
generală putea cuprinde cât mai multe informaţii din lumea culturii 
umaniste, la care s-au adăugat apoi şi cele din unele domenii ale 
ştiinţei. Astăzi cultura umanistă şi cultura ştiinţifică sunt completate cu 
elemente ale culturii tehnologice. Este de aşteptat ca în perspectivă cine 
nu are abilităţi şi cunoştinţe de operare cu calculatorul, cu greu să poată 
pretinde că are o cultură generală adecvată acestei etape. 


Cultura este, aşadar, restructurator aditivă şi nu exclusivă. Dominanta 
contemporană a culturii tehnologice nu trebuie să conducă la 
diminuarea sau chiar la excluderea culturii umaniste din fondul de 
cultură generală. Situaţia se pune asemănător şi din perspectiva 
specializării. În urmă cu o sută de ani, cineva putea pretinde că este 
specialist în fizică. Specializările în domenii foarte restrânse apar şi 
dispar cu rapiditate. De aceea, astăzi orice specialist are nevoie de o 
cultură generală de specialitate. Dincolo de aceste caracteristici, 
cultura generală şi specializarea nu sunt şi nu trebuie să fie considerate 
ca reciproc exclusive, ci mai degrabă complementare. Modul în care 
sistemele de învățământ au înţeles şi rezolvat raportul dintre ele a avut 
şi are repercusiuni dintre cele mai profunde asupra organizării 
conţinuturilor (Theodor Cosma, Modalităţi de integrare a educației 
formale, nonformale şi informale, rezumatul tezei de doctorat, 
Universitatea Al. loan Cuza, laşi, pag. 18). 


În ultimele decenii s-au conturat din această perspectivă cel puţin două 
direcţii de organizare a conținuturilor: 
e planul de învățământ centrat pe o formaţie generală cât mai 
cuprinzătoare; 
e din contră, cultivarea de timpuriu a specializării profesionale. 

Sistemele care s-au orientat spre prima variantă, promovarea unui 
sistem coerent de valori şi principii, vizau formarea unui public omogen, 
a unor persoane capabile de performanțe autonome în producţie, 
creative etc. 


Orientarea spre specializarea timpurie şi aprofundată a generat pe 
termen scurt o creştere a eficienței, dar a sporit pe termen lung 
mobilitatea socială şi profesională, diversificând sistemele valorice şi 
limitând participarea socială (Jean Thomas, Marile probleme ale 
educației în lume, EDP, Bucureşti, 1977). 


Opţiunea care s-a dovedit cea mai eficientă este aceea în care accentul 
este pus pe formații de profil larg, pe baza cuceririlor ştiinţei şi tehnicii, 
ale cunoaşterii umane, pentru a realiza condiţiile de mobilitate crescută 
a profesiilor şi specializărilor. Prin urmare, restabilirea unităţii şi 
coerenței s-ar putea obţine nu prin ierarhizarea disciplinelor specializate 
produse de „explozia informațională”, ci prin selecţia unui corpus unitar 
de cunoştinţe, a unui „curriculum comun” obligatoriu pentru toţi, care să 
constituie baza unei specializări ulterioare (N. Oprescu, Curs de 
pedagogie, TIPOGRAFIA UNIVERSITĂȚII BUCUREŞTI, 1988). 


4.3.3. Disciplinele obligatorii sau opționale? 
Din perspectiva acestei axe, practica pedagogică ne oferă exemple de 
planuri de învățământ în care: 
e sunt incluse numai disciplinele obligatorii şi comune pentru toţi 
elevii - varianta prescriptivă; 
e sunt prevăzute discipline opționale şi facultative (pe lângă 
disciplinele obligatorii şi comune) - varianta opţională. 


Atât una cât şi cealaltă variantă au ca notă specifică măsura în care 
elevul/preşcolarul are latitudinea să decidă asupra modului de 
construcție a formaţiei sale. În varianta prescriptivă, planul de 
învățământ este obligatoriu, elaborat de factori de decizie, iar elevul se 
conformează. În varianta opţională, dintr-o listă a ofertelor, elevul decide 
ce discipline va parcurge. 


În ce priveşte planul-cadru de învățământ din ţara noastră se poate 
spune că începutul a fost făcut în sensul introducerii unor discipline 
opţionale la toate nivelurile de şcolarizare. Din punct de vedere formal, 
această tendinţă de modernizare a învățământului este relativ bine 
reprezentată. 


Sunt diferenţiate astfel discipline din trunchiul comun, obligatoriu pentru 
toți copiii, şi disciplinele opționale. Şcoala este cea care trebuie să 
asigure un raport optim între disciplinele obligatorii şi cele opţionale. 


Trunchiul comun corespunde numărului minim pentru fiecare disciplină 


obligatorie în parte. La aceste discipline se adaugă disciplinele opţionale 
care se împart în mai multe categorii: 

e opţionalul derivat dintr-o disciplină studiată, ca adâncire a 
acesteia, dincolo de extinderi, respectiv dincolo de maximum 
admis ca număr de ore în cadrul unei arii curriculare; 

e opţionalul, ca alte discipline decât cele menţionate în cadrul 
ariei curriculare. 


* * 


* 


Axele prezentate mai sus sunt polarizate. Între extreme pot fi identificate 
diverse opțiuni. Rareori se întâmplă să se consacre varianta pură a unui 
pol sau altul. Mai mult, în planificarea conţinuturilor se realizează o serie 
de combinaţii (Lazăr Vlăsceanu, op. cit, pag. 89). 


4.4. Inovatii în structurarea/ organizarea conținuturilor 


Între experienţele consacrate de organizare a conţinuturilor învățământului pot 
fi catalogate ca inovații: 


Comentariu 


e abordarea interdisciplinară; 

e predarea integrată a cunoştinţelor; 
e organizarea modulară; 

e învăţarea asistată de ordinator. 


4.4.1.Abordarea interdisciplinară 

Interdisciplinaritatea a apărut ca reacţie la dezintegrarea spațiului 
intelectual modern, fiind „o măsură de apărare disperată care vizează 
păstrarea caracterului global al intelectului” (Mohamed Allal Sinaceur, 
Interdisciplinaritatea şi ştiinţele umane, Editura Ştiinţifică, Bucureşti, 
1986, Colecţia Idei contemporane, pag. 7). 


„Marile probleme ale lumii contemporane, problematica economică, 
morală sau estetică se pretează în mod cu totul special la o tratare 
interdisciplinară; în acelaşi timp  interdisciplinaritatea apare ca o 
consecință logică a integrării tuturor tipurilor de conținuturi în 
perspectiva educației permanente. Probabil, soluția de aplicat nu este 
nici interdisciplinaritatea totală, nici învățământul pe materii concepute în 
maniera tradițională; o combinare între aceste două formule, realizată în 
funcţie atât de exigenţele ştiinţelor contemporane şi de diferite activităţi 
sociale cât şi de exigenţele psihologice ale diferitelor vârste pare mai 
realistă şi mai eficace” (UNESCO, Reunion sur la methodologie de la 
reforme des programes scolaires, Doc. ED. 76/Conf. 640/3, pag. 18). 


Deşi avantajele unei asemenea abordări sunt evidente, totuşi 
disciplinele de studiu constituie şi astăzi în multe sisteme şcolare axele 
curriculum-ului şi rămân în continuare principiile organizatoare cele mai 
pregnante în învățământ. Dar aşa cum precizează D'Hainaut, astăzi 
„disciplinele sunt invadate de un gigantism care le înăbuşă şi le închide 
în impasul specializării (D'Hainaut, Programe de învățământ şi educaţie 
permanentă, Editura Didactică şi Pedagogică, Bucureşti, pag. 209). 
Această organizare a cunoaşterii şi a procesului de învățământ în 
general s-a bucurat de succes mai ales în stadiile de început ale 

cunoaşterii umane, când nu se sesiza prea mult globalitatea. În plus 
învăţarea pe discipline este securizantă: pe măsură ce avansează în 
materie, elevul îşi dă seama de drumul pe care l-a parcurs pentru a 
ajunge în punctul culminant. 


Trebuie să amintim că de fapt chiar Comenius a denunţat cu tărie încă 
din 1657 tendinţa de fărâmiţare a ştiinţei în discipline fără legătură între 
ele. Remediul la această dezbinare internă ar fi, spunea el, pedagogia 
unităţii (pansophia). Astăzi perpetuarea cunoaşterii a găsit alte suporturi 
decât memoria oamenilor. „Perspectiva s-a schimbat: se acordă mai 
multă atenție omului care urcă decât drumului pe care-l urmează” (Idem, 
pag. 209). 


Inconveniente ale abordării intradisciplinare (idem, pag. 2-3): 

e învățarea principiilor unei discipline nu oferă garanția 
transferului acestora în alte discipline, ştiut fiind faptul că 
transferul orizontal al cunoştinţelor se face puţin doar la elevii 
cei mai dotati; 

e perspectiva  intradisciplinară a dus la „paradoxul 
enciclopedismului specializat”. Acesta închide elevul şi 
profesorul într-o tranşee pe care şi-o sapă ei înşişi şi care îi 
izolează din ce în ce mai mult pe măsură ce o adâncesc. Sau, 
folosind o exprimare consacrată, cel ce învaţă va cunoaşte tot 
mai mult despre un domeniu tot mai restrâns, înaintând către 
acea limită unde va şti totul despre nimic; 

e în devotamentul său pentru disciplina de studiu, profesorul 
tinde să treacă pe planul al doilea obiectul prioritar la educaţiei: 
elevul; 

e această perspectivă pune în concurenţă profesorii de diferite 
discipline, în loc să-i reunească. 


Toate acestea nu înseamnă că trebuie să se ignore existența 
disciplinelor sau să se dispreţuiască aportul lor. 


4.4.2. Predarea integrată a conținuturilor 

Această manieră de organizare a conţinuturilor învățământului este 
oarecum similară cu interdisciplinaritatea, în sensul că obiectul de 
învățământ are ca referință nu o disciplină ştiinţifică, ci o tematică 
unitară, comună mai multor discipline. 


Deosebirea dintre cele două constă în aceea că interdisciplinaritatea 
identifică o componentă a mediului pentru organizarea cunoaşterii, în 
timp ce în al doilea caz se ia ca referință o idee sau un principiu 
integrator care transcede graniţele dintre disciplinele ştiinţifice şi 
grupează cunoaşterea în funcţie de noua perspectivă. 


4.4.3. Organizarea modulară 
Principiul fundamental ce stă la baza organizării modulare a 
conţinuturilor este reprezentat de necesitatea de a arunca „punți” între 

filierele şcolare, de a „recicla pe adulţi şi uneori de a le da „o a doua 
şansă”. Aceasta presupune o organizare suplă a conţinuturilor, care să 
asigure continuitatea educativă, chiar dacă are loc o întrerupere a 
studiilor, care să rezerve posibilităţi de intrare, de ieşire, de reorientare, 
de schimbări de perspectivă, de adecvări la diferite medii. 


Un modul pedagogic este un mijloc de învățământ care trebuie să 
răspundă la patru cerințe fundamentale (D'Hainaut (coord.), op. citată, 
pag. 238): 

e să definească un ansamblu de situaţii de învăţare; 

e să vizeze obiective bine definite; 

e să propună probe de verificare a celui ce învaţă pentru a 

realiza feed-back-ul; 
e să poată să se integreze în contexte variate ale învăţării. 


Modulul cuprinde trei părţi principale: sistemul de intrare, corpul 
modulului şi sistemul de ieşire. 


lată cum se prezintă schema generală a organizării modulare a învăţării 
(figura 3.5) (Cezar Biîrzea, La pedagogie du succes, Puf, Paris, 1982, 


pag. 35): 
Diagnosticul cunoştinţelor şi 
lacunelor iniţiale 
Prezentarea obierctivelor 
pedagogice 


Prezentarea conţinuturilor 
Conţinuturi suplimentare: 
examene şi exerciţii 


Teste informative 
Teste sumative 


Figura 3.5. 


Program compensatoriu 


Programe de Programe de 
remediere îmbogăţire 


Organizarea modulară a educaţiei are o serie de avantaje, dar şi de 
dificultăți (D'Hainaut, op. cit., pag. 264-265). 

Avantaje: 
e permite individualizarea accentuată a învăţării, ţinând cont de 
posibilităţile celui care învaţă; 
e asigură flexibilitate şi deschidere; 
e acces tuturor la educaţie şi oricând; 
e dar mai ales reconciliază toate cele trei tipuri de educație: 
formală, nonformală şi informală. 


Dezavantaje: 
e presupune schimbări profunde în toate aspectele acţiunii 
educative; 
e anumite domenii educative permit mai greu organizarea 
modulară; 


e sunt mai greu de realizat şi de pus în funcţiune instrumentele, 
respectiv ghidurile, cursul sau programul pedagogic, testele de 
evaluare. 


4.4.4. Învățarea asistată de ordinator/ calculator (IAO sau 


IAC) 
Problema cea mai importantă şi de mare actualitate este depistarea şi 
dezvoltarea acelor aplicaţii ale informaticii în învățământ, care să-şi 
probeze superioritatea fată de practicile traditionale. Dificultătile cele mai 
mari abia acum încep. Dovadă faptul că deşi echipamentul există, 
aplicaţiile în educaţie sunt încă timide. Promisiunile şi aşteptările sunt, 
deocamdată, mai mari decât realizările (L. Vlăsceanu, 1988; Blagovest 
Sendov, Perspectives, nr. 3/1985). 


Principala utilitate a calculatorului în şcoală este de a asista învăţarea, 
adică de a oferi condiţii pentru transmiterea şi asimilarea informaţiei, 
pentru individualizarea învăţării şi evaluarea performanţelor. Realizarea 
acestor funcţii presupune, pe de o parte, cunoaşterea facilităţilor tehnice 
oferite de calculator, iar pe alta operarea cu un model al învăţării 
compatibil cu structura şi funcţionalitatea calculatorului. Punerea de 
acord a celor două cerinţe este o sarcină dificilă şi depinde de o serie de 
parametri. Unul dintre aceşti parametri îl reprezintă conţinutul predat cu 
ajutorul calculatorului, selecţia acestuia ca şi modul de prezentare. 


Noţiunea centrală cu care se operează este cea de secvenţă. În cadrul 
logicii ansamblului unei discipline se ajunge la o fragmentare a 
informaţiei în itemi informaţionali, care succed progresiv cu ajutorul 
calculatorului. Periodic trebuie introduse secvenţe a căror menire este 
să reconstituie logica ansamblului. Deci, informaţiile trebuie ordonate pe 
secvențe atomiste (care prezintă itemi informaţionali individuali şi logic 
progresivi) şi pe secvențe reconstitutive (a căror menire este de a 
reconstitui logica de ansamblu a informaţiei dintr-o disciplină) (L. 
Vlăsceanu, 1988). 


Organizarea şi prezentarea conţinuturilor în situaţii de învăţare asistată 
de ordinator trebuie să se facă în funcţie de o serie de prescripții 
(cerințe) instructive care facilitează şi optimizează învăţarea. Aceste 

cerințe sunt, de regulă, explicite. În învățământul tradiţional, profesorul 
dispune de posibilități multiple pentru a verifica şi stimula învăţarea. 
Calculatorul nu poate face acest lucru decât în măsura în care a fost 
programat pentru aceasta. Rostul unui program de instruire este de a 
formula sarcini, de a oferi scheme de abordare a informaţiei, de a 
realiza feed-back-ul în învățare, dar şi de a motiva elevul pentru 
continuarea sistemului de instruire. 


Învățarea asistată de ordinator are, în planul utilizării educaţionale, o 
serie de consecințe pozitive, dar şi de limite şi dificultăți. Deocamdată 
este o promisiune şi o speranţă, doar pe alocuri o realitate (Constanţa 
Partenie, V. Croitoru, Implicaţiile complexe ale utilizării tehnicilor 
computerizate de instruire în procesul de învățământ, IPB). 


4.5. Integrarea conținuturilor în învăţământul preuniversitar 


Predarea integrată cunoaşte o extensie relativ rapidă, în primul rând datorită 
faptului că răspunde unor preocupări privind natura ştiinţei. Cei mai serioşi paşi 
în predarea integrată s-au făcut în învățământul preşcolar şi primar, dar şi în 
învățământul gimnazial şi liceal. Predarea integrată se dovedeşte a fi o soluție 
pentru o mai bună corelare a ştiinţei cu societatea, cultura, tehnologia. Cu toate 
acestea, se întâmpină o serie de dificultăţi, ce ţin în primul rând de schimbarea 
mentalității cadrelor didactice, înlăturarea comodităţii, a inerției. 

Integrarea rămâne, în continuare, o problemă controversată. 

În predarea/învăţarea conţinuturilor învățământului preuniversitar este din ce în 
ce mai prezentă tendința de organizare a acestora dintr-o perspectivă 
integrată. În dilema de acum bine cunoscută a predării pe discipline de sine 
stătătoare sau pe baza integrării conţinuturilor în „câmpuri cognitiv integrate” 
care transced graniţele dintre discipline, a învins se pare, cea de-a doua 
variantă. 


Argumente: 

e Planul cadru este structurat pe cele şapte arii curriculare, care 
exprimă intenţia evidentă de a găsi soluţii pentru integrarea 
conţinuturilor. Ariile curriculare, reprezintă, aşa cum se ştie, un grupaj 
de discipline care au în comun anumite obiective de formare. Între 
cele şapte arii curriculare există un echilibru dinamic. Raportul dintre 
ariile curriculare se modifică în funcţie de vârsta celor care învaţă şi 
de specificul ciclurilor curriculare (Curriculum Naţional, pag. 5). 

e La nivelul unor programe pentru învățământul preuniversitar se 
operează cu „teme”, cu „orientări tematice” de fapt, care semnifică 
faptul că profesorul are o anumită libertate de a alege sau de a 
propune conținuturi. Remarcăm deci flexibilitatea deosebită a acestui 
demers. 


O asemenea organizare a conţinuturilor, cu toate avantajele sale şi-a dovedit 
propriile dificultăţi şi limite, mai ales atunci când se doreşte aprofundarea 
învăţării pe teme sau domenii mai specializate (D. Hainaut, op. Cit.) 

Dificultăţi şi limite: 

e dificultatea pregătirii cadrelor didactice care să predea într-o 
asemenea manieră. Sistemul de formare iniţială şi continuă a cadrelor 
didactice din România este predominant axat pe predarea pe 
discipline, în funcţie de specializarea de pe diploma de absolvire a 
facultăţii sau colegiului; 

e imposibilitatea aprofundării de către elevi a cunoaşterii ştiinţifice 
specializate; 

e lipsa de tradiţie pedagogică a integrării; 

e opoziția latentă sau activă a cadrelor didactice privind tendinţele 
integratoare. (Programme scollaire. Mode d'emploi, Centre pour la 
Recheche et L'inovation, L'enseignement, OCDE, 1998; Lazăr 
Vlăsceanu, Învățarea şi noua revoluţie tehnologică, Bucureşti, Editura 
Politică, 1988). 


4.5.1. Niveluri ale integrării conţinuturilor 

Integrarea conținuturilor vizează stabilirea de relații strânse, 
convergente între elemente precum: concepte, abilităţi, valori aparținând 
disciplinelor şcolare distincte. (Gilbert de Landsheere, Dictionnaire de 
l'evaluation et de recherche en education, Paris, PUF 1992). 


Nivelurile integrării 

Literatura de specialitate identifică următoarele posibilități: 
e integrare intradisciplinară; 

integrare multidisciplinară; 

integrare pluridisciplinară; 

integrare interdisciplinară; 

integrare transdisciplinară. 


În teoria, dar mai ales în practica educaţională, se foloseşte termenul 
generic de „integrare interdisciplinară” a conţinuturilor, pentru a 
acoperi toate perspectivele, cu excepţia intradisciplinarităţii. Specialiştii 
ne avertizează însă că în aceste situaţii ar fi preferabil să se vorbească 
de perspective nondisciplinare. (D'Hainaut, Programe de învățământ 
şi educaţie permanentă, Bucureşti, EDP). 


a) Organizarea şi predarea intradisciplinară a conţinuturilor 

Acestea au reprezentat şi reprezintă încă axele curriculum-ului 
tradițional. Integrarea intradisciplinară „este operația care constă în a 
conjuga două sau mai multe conţinuturi interdependente aparținând 
aceluiaşi domeniu de studiu, în vederea rezolvării unei probleme, 
studierii unei teme sau dezvoltării abilităților. Spre exemplu, integrarea 
datelor istorice ale câtorva ţări pentru a înțelege dinamica de ansamblu 
a unei epoci” (Dictionnaire actuelle de l'education, Guerin, 1993) 


Avantaje 
e Justificarea pedagogică a acestui mod de abordare a 
conţinuturilor constă în aceea că ea „oferă în mod direct, atât 
profesorului cât şi elevului, o structură care respectă ierarhia 
cunoştinţelor anterioare dobândite” (D'Hainaut, op. cit.). 

e În plus, abordarea intradisciplinară este securizantă: pe 
măsură ce avansează în materie, elevul îşi dă seama de 
drumul pe care l-a parcurs. 


Dezavantaje 

e transferul orizontal de la o disciplină la alta al celor ce învaţă se 
produce puţin şi de regulă la elevii cei mai dotati; 

e perspectiva  intradisciplinară a condus la paradoxul 
„enciclopedist specializat”, care închide elevul şi profesorul într- 
o tranşee pe care şi-o sapă ei însuşi, care îi izolează din ce în 
ce mai mult, pe măsură ce o adâncesc; 

e în devotamentul său pentru disciplină, cadrul didactic tinde să 
treacă în planul doi obiectul prioritar al educației: elevul. 


În condițiile Curriculum-ului Naţional actual, structura Planului Cadru 
pentru învățământul preuniversitar românesc pe arii curriculare sporeşte 
posibilitățile de predare/ învăţare integrată a conţinuturilor. 


b) Multidisciplinaritatea 

Înseamnă „juxtapunerea disciplinelor diverse, uneori fără relaţii aparente 
între ele” (OCDE, 1972). 

Acest mod de abordare a conţinuturilor presupune predarea 
conţinuturilor care aparțin unei discipline şcolare prin modalităţi specifice 
ale fiecărui domeniu, făcând însă apel la virtuțile argumentative şi 
persuasive ale altor discipline. 


c) Abordarea pluridisciplinară 

Este definită ca „juxtapunere a disciplinelor mai mult sau mai putin 
înrudite... Fiecare disciplină este studiată în funcţie de o sinteză finală 
de efectuat” (OCDE, 1972). 

Perspectiva  pluridisciplinară este o perspectivă tematică. Este 
„pedagogia centrelor de interes”, lansată de Decroly (D'Hainaut, op. 
cit.). Predarea în maniera pluridisciplinară porneşte de la o temă, o 
situaţie sau o problemă care ţine de mai multe discipline în acelaşi timp. 
După epuizarea temei respective se trece la alta. „Ordinea problemelor 
abordate este deseori determinată de criterii de convenienţă sau de 
actualitate.” (D'Hainaut). 

Specialişti de prestigiu în domeniul integrării conţinuturilor afirmă că 
abordarea pluridisciplinară „poate fi comparată cu derularea unei discuţii 
în care fiecare dintre parteneri îşi exprimă punctul de vedere (de 
exemplu un diagnostic dat unui caz medical de diferiți specialişti sau 
procedeul emisiunilor televizate la care sunt invitate persoane de 
diverse specialităţi pentru a dezbate o problemă de actualitate)” (Jean 
Paul Resweber, La methode interdisciplinare, Paris, PUF, 1981). 
Rezultă că metoda pluridisciplinară face ca diversele discipline să 
analizeze aceeaşi problematică fără să se ajungă la sinteze comune şi 
la puncte de vedere comune. Răspunsurile primite pun în evidenţă 
multiplele fațete ale aceleiaşi teme sau probleme. 

Avantaje : 
e situează un fenomen sau un concept în globalitatea sa, în toate 
relaţiile sale; 
e din perspectiva educației permanente, predarea 


pluridisciplinară fundamentează învățământul pe realitate şi pe 
problemele ei. Legătura şcolii cu viața socială este mai 
motivantă pentru elev; 

e reduce compartimentarea cunoaşterii şi a conţinuturilor în 
funcţie de domeniul din care fac parte; 

e asigură un transfer mai bun al cunoştinţelor în situaţii noi. 


Dezavantaje: 

e riscul superficialităţii în învăţare este mare; nu se asigură 
progresia de la cunoscut la necunoscut, ca în cazul studiului 
disciplinelor în maniera tradițională; 

e se sacrifică rigoarea şi profunzimea în favoarea unei 
simplificări excesive. 


Remarcăm faptul că tendinței tradiţionale de diferenţiere a conţinuturilor 
pe discipline tradiționale încearcă să i se opună tendinţa de integrare. 


d) Interdisciplinaritatea 

Este definită astfel: „Interacțiune existentă între două sau mai multe 
discipline, care poate să meargă de la simpla comunicare de idei până 
la integrarea conceptelor fundamentale privind epistemologia, 


terminologia, metodologia, procedeele, datele şi orientarea cercetării 
(OCDE, 1972). 


Ea constă din selectarea din mediul natural şi social a unui domeniu şi 
gruparea cunoștințelor derivate din diferite discipline ştiinţifice în funcție 
de relevanţa lor pentru cunoaşterea integrală şi acțiunea umană asupra 
domeniului respectiv. 


În esenţă interdisciplinaritatea constă din selectarea din ansamblul 
mediului natural şi social a unui domeniu şi gruparea cunoştinţelor 
derivate din diferite discipline ştiinţifice în funcţie de relevanţa lor pentru 
cunoaşterea integrală şi acţiunea umană asupra domeniului respectiv. 
Principala modalitate de introducere a acesteia în învățământ o 
reprezintă  regândirea conținuturilor şi elaborarea planurilor, a 
programelor şi manualelor şcolare în perspectiva conexiunilor posibile şi 
necesare sub raport epistemologic şi pedagogic. Acţiunea de promovare 
a interdisciplinarităţii trebuie să se integreze în contextul sistemului 
educativ dat. De asemenea, pentru a fi eficientă, trebuie să se asocieze 
cu alte principii sau inovaţii specifice unui învățământ modern (G. 
Văideanu, Educaţia la frontiera dintre milenii, Editura Politică, Bucureşti, 
1988, pag. 253-254). Este vorba de regândirea învăţării şi evaluării în 
perspectiva educaţiei permanente, introducerea învăţării în clasă, 
extinderea învăţării în grupe mici, introducerea progresivă a învăţării 
asistate de ordinator etc. 

În esenţă, interdisciplinaritatea este tot o abordare tematică, asemenea 
pluridisciplinarităţii, cu precizarea că presupune un nivel superior al 
integrării conţinuturilor. „Pluridisciplinaritatea şi interdisciplinaritatea se 
asimilează uneori greşit. Dar ele reprezintă două nivele metodologice 
care nu sunt reductibile unul la altul” (Jean Paul Resweber, op. cit.). 

e „În sensul larg al termenului, interdisciplinaritatea implică un 
anumit grad de integrare între diferite domenii ale cunoaşterii şi 
între diferite abordări, ca şi utilizarea unui limbaj comun, 
permițând schimbări de ordin conceptual şi metodologic” 
(D'Hainaut, Programe de învățământ şi educaţie permanentă, 
pag. 346). Sau, folosind exprimarea plastică a lui Mohammed 
Allal Sinaceur, „Interdisciplinaritatea poate fi caracterizată prin 
aprecierea lui Platon despre arta politică: arta țesutului, care nu 
lasă niciodată să survină divorțul dintre diferitele elemente , 
urzeşte şi combină mereu informaţiile pentru a face din ele o 
țesătură suplă şi foarte strânsă ” (Mohammed Allal Sinaceur, 
Interdisciplinaritatea şi ştiinţele umane, Editura Politică, 
Bucureşti, 1986, pag. 48). 

e Optica interdisciplinară constituie o abordare economică din 
punctul de vedere al raportului dintre cantitatea informaţiei şi 
volumul de învăţare, dar tocmai de aceea trebuie să se evite 
tendința de generalizare abuzivă. 

e Această metodă preconizează să realizeze conexiuni între 
discipline. Pune în evidenţă coeziunea, unitatea, globalitatea 
temei/problemei de studiat, mergând mai departe decât 
abordarea  pluridisciplinară în analiza şi confruntarea 
concluziilor. „Ea încearcă să opereze o sinteză a metodelor 
utilizate, a legilor formulate şi a aplicaţiilor propuse... să 
străpungă barierele de protecţie pe care disciplinele le 
stabiliseră unele împotriva altora” (idem). 

e Specialiştii avertizează însă că perspectiva interdisciplinară nu 
ignoră disciplinele: „Interdisciplinaritatea realizată la nivel de 
grupe de materii conexe sau concepută sub o formă şi mai 
radicală nu implică abandonarea noţiunii de disciplină. 
Dimpotrivă, disciplinele, cu metodele şi cu epistemologia lor 
proprie — datorită însăşi specificităţii lor — trebuie să fie 
considerate drept necesare atât pentru o formaţie intelectuală 
sistematică, cât şi pentru o bună înţelegere a lumii” (UNESCO, 
1975). 


Avantaje 
Conceptele şi organizarea conținutului din această perspectivă 
„favorizează transferul şi, prin urmare, rezolvarea de probleme noi, 
permit o vedere mai generală şi o decompartimentare a cunoaşterii 
umane”. 


Dezavantaje 

În acelaşi timp însă, tratarea interdisciplinară trebuie „să evite tendința 
de generalizare abuzivă şi de însuşire a unor cunoştinţe şi deprinderi 
dezlânate”. 

e) Transdisciplinaritatea 

Este astfel caracterizată: „cercetările transdisciplinare descoperă o 
manieră originală de a aborda un subiect comun. Cercetătorii, pornind 
din orizonturi teoretice diferite, pun la punct o metodologie comună. 
Demersul lor anunţă naşterea unei noi discipline, înglobând şi 
depăşindu-le pe primele” (Jean Cardinet). 


* 


Concluzii e Integrarea continuturilor şcolare este o necesitate şi un 

deziderat. 

e Strategiile de predare / învăţare integrată, precum şi nivelurile 
la care aceasta se realizează sunt condiționate de o 
multitudine de factori, de natură obiectivă dar şi subiectivă. 

e Ele au avantaje, dar şi dezavantaje. 

e În dorința noastră de a fi moderni, de a inova practica şcolară, 
trebuie prudenţă, întrucât echilibrul între extreme (diferenţiere 


pe discipline sau integrare totală) se pare că este soluţia cea 
mai eficientă. 


4.6. Conținuturile învățământului preuniversitar 


Conținuturile sunt mijloacele prin care se urmăreşte atingerea obiectivelor 
cadru şi de referință propuse. Unităţile de conţinut sunt organizate fie tematic, 
fie în conformitate cu alte domenii constitutive ale diferitelor obiecte de studiu. 
După cum este uşor de observat, programele care stau la baza activității din 
învățământul preuniversitar la ora actuală prezintă exemple de activități de 
învăţare şi conţinuturi detaliate specifice fiecărei discipline. 

Proba de autoevaluare nr. 1 


Cerinţă 

Realizaţi, din perspectiva abordării sistemice a procesului de învățământ, 
tabele de corespondenţă a obiectivelor şi conținuturilor învăţării pentru o 
unitate de învăţare, la o disciplină şcolară, la alegere. 


Răspunsul dumneavoastră se va încadra în spațiul rezervat! 

5.Timpul de instruire/ timpul şcolar 


5.1. Repere conceptuale 


“Este o resursă şcolară pedagogică de natură materială” care se 
concretizează în variabile ale sistemului de învățământ, ce acționează atât 
pe verticală cât şi pe orizontală: 
e anul şcolar; 
e săptămâna şcolară; 
e ziua şcolară (Sorin Cristea, Dicţionar de termeni pedagogici, EDP, 
Bucureşti, 1988, pag. 448). 


Organizarea activităţii instructiv-educative pe ani de studii, semestre, 
săptămâni, zile de şcoală etc. presupune corelarea unor variabile obiective şi 
subiective. În acest proces un rol important îl au structura vieţii sociale, 
culturale spirituale, structura anului calendaristic cu anotimpurile sale, cerințele 
de natură biopsihopedagogică privind asigurarea randamentului fizic şi 
intelectual, organizarea timpului de educaţie formală şi informală etc. 


5.2. Principii metodologice 


Valorificarea timpului pedagogic presupune respectarea unor principii 
metodologice „aplicabile la nivelul tuturor variabilelor implicate” (idem pag. 
449): 

e repartizarea duratei rezervată fiecărei discipline de studii în funcţie de 
obiectivele specifice; 

e divizarea materiei în unităţi didactice raportabile la unităţi de timp; 

e alternarea activităţilor şcolare care au obiective prioritar intelectuale cu 
cel care are obiective prioritare morale, tehnologice, estetice, fizice sau 
profesionale; 

e alternarea activităţilor de natură formală cu cele de natură nonformală; 

e definitivarea orarului şcolar în funcţie de posibilitatea şi interesele reale 
ale elevului/preşcolarului; 

e valorificarea tuturor posibilităților existente la nivelul organizaţiei şcolare 
sau preşcolare etc. (ibidem). 


În România anul şcolar în ultimii ani a fost structurat pe două semestre încadrat 
temporal cu aproximaţie între 15 septembrie şi 15 iunie. 


Programul şcolar este organizat pe an şcolar, cu durată determinată, împărțită 
în semestre, iar ziua şcolară se desfăşoară după un orar. 

5.3. Orarul şcolar 


Este instrumentul de alocare a timpului de instruire. În funcţie de acesta 
spațiul şcolar este pus la dispoziția şcolarilor şi a cadrelor didactice, în 
vederea organizării lecţiilor. Prin orar se prevede numărul săptămânal de 
ore pe discipline la fiecare clasă. 


Orarul se construieşte în funcţie de anumite cerinţe şi condiţii care acţionează 
sub forma unor permisiuni şi interdicții. lată câteva dintre acestea: 

e cerințele de psihoigienă a muncii intelectuale. Acestea vizează: 
asigurarea _ritmicităţii în predare/învăţare în concordanţă cu curba 
efortului zilnic şi săptămânal. Sfârşitul zilei şi al săptămânii se asociază 
cu o scădere a capacităţii de învăţare. În consecință, disciplinele şi 
activităţile care necesită un grad mai mare de efort trebuie poziționate la 
mijlocul programului zilnic şi săptămânal; 

e disponibilitatea sălilor de clasă, numărul claselor de elevi/profesori, alte 
condiţii materiale. 


Indiferent de condiţiile în care se lucrează ideea fundamentală care trebuie să 


călăuzească întocmirea orarului este centrarea pe elev şi nu pe interesele 
cadrului didactic. 


Proiectul pentru Învățământul Rural 77 


Perspectiva structurală de analiză a curriculum-ului 


6. Strategii de instruire 


Comentariu 

Conceptul de strategie a pătruns în aria învățământului din domeniul militar: 
“strategia este arta celui care conduce o forța militară către victoria finală” 
(Napoleon). “Deşi insuficient  cristalizată din punct de vedere 
instrucţional-pedagogic, noţiunea de strategie a fost introdusă din nevoia de a 
găsi o alternativă practicilor tradiționale utilizate în învățământ: conceperea 
predării unei discipline, elaborarea conţinuturilor, predarea unei simple activităţi 
educaţionale (lecţie, modul, activitate)” (Romiţă lucu, Instruirea şcolară, Editura 
Polirom, laşi, 2000, pag. 96). 


6.1. Repere conceptuale 


Conceptul de strategie didactică implică ideea proiecției pe un anumit 
termen. Strategiile reprezintă aspectul dinamic, activ, prin care cadrul didactic 
dirijează învăţarea (Romiţă lucu pag 100-101). 


Strategia didactică reprezintă organizarea proiectivă a unei înlănţuiri de 
situaţii educaţionale prin parcurgerea cărora elevul îşi însuşeşte cunoştinţele 
noi, îşi formează priceperi, deprinderi, competențe, sau este evaluat, ajutat 
să-şi autoevalueze competențele. Opţiunea pentru o anumită strategie 
înseamnă alegerea unei căi generale de urmat, prin raportare la obiectivele 
operaționale vizate, la resursele materiale şi umane concrete şi prin stabilirea 
metodelor, procedeelor, mijloacelor didactice aferente, considerate că ar 
determina eficiența lecţiei. Aceasta se va concretiza în proiectul de 
lecție/activitate, în care stilul didactic va avea rolul fundamental. 


Accepțiuni ale conceptului de strategie didactică: 

e ca adoptare a unui anumit mod de abordare a învățării (prin 
problematizare euristică, experimental faptică etc.); 

e ca opțiune asupra modului de combinare a metodelor, mijloacelor şi 
formelor de organizare a actului didactic; 

e ca mod de programare (selectare, ordonare, ierarhizare) într-o 
succesiune optimă a fazelor şi etapelor (evenimentelor) proprii 
procesului desfăşurat în lecţie/activitate, cu delimitarea timpului şi 
respectarea principiilor şi regulilor didactice. Acest ultim unghi de 
abordare extinde conceptul de strategie didactică în afara sferei 
ansamblului metodelor, procedeelor şi mijloacelor didactice 
(metodologia didactică), trecând-o pe planul mai larg al proiectării de 
ansamblu, prin programare riguroasă, dar nu rigidă, plan ce implică 
organic şi ceea ce anterior a fost definit ca metodologie didactică (loan 
Cerghit , op. cit, pag. 54). 

6.2. Caracteristici 


Cadrul didactic întreprinde seturi de activităţi şi comportamente identice la 
nivelul procesului de instruire, orientând în final întreprinderea didactică către 
maximum de rezultate educaţionale. Analiza resurselor, condiţiilor, a factorilor 
educaționali care pot maximiza rezultatele instructiv-educative constituie 
demersuri necesare pentru cristalizarea unei autentice strategii educaţionale 
(R. lucu, Instruirea şcolară, Editura Polirom, laşi 2000 Pag. 97). 


Pentru a evita varietatea termenilor utilizaţi în pedagogie, împrumutați şi din 
alte domenii, cum ar fi cel de tehnologie didactică, optăm pentru delimitări 
conceptuale clare şi pentru o ierarhizare logică a conceptelor. Se încearcă 
redefinirea conceptului de strategie didactică, atribuindu-i două obiective: 
e integrarea sensurilor existente într-o accepţie de ansamblu; 
e crearea posibilităţii de relaţionare între conceptul de strategie didactică, 
metodologie, metodă, procedeu, mijloc de învățământ etc. 


Pornind de la înţelegerea strategiei ca artă de a combina operaţii în vederea 
realizării unui obiectiv şi de cele trei unghiuri de vedere în care ea apare, 
întâlnim şi altă definire a strategiei didactice: demersul proiectiv al cadrului 
didactic care vizează adoptarea unui anumit mod de abordare a învățării, prin 
combinarea eficientă a unor metode, procedee, mijloace didactice (reunite logic 
şi funcţional într-o anumită metodologie), în contextul unei anumite forme de 
organizare a procesului didactic, având ca rezultat un mod de programare 
într-o succesiune optimă a evenimentelor proprii procesului didactic, pe 
secvențe de timp estimate anticipat. 


În acest fel, întregul demers de elaborare a strategiilor este coroborat cu 
celelalte etape ale proiectării didactice şi ţine cont de obiectivele vizate, de 
conţinutul abordat, de resursele materiale şi umane implicate şi de necesităţile 
de evaluare a procesului didactic. Într-o asemenea accepție privind conceptul 
de strategie didactică, metodele, procedeele, mijloacele de învățământ apar ca 
elemente subsumate ansamblului reprezentat de strategia didactică. 


6.3.Tipuri de strategii didactice 


Strategia didactică este un demers proiectiv ce dă un răspuns complex, 
corelativ următoarelor întrebări, stabilind calea generală pe care cadrul didactic 
doreşte să o urmeze în realizarea lecţiei/activităţii: 


e DE CE? / PENTRU CE? — cu ce obiective se porneşte şi în direcţia cărui 
scop, corelat tipului de lecţie ales; 

CE? conţinut urmează a fi abordat, cu ce specific; 

CU CINE? - particularităţile elevilor cu care se va lucra; 

CÂND? - în ce moment al anului / semestrului / săptămânii / zilei; 

ÎN CÂT TIMP? - o oră de 45-50 minute, două sau mai multe ore; 

CUM? - cu ce metode şi procedee didactice; 

CU CE? - mijloace didactice îşi propune să lucreze. 

Tipuri de strategii didactice: 


e destinate preponderent actului de predare — învăţare (clasice şi 
moderne; euristice; de tip algoritmizat; experimental-faptice); 

e destinate actului evaluării — integrate lecției, cu funcţii pedagogice / 
sociale. 


Strategii destinate preponderent actului de predare-învăţare 
Strategii clasice Strategii moderne Strategii euristice 

- programare - programare - strategii 

rigidă flexibilă; mentale de 

- accent pe - cooperare explorare pentru 

predare elev-profesor descoperirea 

- învăţare prin pentru predare- informaţiei; 

receptare învăţare; - stimulează 

- elevul rămâne - elevul devine operaţiile gândirii, 

obiect al actului subiect activ al judecătile şi 

educațional propriei formări; raționamentele 

- metode - conversaţia, elevilor; 

expozitive jocul de rol; - învăţarea 

(explicaţia, - conjugarea activă, conştientă; 

povestirea, funcţională a - imaginarea de 

expunerea); educației cu soluții, prin 

- evaluare de tip autoeducația, în proceduri de tip 

sumativ. perspectiva eurietic. 
principiului - independenţă, 
educaţiei autonomie atitudini 
permanente. pozitive. 


Tabel 3.1: Tipuri de strategii didactice 


Pentru elaborarea unei strategii didactice, cadrul didactic trebuie să se 
raporteze în principal, la metodele şi mijloacele folosite, dar în egală măsură 
trebuie să ia în considerare şi formele de organizare a activităţii didactice. 


6.4. Criterii de construire a strategiilor didactice 


Există o varietate de combinaţii sau strategii pedagogice aplicabile pentru a 
dirija învăţarea. Aceste combinaţii nu se realizează întâmplător, ci în funcţie de 
anumite criterii. Profesorul Dan Potolea consideră că în construirea strategiilor 
pedagogice pot fi luate în seamă şase criterii, fiecare cu câte trei diviziuni. Din 
combinaţiile acestora rezultă „Posibilul acţional pedagogic”: 


e Organizarea elevilor: 
o individual 
o grupal 
o frontal 

Organizarea conținutului transcris: 
o fragmentat 
o integrat în unităţi 
o global 
Prezentarea conținuturilor: 
o expozitiv 
o problematizator 
o descoperitor 
Intervențiile cadrului didactic: 
o permanente 
o episodice 
o alternante 
Exerciţiile aplicative sau de consolidare: 
o imediat 
o seriat 
o amânat 
Evaluarea: 
o sumativă 
o formativă 
o alternantă 


Strategiile rezultă din combinaţiile diviziunilor fiecărui criteriu: 
C% = 3x3x3x3x3x3 = 729 strategii posibile 


Ele alcătuiesc POSIBILUL ACȚIONAL DIDACTIC. 


6.5. Strategii didactice pentru învățământul preuniversitar; 
criterii de clasificare 


Cadrul didactic trebuie să stăpânească moduri variate de abordare a învăţării, 
o gamă largă de strategii generale şi particulare, care vor putea deveni, în cele 
din urmă, caracteristici ale stilului lui de predare (de activitate didactică). 

a) După particularitățile evolutive ale gândirii elevilor şi profesorilor, 
în procesul învăţării, distingem (Romiţă lucu, op. cit; loan Cerghit, op. 
cit.): 

o Strategii inductive — care conduc elevul de la analiza faptelor 
concrete la elaborarea noțiunilor noi, de la percepţia intuitivă la 
gândirea abstractă, de la cazuri concrete la idee, de la 
particular la general, de la cunoaşterea efectelor la desluşirea 
cauzelor etc.; 

o Strategii deductive ce conduc elevul pe un traseu invers celui 
inductiv, care pornesc de la definiţie la concretizări sau 
exemplificări, de la noţiune la exemplu concret, de la general la 
particular etc.; 

o Strategii analogice — bazate pe modelare; 

o Strategii mixte etc. 

Didactica modernă recunoaşte atât meritele abordării inductive cât şi pe 
cele ale abordării deductive, ambele necesare inițierii elevilor în 
metodele cunoaşterii ştiinţifice. 

În funcţie de particularităţile psihice ale vârstei şcolarului, se impun, în 
mod firesc, strategiile inductive sau deductive. 


b) După gradul de dirijare/nondirijare a învățării, strategiile pot fi 
diferenţiate în: 

o strategii algoritmice — care prescriu, pas cu pas, cu mare 
rigurozitate acțiunile şi operațiunile predării - învățării, 
comportamentele cadrului didactic şi ale elevilor; care impun o 
dirijare foarte strictă a învăţării; 

o strategii semi-algoritmice (de învăţare semiindependentă); 

o strategii euristice — care nu prescriu dinainte desfăşurarea 
procesului de predare-învăţare; dirijarea învăţării este redusă la 
minimum, accentul punându-se pe învățarea independentă 
(strategii euristice — bazate pe învăţarea prin cercetare şi 
descoperire; strategii bazate pe conversaţia euristică; strategii 
bazate pe rezolvarea, în mod independent a problemelor; 
strategii creative, care lasă deschis spontaneităţii, originalității 
etc.). 


Propriu-zis, nu există strategii euristice sau pur algoritmice, ci strategii 
mixte în care elementele de dirijare şi independenţă se combină. În 
proporţii diferite. (loan Cerghit, Curs de pedagogie, TIPOGRAFIA 
UNIVERSITĂȚII BUCUREŞTI, 1988). 


6.6. Metodele - componentă a strategiei didactice 


Metodele folosite în învăţământul preuniversitar sunt alese în directă 
corespondenţă cu obiectivele generale şi cu obiectivele particulare ale fiecărei 
discipline dar şi cu particularităţile de vârstă ale elevilor. Alegerea metodelor de 
predare este decizia profesorului şi este corelată cu formele de organizare a 
colectivului de elevi, precum şi cu mijloacele de învățământ existente la 
dispoziția cadrului didactic. 


Dintre metodele folosite cu preponderență în învățământul preuniversitar pot fi 
enumerate ca metode de transmitere şi însuşire a conţinuturilor prin intermediul 
comunicării orale: metodele expozitive (povestirea, descrierea) şi metode 
conversative (conversaţia, conversaţia euristică, problematizarea). În rândul 
metodelor de explorare şi învăţare prin descoperire dirijată sau nedirijată de 
cadrul didactic se înscriu: 
e metode de explorare directă a obiectelor şi fenomenelor (observarea 
sistematică şi independentă, efectuarea de mici experienţe) 
e metode de explorare indirectă (demonstraţia cu ajutorul imaginilor, 
proiecţiilor etc. ). 


Cunoscând specificul învăţării la vârstele mică, mijlocie şi mare, cadrele 
didactice acordă un loc important metodelor bazate pe acțiunea reală a elevului 
(exerciţii, lucrări practice) sau pe acţiunea simulată (învăţarea prin dramatizare, 
jocul didactic). 

6.7. Mijloacele de învăţământ 


Mijloacele de învățământ utilizate în instituţiile preuniversitare care concură la 
realizarea obiectivelor sunt în principal mijloacele informativ — demonstrative 
dintre care cele mai folosite sunt materialele intuitive naturale (colecții diverse, 
insecte, roci, obiecte tehnice de tipul instrumentelor, maşinilor etc.). Acestea 
sunt însă completate de materiale intuitive elaborate în scopuri didactice: 
mulaje, machete, alături de materiale figurative (ilustraţii, fotografii, atlase, hărți, 
planşe, albume, imagini audio-vizuale) prezentate prin proiecția de diapozitive, 
diafilme, filme, emisiuni de televiziune etc. 


Mijloacele tehnice audio — vizuale folosite cu precădere în instituţiile 
preuniversitare sunt: diaproiectorul, retroproiectorul, televizorul, casetofonul, 
magnetofonul, pick-up-ul. 


7. Strategii de evaluare 


7.1. Repere conceptuale 


Termenul de „strategie provine din arta militară, unde avea accepțiunea 
următoare: „arta de a conduce, de a face să evolueze o armată”. În sens larg, 
„strategia desemnează un ansamblu de acţiuni coordonate în vederea atingerii 
unui scop. Vizează stăpânirea acţiunilor, ordonarea lor în vederea producerii 
unui rezultat scontat. Strategia este deci ordonarea metodelor” (Charles Hadji, 
op. cit., pag. 48). 


În evaluarea educaţională, semnificaţia conceptului de strategie s-a conturat 
greu, „fiind şi astăzi controversată şi divergentă la diverşi autori” (Dorel 
Ungureanu, Teroarea creionului roşu, Editura Universităţii de Vest Timişoara, 
pag. 142). 


Semnificaţia de bază a conceptului de strategie didactică este aceea a 
modului în care se combină metodele între ele, metodele cu mijloacele de 
învățământ dar şi cu formele de organizare. Strategia desemnează modul 
optim de îmbinare a metodelor de învățământ, cu mijloacele şi formele de 
organizare a activității didactice” (loan Cerghit, Curs de pedagogie, Tipografia 
Universităţii Bucureşti, 1988). 

Având în vedere faptul că accepțiunea noțiunii de „strategie evaluativă” este 
încă insuficient abordată şi conturată, uneori chiar confuză şi derutantă pentru 
cadrul didactic — evaluator, suntem înclinați să optăm şi noi, asemenea lui D. 
Ungureanu, pentru următoarea accepţie ce trebuie actualmente asumată când 
ne referim la acest concept: „Strategia în evaluarea educaţională reprezintă 
conduita deliberativă responsabilă a evaluatorului în toate aspectele şi pe 
întreaga întindere a demersului evaluativ, ca şi opțiunea pentru cel mai oportun 
şi mai adecvat tip/mod de evaluare pedagogic, în situaţia instructiv-educativă 
dată” (idem, pag. 148). 

7.2. Caracteristici 


Într-un demers evaluativ, foarte importantă este perspectiva din care acesta 
este conceput. „Perspectiva” are însă doar rol de orientare prealabilă a 
demersului, funcţie de „demaraj. Această strategie „preparatorie”, „de 
amorsare” trebuie dublată de o „strategie oportună de parcurs”, care să fie 
operaţională, corectivă, optimizantă. 


Autori de prestigiu în domeniu, citați de D. Ungureanu „consideră strategia 
evaluativă ca pe „un demers prealabil şi orientativ, deosebit de important însă 
prin el însuşi în emiterea de judecăţi de valoare cât mai realiste”. 


Asigurarea reuşitei şcolare presupune transformarea evaluării într-un proces 
continuu, integrat organic în structura proceselor de instruire. Această 
caracteristică presupune intervenţia ei activă pe tot parcursul desfăşurării 
predării şi învăţării. „Continuitatea este asigurată prin admiterea evaluării în 
forme, moduri şi în diverse momente bine articulate. Pentru realizarea acestor 
deziderate se pun în aplicare diverse strategii” (I. Cerghit, op. cit.). 


În lucrările de specialitate din pedagogia românească conceptul de „strategie 
de evaluare” a fost abordat oarecum simplist, într-o manieră clasică, aceasta 
fiind înţeleasă ca o combinare inspirată şi oportună de metode şi mijloace 
evaluative. 


Însă în condiţiile învățământului modern, concepţia privind strategiile de 
evaluare trebuie dezvoltată, îmbogăţită, întrucât se prezintă în numeroase 
ipostaze şi implică diverşi alţi factori şi parametri. „Sensul modern al strategiei 
evaluative presupune o percepţie cât mai adecvată şi flexibilă, în condiţiile unei 
evaluări educaţionale mult mai ample, mai profunde, mai complexe şi mai ales 
dinamice şi autogenerative. „Trebuie luate în considerare multe alte elemente, 
aspecte, parametri, care ilustrează mai relevant complexitatea sporită a 
evaluării educaţionale contemporane, necesitatea de a-i oferi evaluatorului mai 
multă libertate de mişcare, iniţiativă, originalitate şi creativitate, pe fondul unei 
responsabilități în consecință” (D. Ungureanu, op. cit., pag. 148). 


7.3. Tipuri / clasificare 


Criteriile folosite de diverşi autori pentru clasificarea strategiilor sunt destul de 
diverse. Prezentăm în continuare câteva puncte de vedere privitoare la acest 
aspect. 


7.3.1. Criteriul 1 de clasificare. Norma 
Strategii  normative/ comparative şi strategii criteriale/ prin 
obiective 
În prezent sunt nenumărate voci în teoria şi practica educațională care 
susțin că „totul se poate reduce la numai două strategii evaluative 
cardinale şi anume: 

e strategia evaluativă criterială (bazată pe obiective); 

e strategia evaluativă normativă sau comparativă. 

Strategii evaluative normative / comparative 

Caracteristici 

Sunt strategii tradiționale, care datează de secole. Teoria care stă la 
baza acestor strategii porneşte de la adevărul că realizarea 
performanţelor în învăţare ale elevilor este profund diferențiată şi 
selectivă. În consecinţă, trebuie să oferim elevilor un evantai cuprinzător 
al standardelor, de la nivelul celor inferioare şi accesibile tuturor până la 
nivelul celor superioare şi accesibile unei minorităţi. Date fiind distribuţia 
inegală a aptitudinilor intelectuale ale elevilor şi caracterul ierarhic 
clasificator al învățământului, este nevoie să se realizeze o selecție a 
elevilor în funcţie de accesul lor la anumite standarde de conţinut (L. 
Vlăsceanu, 1988). 


Strategiile instructiv-educative care au la bază această concepţie sunt 
strategii normative, comparative. Elevii sunt comparaţi, clasați, 
ierarhizaţi în clasă. Fiecare dintre aceştia face parte (chiar 
conşitientizează apartenenţa sa) din categoria elevilor buni, sau 
mediocri, sau medii etc. La această „etichetare” (elev bun, sau slab sau 
mediu etc.) contribuie, pe lângă profesori, părinţii elevilor, colegii etc. în 
aşa fel încât şcolarii se identifică cu una sau alta din categoriile rezultate 
din utilizarea Curbei lui Gauss. 


Strategia normativă (comparativă) în evaluarea educaţională este tot 
mai des criticată şi tinde să fie înlocuită cu evaluarea criterială sau prin 
obiective. În învățământul românesc sunt elemente concrete care atestă 
tendința de înlocuire a evaluării comparative cu evaluarea prin obiective. 
Cel puţin două argumente susţin afirmaţia noastră: 

e în învățământul primar elevii nu mai sunt premiaţi, clasaţi la 
finalul anului şcolar, ci fiecare dintre aceştia primeşte diplomă 
pentru rezultate deosebite la disciplinele la care a obținut 
calificativul „Foarte bine”. Această diplomă atestă faptul că 
elevul respectiv a obținut performanţe deosebite NU în raport 
cu ceilalţi colegi ci în raport cu obiectivele cadru şi obiectivele 
de referință ale disciplinei de studiu; 

e toate programele disciplinelor din Curriculum-ul Naţional conţin 
obiective cadru şi obiective de referință definite în termeni 
de competenţe, care exprimă în ultimă instanță standarde 
unitare şi obligatorii pentru toți elevii din România. 


În virtutea acestei filosofii, elevul trebuie să fie apreciat în funcţie de 
gradul de realizare a obiectivelor prestabilite. 

Deci tendința este evidentă: de deplasare de la evaluarea comparativă, 
clasificatorie, spre evaluarea care are la bază obiectivele educaţionale 
(evaluare criterială). 


Strategii evaluative criteriale/ prin obiective 

Caracteristici 

Acest tip de strategie are la bază evaluarea prin obiective educaţionale 
şi capătă din ce în ce mai mult teren. Elementul prioritar al acestui tip de 
strategii evaluative este „nu atât stabilirea obiectivelor educaţionale 

minuţioase, nici nuanţarea performanţei (gradul de realizare) cât mai 
ales stabilirea unui criteriu în baza căruia, într-o anumită direcţie (zonă 
performanţială) să se poată distinge, grosier dar semnificativ, între 
suficienta şi insuficienta performanţă şcolară” (Satterly, D., 1986, citat 
de D. Ungureanu, op. cit., pag. 148). 


Altfel spus, esența acestei strategii criteriale constă în stabilirea cu mai 
multă rigoare şi finețe a ceea ce se numeşte în literatura de specialitate 
„standardul minim acceptat” sau „performanţa minimă acceptată”, care 
exprimă pragul de reuşită a unui elev într-o anumită situație 


educațională anume. 


Unii autori (Rodriguez — Dieguez, J.L., 1992) disting în cadrul strategiilor 
evaluative centrate pe obiective variante ale acestora, după modul 
diferit în care obiectivele se pot deriva, ierarhiza, defini, formula, 
operaționaliza. Distingem astfel: 

e strategii evaluative criteriale derulate în raport cu obiective 
prestabilite, obținute prin selecția, prelucrarea, reierarhizarea 
obiectivelor existente în taxonomii complete, ierarhizate nivelar, 
structurate categorial. Este vorba de obiectivele date prin 
documentele oficiale, repartizate/distribuite pe ciclu şcolar, ani 
de învățământ, discipline de studiu etc. 

e strategii de evaluare criteriale derulate în raport cu obiective 
de asemenea prestabilite, dar numai contextual, 
conjunctural, pornindu-se exclusiv de la nevoile celui ce va fi 
ulterior evaluat. În această categorie pot fi integrate obiectivele 
formulate de cadrul didactic pentru un capitol, un sistem de 
lecții, pentru teză etc. 

e strategii evaluative criteriale derulate în raport cu obiective 
nestabilite în prealabil, configurație ad-hoc, din mers, în chiar 
timpul predării-învățării şi al evaluării actuale. Multe din aceste 
obiective apar ca atare, fără să fi fost scontate, doar în virtutea 
faptului că există premise şi oportunități reale pentru realizarea 
lor, sub formă de rezultate spontane dar benefice. 

e Strategii de evaluare criteriale bazate pe obiective 
operaționalizate riguros, minuţios, cu acuratețe, printr-un apel 
„analitic” şi scrupulos, cu mania detaliului, la acele taxonomii 
ale obiectivelor maximal „exploatate”; 

e Strategii de evaluare criterială bazate pe obiective slab 
structurate, doar orientative, oferind doar o axă direcțională şi 
sensul de parcurgere a ei, fără a se preciza dinainte nici în ce 
ritm, nici până unde exact, în ce secvenţializare şi succesiune 
etc. (D. Ungureanu, pag. 147) Este cazul următoarelor 
categorii de obiective cu care se operează şi în învățământul 
românesc şi prevăzute prin Curriculum Naţional: 

o obiective de ciclu (curriculare); 

o obiective cadru; 

o obiective de referință; 

o obiective de evaluare propriu-zisă, îndeosebi 
cele socio-afective. 

Important! 

Deşi evaluarea comparativă este frecvent criticată, ea nu trebuie 
complet eliminată, ci limitată la strictul necesar. Fiind dinamice şi 
flexibile, cele două tipuri de strategii nu trebuie să fie exclusive, ci 
complementare. 


7.3.2. Criteriul 2 (compozit) de clasificare a strategiilor: 
evaluarea iniţială, formativă, sumativă 


Clasificarea strategiilor s-a realizat în ultimele decenii după trei criterii 
de compoziţie, din combinarea cărora rezultă o viziune mai pragmatică 
asupra demersului evaluativ. Aceste trei criterii sunt: 

e Cantitatea de informaţii sau experienţă pe care trebuie s-o 
acumuleze elevul şi care trebuie evaluată. După acest criteriu 
distingem evaluare parţială sau evaluare globală; 

e Axa temporală la care se raportează evaluarea: la începutul, 
pe parcursul şi la finalul instruirii; 

e Sistemul de referință pentru emiterea judecăților de valoare 
asupra rezultatelor evaluate: evaluare criterială (bazată pe 
obiective) sau evaluare comparativă, normativă, clasificatorie. 

Din combinarea acestor trei criterii rezultă, aşa cum spune lon T. Radu, 
trei tipuri de strategii care sunt prezente în activitatea oricărui cadru 
didactic — evaluator: 

e Evaluarea iniţială; 

e Evaluarea formativă; 

e Evaluarea sumativă. 


Din nefericire, evaluarea iniţială este mai puţin aplicată. Evaluarea 
sumativă este, de regulă, tot din nefericire, o „sancţiune” care încheie o 
perioadă de învăţare şi se concretizează printr-o notă sau un calificativ, 
chiar printr-o clasificare sau ierarhizare a elevilor, intrând astfel în zona 
evaluării normative/comparative. Se mai numeşte şi „certificativă” 
întrucât vizează ce şi cât au învăţat elevii (Cardinet, op. cit., pag. 72). 
Cea de-a treia, evaluarea formativă, este în creştere”, făcând parte 
integrantă din procesul de învăţare. 


În prezent se discută şi chiar se încearcă inovarea cea mai radicală şi 
anume suprimarea tuturor formelor de evaluare. În ceea ce ne priveşte 
nu aderăm la acest punct de vedere pentru că, deşi are uneori un rol 
ingrat, şcoala trebuie să-şi asume responsabilitatea emiterii unor 
judecăţi de valoare, al acordării de diplome etc. 


Strategiile evaluative inițială- formativă- sumativă 


7.3.2.1. Evaluarea inițială sau “răul necesar” 

Yvan Abernot a caracterizat succint dar semnificativ acest tip de 
evaluare: „Evaluarea iniţială nu are rol de control, este 
diagnostică, stimulantă şi indică planul de urmat în procesul de 
învățare” (op. cit.). Se mai numeşte şi „răul necesar” din 
perspectiva acelor teoreticieni care consideră că orice evaluare 
este stresantă şi ca atare aceasta trebuie pe cât posibil 

diminuată, dacă nu chiar eliminată. Aceeaşi teoreticieni acceptă 
însă că evaluarea de început este, totuşi, necesară, pentru o 
pregătire optimă a noului program de instruire. 


Este necesară pentru: 

e cunoaşterea nivelului de realizare a învăţării prealabile, 
a nivelului comportamentului cognitiv iniţial. Este foarte 
utilă la intrarea copiilor în clasa |, pentru cunoaşterea de 
către cadrul didactic a nivelului pregătirii elevilor cu care 
va lucra; la intrarea în ciclul gimnazial, la începutul 
studiului unei discipline etc. 

e pentru determinarea liniei de pornire la începutul unui 
program de instruire (an şcolar, intrare clasa |, în ciclul 
gimnazial sau liceal etc.); 

e este indispensabilă pentru a stabili dacă elevii în cauză 
dispun de pregătirea necesară creării de premise 
favorabile unei noi  învăţări (cunoştinţe, abilități, 
capacități); 

e această formă de evaluare are semnificaţia unei punți de 
legătură între o stare precedentă şi una viitoare; 

e eventual este utilă pentru refacerea sau remedierea unei 
stări de fapt, pentru aplicarea unui scurt program de 
recuperare sau de refacere a noţiunilor fundamentale ce 
vor fi implicate în susținerea învăţării viitoare, pentru a 
omogeniza oarecum fondul de cunoştinţe şi abilităţi 
indispensabile unui nou parcurs. (loan Cerghit, op. cit., 
pag. 187) 


Subliniind rolul şi însemnătatea acestui tip de evaluare pentru 
integrarea elevilor în activitatea care începe, R. Ausubel 
concluzionează: „Dacă aş vrea să reduc toată psihopedagogia la 
un singur principiu, eu spun: ceea ce influențează cel mai mult 
învățarea sunt cunoştinţele pe care elevul le posedă la plecare. 
Asiguraţi-vă de ceea ce ştie el şi instruiţi-l în consecință” (R. 
Ausubel, Învăţarea în şcoală, EDP, Buc., 1981). 


Evaluarea iniţială realizată la începutul unui program de instruire 
este menită, printre altele, să „arate” condiţiile în care elevii în 
cauză se integrează în activitatea de învăţare care urmează, fiind 
una din premisele conceperii programului. Se realizează prin 
examinări orale, dar mai ales prin probe scrise. Aceste probe 
realizează un diagnostic al pregătirii elevilor şi totodată 
îndeplinesc o funcţie predictivă, indicând condiţiile în care elevii 
vor putea asimila conținuturile noului program de instruire. 


Valoarea diagnosticată a acestei evaluări inițiale se manifestă 
atât din perspectiva elevilor cât şi a cadrului didactic care va lucra 
cu aceştia. 


În ceea ce îi priveşte pe elevi: 
e Inventariază achiziţiile existente la momentul TO (zero); 

e Depistează eventuale decalaje între aceştia; 
e Constată, la momentul respectiv, capacităţile / 
posibilitățile de învăţare ale elevilor etc.; 


În ceea ce îi priveşte pe profesori: 

e Descoperă factorii (cauzele) care explică situația 
respectivă; 

e Arată şi explică nevoile de dezvoltare ale elevilor; 

e Îi ajută să-şi multiplice căile de stimulare a dezvoltării 
optimale a acestora; 

e Pun în evidenţă caracteristicile diferenţiale ale elevilor şi 
posibilitățile de a acţiona în direcţia atingerii obiectivelor 
etc. (loan Cerghit, op. cit. pag. 188). 


Funcţia predictivă (prognostică) a acestei evaluări constă în 
aceea că datele obținute prin evaluarea iniţială ajută la 
conturarea activității următoare în trei planuri: 
e modul adecvat de predare/învăţare a noului conţinut; 
e aprecierea oportunității organizării unui program de 
recuperare pentru întreaga clasă; 
e adoptarea unor măsuri de sprijinire şi recuperare doar a 
unor elevi. 


7.3.2.2. Evaluarea formativă 

Această denumire dată de Scriven în 1967 semnifică faptul că 
evaluarea trebuie să fie integrată în mod constant şi operativ pe 
tot parcursul procesului instructiv. 

În concepţia lui Bloom, evaluarea formativă este acel tip de 
evaluare care se realizează pe tot parcursul unui demers 
pedagogic, este frecventă sub aspect temporal şi are ca finalitate 
remedierea lacunelor sau erorilor săvârşite de elevi. lar G. Meyer 
(op. cit., pag. 25) afirmă că „evaluarea formativă nu-l judecă şi 
nu-l clasează pe elev. Ea compară performanţa acestuia cu un 
prag de reuşită stabilit dinainte”. 


loan Cerghit concluzionează cu o mare putere de sinteză: „Prin 
specificul ei evaluarea formativă este o evaluare centrată pe 
procese, destinată rectificării, reajustării, adaptării acestora; 
ameliorării şi optimizării, reglării şi autoreglării predării şi învăţării. 
În felul acesta îndeplineşte o funcţie formativă”. 


„Aplicarea acestei strategii este însă foarte pretențioasă şi 
necesită organizarea riguroasă a predării, competența în 
precizarea obiectivelor, în stabilirea sarcinilor, în alegerea 
tehnicilor de evaluare” (Idem). 


Caracteristici esenţiale ale conceptului de evaluare formativă 
(loan Cerghit, lon T. Radu, G. De Landsheere, L. Allal, J. 
Cardinet, G. Scallon, R. Amigues, Petit Jean, Perrenoud, Yvan 
Abernot, Roland Abrecht etc.): 

e este o evaluare criterială, bazată pe obiectivele învăţării; 

e semnifică faptul că evaluarea face parte din procesul 
educativ normal; 

e „nereuşitele” elevului sunt considerate ca momente în 
rezolvarea unei probleme şi nu ca slăbiciuni ale 
acestuia; 

e intervine în timpul fiecărei sarcini de învăţare; 

e informează elevul şi profesorul asupra gradului de 
stăpânire a obiectivelor 

e permite profesorului şi elevului să determine dacă 
acesta din urmă posedă achiziţiile necesare pentru a 
aborda sarcina următoare, într-un ansamblu secvențial; 

e asigură o reglare a proceselor de formare (a elevului) cu 
scopul de a-i permite o adaptare a activităţilor de 
învăţare; 

e are ca scop să îndrume elevul să surmonteze 
dificultățile de învăţare; 

e este internă procesului de învăţare, este continuă, mai 
curând analitică şi centrată mai mult pe cel ce învaţă 
decât pe produsul finit. 


Acest tip de evaluare devine util atât pentru elev cât şi pentru 
profesor (|. Cerghit, op. cit.). 


Pentru elev: 
e îi oferă o confirmare (feed-back) a învăţării operativă şi 
frecventă; 


e îl ajută să depisteze dificultăţile şi să le depăşească; 

e îi sugerează proceduri de corecție sau de remediere 
imediată; 

e îl informează asupra comportamentelor sale cognitive 
intermediare care îl conduce spre cele terminale; 

e elevul nu este judecat, nu primeşte note sau calificative, 
nu este supus clasificării; 

e încurajează punerea de întrebări şi reflecţii sau 
motivează şi stimulează eforturile de învăţare; 

e sprijină efortul de autoevaluare etc. 


Pentru profesor: 

e acesta beneficiază de o conexiune inversă imediată 
despre pertinenţa şi performanțele demersului său 
didactic; 

e poate detecta dificultăţi, confuzii, greşeli, intervenind 
imediat pentru ameliorarea situaţiei; 

e oferă posibilitatea tratării diferenţiate a elevilor etc. 


Datorită virtuţilor sale predominant formative, această strategie 


Comentariu a . E i Da 

practic aplicativ s-au făcut paşi semnificativi. Abordările teoretice 
actuale se concentrează pe: 

e evidenţierea „punctelor tari” ale evaluării formative; 

e analiza comparativă şi relaţiile cu evaluarea iniţială şi cu 
evaluarea de tip sumativ (complementaritatea acestora); 

e necesitatea articulării evaluării formative, învățării 
depline şi pedagogiei diferenţiate; 

e moduri de intervenţie a evaluării formative: reglare 
retroactivă, proactivă şi interactivă etc. (M. Manolescu, 
Evaluarea şcolară — un contract pedagogic, Buc, 2002, 
pag. 151-157). 


7.3.2.3. Evaluarea sumativă sau „certificativă” 
Evaluarea sumativă (cumulativă) este repusă în discuţie de către 
Scriven (1967) odată cu lansarea teoriei evaluării formative, deci 
în corelaţie cu aceasta din urmă, care este concepută ca parte 
integrantă a procesului de învăţare şi jalon al acestuia, ca mijloc 
de informaţie cu destinaţii multiple (Yvan Abernot, op. cit., pag. 
22). Reuşita unui program de instruire depinde între altele, de 
modul în care se proiectează şi se realizează acţiunile evaluative, 
fie ele formative sau sumative. 


Din perspectiva problematicii acestei lucrări ne interesează modul 
în care, într-un context pedagogic cotidian, normal, se susţin şi se 
articulează evaluarea formativă şi evaluarea sumativă. În practica 
demersului pedagogic zilnic trebuie să fim de acord că evaluarea 
formativă capătă o pondere mai mare, în condiţiile unui 
învățământ cu anumite pretenţii de modernitate. În viața şcolară 
cotidiană evaluarea formativă şi evaluarea sumativă nu sunt uşor 
de delimitat. Din această perspectivă, acțiunile evaluative 
apreciate de cadrul didactic ca fiind formative îl îndreptăţesc pe 
acesta să acorde note sau calificative. Ori, într-un asemenea 
context, aşa-zisa evaluare formativă nu este, nici mai mult nici 
mai puţin, decât o evaluare sumativă deghizată. 


Mergând pe aceeaşi idee, o mare parte a acţiunilor implicate în 
evaluarea sumativă sunt nespecifice contextului educaţional 
obişnuit. Chiar în cazul în care cadrele didactice promovează 
demersuri pedagogice centrate pe elev şi pe procesele de 
învățare, se repliază către un demers tradițional când vine timpul 
evaluărilor. Această situaţie creează o stare artificială a relaţiei 
educaționale şi o tensionează, apărând astfel o ruptură între 
activităţile de învăţare şi cele de evaluare. 


În perioada evaluărilor profesorul se transformă din prieten, 
confident şi mentor (situaţie normală) în controlor, verificator şi 
factor de decizie (De Ketele, 1982). 


Literatura pedagogică dar şi practica în domeniu pun din ce în ce 
mai mult în discuţie necesitatea şi posibilitatea unei evaluări 
sumative mai juste şi mai echitabile, pe parcursul unei perioade 

de instruire. Pe de altă parte trebuie să acceptăm realitatea că 
profesorul, prin natura funcţiilor şi responsabilităţilor sale, trebuie 
să evalueze („să asculte”) şi să pună note sau calificative în 
catalog. 


Specialiştii apreciază că transparenţa este elementul esenţial în 
ameliorarea consecințelor evaluării sumative. În această 
tentativă, stabilirea criteriilor este esenţială (Louise M. Belaire, 
op. cit., pag. 51). Prin urmare, este necesar ca profesorul să 
stabilească un climat care să-i permită elevului să se simtă 
ascultat, apreciat şi mai ales înţeles. Trebuie stabilită o legătură 
care să permită negocierea unui “contract pedagogic”. Altfel 
spus, evaluarea priveşte toţi actorii, este dirijată de către 
profesor, dar este negociată cu elevii şi mai ales renegociată în 
cursul învăţării, înainte de a ajusta criteriile în funcţie de noi 
parametri. 


Concepută într-o astfel de optică, evaluarea sumativă nu mai 
poate fi privită ca un moment punctual, determinat în timp şi 
spaţiu. Această acţiune devine un proces care se construieşte pe 
firul evenimentelor şi interacțiunilor din clasă. Cu riscul de a 
merge împotriva tradiţiei acest proces trebuie să devină o 
progresie lentă discutată cu elevii, care nu mai are caracterul 
unei situații în care evaluarea este în serviciul unui control. 


Această optică pune sub semnul întrebării justețea faptului că în 
multe situaţii cadrul didactic este singurul decident într-un context 
de evaluare sumativă. Profesorul nu poate să se dispenseze de o 
operație majoră: aceea de a nota elevii, de a-i clasa în funcţie de 
rezultate. lerarhizarea elevilor nu este o operaţie simplă. Ea 
angajează viitorul lor, imaginea lor şi imaginea de sine, priveşte, 
în ultimă instanţă locul lor în ierarhia socială, onoarea, prestigiul 
(Jean Marie Barbier, “L'evaluation en formation”, PUF, 1985, 
pag. 77). 


Un concept cu semnificații multiple este “judecata profesorală” 
care ne sugerează faptul că activităţii cadrului didactic de a clasa 
elevii trebuie să i se acorde semnificaţii forte. Un curent de opinie 
modern, desprins din literatura de specialitate tinde să asocieze 
“judecata  profesorală” cu “aranjamentul evaluativ”. 
“Aranjamentul” se realizează în principal plecând de la o 
negociere între două sau mai multe persoane care operează o 
tranzacție. Noțiunea de “aranjament evaluativ” relevă o 
strategie, o negociere. P. Perrenoud foloseşte termenii de 
“manipulare”, “secret de fabricație a notei” (P. Perrenoud, La 
fabrication de l'excelence scolaire, Geneve-Paris, Droz, 1984). 


Dintr-o perspectivă modernă, evaluarea sumativă este 
determinată de contexte specifice, construită de toți actorii - deci 
elevii ştiu la ce se aşteaptă - şi definită în funcţie de criteriile de 
corectare stabilite împreună. Astfel această construcție comună 
cadru didactic - elevi conferă evaluării sumative un loc real în 

procesul educativ. Deci cerința esenţială pentru a realiza o 
evaluare sumativă mai justă şi mai echitabilă este aceea de a 
introduce în scenă actorii principali — elevii. Pentru aceasta însă 
este necesar ca profesorii să îndrăznească să-şi asume riscuri, 
să accepte negocierea, confruntarea, dar mai ales să fie 
convinşi că evaluarea trebuie să fie în slujba învăţării realizată de 
elev (Louise M. Belair, op. cit., pag 62). 


Caracteristici esenţiale ale evaluării de tip sumativ: 

e este o evaluare de bilanț care intervine la sfârşitul 
parcurgerii unui ansamblu de sarcini de învăţare ce 
constituie un tot unitar 

e evidenţiază efectul terminal rezultat de pe urma învăţării, 
nu cum s-a ajuns la acest produs (este centrată pe 
rezultatele globale, de bilanţ al învăţării); 

e uneori această evaluare (în sensul absolut al 
termenului) este internă, dar de cele mai multe ori este 
externă (ex: capacitate, bacalaureat, diplomă etc.); 

e se încheie cu atribuirea unei note sau calificativ, a unui 
certificat sau diplome; 

e intervine prea târziu ca să mai poată influenţa cu ceva 
ameliorarea rezultatelor şi refacerea procesului deja 
parcurs, dar oferă învățăminte pentru desfăşurarea unei 
viitoare activităţi didactice; 

e furnizează informaţii de bilanţ în vederea: 

o diagnosticării într-o formă globală, a realizării 
obiectivelor generale ale unei programe sau 
părți a programei; a rezultatelor înregistrate de 
elev la sfârşitul unei perioade de învăţare în 
raport cu aşteptările sau obiectivele stabilite 
inițial; 

o certificării sau recunoaşterii atingerii unui nivel 
de pregătire, dobândirii unor competenţe; 

o adaptării unor decizii legate de promovarea 
(nepromovarea, acceptarea/respingerea, 
acordarea/neacordarea unei diplome etc.); 

o clasificării / ierarhizării sau diferenţierii elevilor; 

o confirmării sau infirmării eficienţei prestaţiei 
cadrelor didactice etc. (loan Cerghit, op. cit.). 


7.3.2.4. Complementaritatea strategiilor evaluative 

În practica şcolară deosebirea dintre acestea nu este uşor de 
realizat. Unitatea evaluare inițială - evaluare sumativă - evaluare 
continuă marchează tranziția de la un model tradițional către unul 
mai eficient, în perspectiva funcţiilor pe care le îndeplineşte actul 
evaluării în activitatea didactică. Ele se disting nu atât prin natura 
tehnicilor de măsurare folosite sau a criteriilor de apreciere a 
rezultatelor constatate, cât, mai ales, prin modul în care sunt 
realizate acţiunile de evaluare în raport cu desfăşurarea 
procesului şi prin funcţiile pe care le îndeplinesc. 


Argumente 

7.3.3. 


Realizarea funcţiilor esenţiale ale actului evaluativ în procesul 
didactic presupune folosirea atât a formelor de evaluare inițială 
cât şi a celor operate pe parcursul şi la sfârşitul procesului 
didactic, oferind date necesare pentru îmbunătăţirea sistematică 
a acestuia. Cele trei strategii nu sunt distincte, opuse, ci, mai 
degrabă complementare. De aceea, o acțiune de evaluare 
eficace trebuie să fie, în mod necesar, continuă şi completă, iar 
singura atitudine justificată şi eficientă faţă de folosirea lor se 
exprimă nu în opţiunea pentru una din aceste forme, ci în 
îmbinarea acestora, în realizarea unui proces de evaluare în 
forme şi cu funcţii multiple, perfect integrat activităţii didactice (|. 
T. Radu, Curs de pedagogie, 1988). 


O formă mai complexă şi mai suplă de integrare a evaluării 
iniţiale, formative şi sumative în procesul didactic este concepută 
de Yvan Abernot şi prezentată în forma unui model în cinci etape 
sau trepte (1996). După cum apreciază autorul, aportul lui “a şti” 
şi “a şti să faci” este investigat prin trei evaluări diferenţiate dar 
complementare. 


Modelul propus de Abernot este aplicat asupra unui program de 
instruire bine determinat din punct de vedere al conţinuturilor şi al 
obiectivelor de realizat. Obiectivele trebuie să servească 
finalităţilor asupra cărora se va insista pe durata întregului an, să 
nu fie numeroase, să fie ierarhizate din punct de vedere al valorii 
euristice şi să aibă un grad mare de importanţă. Va fi considerat 
ca fundamental un obiectiv (noţiune sau acţiune, deprindere) 
absolut necesar pentru intrarea elevului în secvența următoare. 
Odată determinate aceste scopuri fundamentale ale programului, 
ele trebuie traduse în obiective operaţionale. 


Etapele de urmat şi schema unui program de instruire, integrat 
după modelul lui Y. Abernot, sunt prezentate în lucrarea 
„Evaluarea şcolară — un contract pedagogic”, M. Manolescu, 
Bucureşti, 2002, pag. 159-161. 


Standardele curriculare de performanţă 


7.3.3.1. Repere conceptuale 

Standardele curriculare de performanță sunt standarde 
naţionale, necesare în condiţiile introducerii unei filosofii 
educaţionale centrate pe diversitate (concretizate în existența 
unor planuri-cadru de învățământ, a unor noi programe şcolare şi 
a manualelor alternative). Ele reprezintă, pentru toţi elevii, un 
sistem de referință comun şi echivalent, vizând sfârşitul unei 
trepte de şcolaritate (Curriculum Naţional). 


Standardele curriculare de performanță sunt criterii de 
evaluare a calităţii procesului de învățământ. In mod concret, 
aceste standarde constituie specificări de performanţă vizând 

cunoştinţele, competențele şi comportamentele dobândite de 
elevi de la o treaptă de şcolaritate la alta. 


Ele sunt exprimate simplu, sintetic pentru toţi factorii educaţionali 
şi reprezintă baza de plecare pentru elaborarea descriptorilor de 
performanţă, respectiv a criteriilor de notare/apreciere. 
Performanțele în învăţare ale elevilor sunt raportate la 
performanțele standard. Termenul de standard reprezintă o 
unitate de măsură etalon. 


Standardele sunt relevante din punctul de vedere al motivării 
elevului pentru învăţare, fiind orientate spre profilul de formare al 
acestuia la finalizarea parcursului şcolar şi la intrarea în viața 
socială. Ele ar trebui să motiveze elevul pentru învăţare continuă 
şi să conducă la structurarea capacităților proprii învăţării active. 


Standardele de performanță, definite pentru nivelurile minimal, 
mediu şi maximal, au caracter normativ, constituind repere de 
evaluare pentru elevi, profesori, părinţi, conceptori de curriculum 
şi evaluatori ai procesului şi sistemului de învățământ. 


Standardele curriculare de performanță sunt criterii în baza 
cărora se poate realiza evaluarea eficienței procesului de 
învățare. Ele se prezintă sub forma unor enunţuri sintetice, în 
măsură să indice gradul în care sunt atinse obiectivele 
curriculare. Constituie  specificări de performanță vizând 
cunoştinţele, competențele, comportamentele stabilite prin 
curriculum. Reprezintă în acelaşi timp, pentru toți elevii, un sistem 
de referință comun şi echivalent, vizând încheierea unei perioade 
de şcolaritate. 


Standardele sunt criterii cu valoare intrinsecă proprie care se 
prezintă ca unități etalon de referință în vederea măsurării şi 
aprecierii performanţelor şi competenţelor şcolare şi profesionale. 
Problema cea mai importantă este reprezentată de modul de 
formulare şi realizarea a standardelor instructive, în aşa fel încât 
să se ajungă la operarea simplă, eficientă şi mai ales explicită cu 
ele. Multipla determinare a standardelor le conferă importanță 
intrinsecă şi extrinsecă, valoare de referință în evaluarea 
rezultatelor sau performanţelor obținute. 


Standardele de performanţă au un caracter normativ, ele 
constituind repere utile tuturor agenţilor implicaţi în procesul 
educațional (elevi şi profesori): 
e Elevii vor şti care sunt aşteptările explicite în ceea ce 
priveşte învăţarea, în termeni de cunoştinţe, competenţe 
şi atitudini precum şi criteriile de evaluare a 
performanţelor la sfârşitul unei trepte de şcolarizare. 
e Profesorii îşi vor regla demersul didactic în funcţie de 
limitele stabilite prin standarde. 

Dincolo de structura unitară a programelor şcolare/preşcolare, 
Curriculum Naţional actual propune o ofertă flexibilă, ce permite 
cadrului didactic adaptarea cadrului formal la personalitatea sa şi 
la specificul clasei de elevi/grupei de copii cu care lucrează. 
Elementele care asigură acest reglaj sunt: 

e posibilitatea intervenției cadrului didactic în succesiunea 
elementelor de conţinut cu condiția asigurării coerenţei 
tematice şi respectării logicii interne a domeniului; 

e lipsa prescrierii de la centru a intervalului de timp alocat 
elementelor de conţinut; 

e posibilitatea modificării, completării sau a înlocuirii 
activităților de învăţare, astfel încât să permită un 
demers didactic personalizat. 


7.3.3.2. Formularea performanţelor standard 
Elaborarea standardelor are în vedere: 
e Obiectivele cadru şi obiectivele de referință ale 
disciplinei; 
e Caracteristicile psihopedagogice ale vârstei şcolare 
vizate (Idem, pag. 205). 


Tipuri de standarde 
În practica educaţională performanţele au fost şi sunt formulate: 
e în termeni relativi 
e in termeni de conținut (De Ketele, 1996; L. Vlăsceanu, 
1988). 


În termeni relativi se analizează performanţele unui elev prin 
comparație cu performanţele altor elevi din acelaşi grup, din alte 
clase paralele sau din alte perioade de instruire. 

e Analiza în termeni relativi a performanţelor standard se 
desfăşoară la nivelul colectivităţilor şcolare, începând cu 
clasa de elevi şi terminând cu totalitatea fluxurilor 
cuprinse într-un anumit ciclu de şcolarizare; 

e Analiza urmăreşte să stabilească distribuţia procentuală 
a rezultatelor şcolare ale elevilor exprimate prin note în 
cadrul unei colectivități; 

e Repartiţiile procentuale sunt raportate la un criteriu 
standard. Exemplu: proporţia elevilor cu nota 10 sau cu 
calificativul „foarte bine” la nivelul unei clase sau al şcolii 
să fie de 25%, proporția corigenţilor să scadă sub 5% 
etc. 


În termeni de continut 
e Referințele standard sunt reprezentate de obiectivele 
operaționale de tip cognitiv, psihomotor sau/şi afectiv, 
repartizate pe o disciplină, pe un set de discipline, sau 
pe activităţi (cognitive, afective etc.); 

e Fiecare rezultat şcolar este raportat la un anumit obiectiv 
educațional pentru a se măsura gradul lor de 
corespondenţa şi nivelul performanţei; 

Standardele de conţinut pot varia de la nivelul minimal 

până la cel maximal în funcţie de gradul de dificultate 

sau accesibilitate al problemelor pe care le vizează; 

Standardele minimale de conţinut corespund cerinţelor 

fără satisfacerea cărora un elev nu poate fi considerat 

ca absolvent al unui ciclu de şcolarizare sau promovat la 

o disciplină; 

e A formula astfel de standarde înseamnă a răspunde la 
întrebări de tipul: ce trebuie să ştie un elev în mod 
necesar la sfârşitul unui ciclu de şcolarizare pentru a fi 
declarat promovat? Ce abilități intelectuale, 
profesionale, culturale, sociale trebuie să-şi însuşească 
un elev pentru a putea fi considerat absolvent? 

e Standardele minimale sunt corelate, necesare şi 
exhaustive. Răspunsul la întrebarea: „Cât de minim este 
un standard minimal?” depinde de nivelul calitativ de 
dezvoltare a unui sistem de învățământ şi de conținutul 
performanței medii formulată în termeni relativi. 


Relaţii 

e Între cele două forme de definire a performanţelor 
standard (relativă şi de conţinut) există legături strânse. 
Analiza în termeni relativi presupune în mod tacit 
respectarea anumitor standarde de conținut, iar 
performanțele de conţinut nu exclud, ci presupun 
realizarea anumitor standarde relative; 

e ignorarea  interdependenţelor dintre cele două 
modalități de definire a performanţelor standard riscă să 
conducă la apariția unor fenomene cu consecințe 
negative în planul calității instruirii şi învăţării; 

e Operarea exclusivă cu standarde relative, fără o 
corelare adecvată cu standardele de conţinut, riscă să 
conducă la realizarea unei performanţe relative ridicate 
prin coborârea exigențelor faţă de învăţare sau 
rezultatele şcolare ale elevilor. Se coboară, în mod 
implicit sau explicit, nivelul standardelor de conţinut şi se 
ajunge astfel la creşterea procentului de promovare (L. 
Vlăsceanu. op. cit., p 99). 


7.3.3.3. Teorii aplicate în formularea standardelor de 
performanţă 
În formularea performanţelor standard ale instruirii au fost 
aplicate două teorii (G. De Landsheere, 1975): 
e Teoria tradițională; 
e Teoria învăţării depline sau teoria eficacităţii generale în 
învăţare. 

Teoria tradițională 

Are la bază pedagogia comparativă sau normativă. Consideră că 
realizarea performanţelor în învăţare ale elevilor/preşcolarilor 
este profund diferențiată şi selectivă. În consecință, trebuie să 
existe un evantai cuprinzător al standardelor de la nivelul celor 
inferioare şi accesibile tuturor până la nivelul celor superioare şi 
accesibile numai unei minorităţi. Date fiind distribuţia inegală a 
aptitudinilor intelectuale în rândul populaţiei şcolare şi caracterul 
ierarhic al învățământului, este nevoie să se realizeze o selecţie a 
elevilor/copiilor în funcție de accesul lor la anumite standarde de 
conţinut (L. Vlăsceanu, 1988). 


Caracteristici 


Modelul teoretic al selecţiei a fost oferit pe baza statistică a 
faimoasei „curbe în formă de clopot” introdusă la începutul 
secolului trecut de Gauss pentru studierea diferențelor 
individuale. Aplicate modulului de distribuţie a performanţelor 
şcolare ale elevilor, intervalele pe această curbă sunt 
reprezentate astfel: 

70% (valoarea centrală) reprezintă performanţe medii; 
13% (în dreapta acestui interval) reprezintă elevii buni; 
13% (în stânga valorii medii) reprezintă elevii mediocri; 
la extremele acestor intervale sunt situaţi elevii foarte 
buni (2%) şi elevii foarte slabi (2%). 


Grafic s-ar putea reprezenta prin modelul clasic al Curbei în 
forma de clopot a lui Gaus. 


Pornind de la această distribuţie teoretică a rezultatelor şcolare 
criteriile de notare şi instrumentele de diagnosticare şi evaluare a 
performanţelor şcolare ale elevilor sunt elaborate şi standardizate 
încât să se ajungă la clasificarea elevilor într-unul din intervalele 
de pe curba distribuţiei normale. 


Aceasta însemnă că mai întâi sunt definite în termeni relativi sau 
procentuali performanţele standard conform modelului teoretic al 
distribuţiei normale. Apoi sunt elaborate în termeni de conținut 
standardele instructive. Acestea din urmă sunt astfel ierarhizate 
sau elaborate încât unii elevi au acces sau ating numai nivelul 
standardelor inferioare, iar alții înaintează în realizarea 
standardelor superioare. 


Cercetările ulterioare au demonstrat că procedeul de definire a 
Consecințe standardelor instructive, luând ca referință curba lui Gauss, 
generează „efectele Pygmalion” în învățământ: aşteptările 
cadrelor didactice față de distribuţia performanţelor şcolare ale 
elevilor sunt reproduse de elevii înşişi prin rezultatele în învăţare. 


În felul acesta performanțele sau standardele relative 
(procentuale) se autorealizează. Elevii tind să se identifice cu o 
anumită poziţie pe curba distribuţiei normale. Eşecul şcolar 
exprimă nu atât incapacitatea reală a unui elev, cât consecința 

clasării şi identificării lui timpurii cu o anumită poziţie din 
distribuţia standard propusă. 


În consecință absolutizarea funcţiei orientative a standardelor 
relative, procentuale, are efecte negative asupra modului de 
concepere a standardelor de conţinut şi asupra dezvoltării 
potențialului fiecărui elev. 


Strategiile de instruire au fost şi ele oscilante, tinzând spre 
individualizare sau spre uniformizare forțată cu scopul de a 
realiza standardele relative preformulate (Lazăr Vlăsceanu, Curs 
de pedagogie, 1988; G de Landsheere, Examinarea continuă a 
elevilor şi examenele, 1975). 


Teoria „învăţării depline” sau „pedagogia eficacităţii 
generale” (pedagogia criterială) 

În opoziţie cu teoria şi practica tradițională s-a dezvoltat o altă 
Caracteristici teorie cu privire la formularea performanţelor standard şi a 
strategiilor instructive de realizare. Iniţiatorii acesteia sunt Carol, 
Bloom, Bonboir etc. (C. Birzea, La pedagogie du succes, Paris, 
PUF, 1982). 


Una din premisele teoriei „învățării depline” sau ale „pedagogiei 
eficacității generale în învățare” este formulată de pedagogul 
francez Gilbert de Landsheere (G. De Lansheere, Evaluarea 
continuă a elevilor şi examenele) pornind de la ceea ce el 
considera a fi „mitul periculos al curbei lui Gauss"(ldem). 


În locul unei instruiri orientată spre selecţie este necesară 
instituirea unor activități educative care să ofere fiecărui elev 
posibilitatea de a-şi dezvolta la maximum potenţialul intelectual. 
Eşecul şcolar nu este efectul incapacității elevului, ci expresia 
ineficienţei metodelor de instruire aplicate. 


În consecință, este necesară eliminarea selecţiei şcolare prin 
definirea performanțelor corespunzătoare  eşecului şi 
rentabilizarea la maximum a învățământului prin generalizarea 
succesului şcolar. 


În locul curbei în formă de clopot, trebuie promovată curba în 
formă de J, în conformitate cu care circa 95% dintre elevi vor 
atinge nivelul unor performanțe acceptabile. Pentru aceasta 
trebuie altfel definite performanțele şcolare standard şi altfel 
construite strategiile pedagogice de realizare. 


Unei tendințe de realizare a performanțelor trebuie să-i 
corespundă practici inegale, diferențiate de instruire şi de 
învățare. De aceea, modelul instructiv al „învățării depline” se 
orientează către: 
e analiza performanțelor standard cu referire la obiectivele 
de conținut ale învățării; 

e eşalonarea diferențiată a timpului de instruire pentru 
fiecare elev sau grup omogen de elevi; 
e evaluarea rezultatelor şcolare şi nu a elevilor, înlăturarea 


ierarhizării şi ajungerea 


la o distribuţie uniformă a 


performanţelor într-o colectivitate şcolară (idem, pag.78). 


Tabelul 3.2.: Analiza comparativă: teoria „învăţării depline” — teoria 


tradițională 


Teoria „învăţării depline” 
eFormulează standardele de 
conținut în forma obiectivelor 
instruirii 
eTinde să aplice strategii de 
instruire prin care să fie 
generalizate şi uniformizate 
performanțele 
eSe concentrează pe 
standardele de conţinut şi 
ajunge la consecinţa înlăturării 
standardelor relative 


eApelează la practici inegale, 
diferenţiate de instruire şi 
învăţare 

eSe tinde spre o egalizare 
forțată, spre  uniformizarea 
standardelor de conţinut 


Teoria tradițională 


e Formulează standardele în 


maniera procentuală, după 
curba lui Gauss 


eînlătură cât mai mult 


semnificaţiile standardelor 
relative, procentuale 


e Porneşte de la standardele 


relative centrate pe selecția 
şcolară şi formulează 
standardele de conţinut în 
funcţie de distribuţia curbei 
lui Gauss 


eSe ajunge la practici 


selective exagerate 


eNeglijează elevii foarte 


slabi sau elevii foarte buni 


Analiza celor două teorii pune în evidență necesitatea ca 
elaborarea standardelor instructive relative şi de conținut să se 
facă în mod corelat, ținând cont de interdependenţele reale şi 
posibile dintre ele în activitatea instructiv-educativă. 

Proba de autoevaluare nr. 2 


Comentati afirmaţia: „Din perspectiva analizei sistemice, conceptul de 
proces de învățământ este considerat ca un sistem dinamic şi complex, 
un ansamblu acţional deliberat, proiectat şi structurat, ale cărui 
componente şi interacțiuni dintre ele funcţionează în mod integrat în 
raport cu anumite obiective instructiv-educative de atins „„(I. Cerghit, op. 
cit.). 


Răspunsul dumneavoastră se va încadra în spaţiul alocat! 

8. Repere pentru elaborarea răspunsului la „Proba de autoevaluare 
nr.1” 


Stabilirea raporturilor de corespondență dintre obiective şi 
conţinuturi 


A stabili aceste raporturi înseamnă a stabili operaţiile logice sau 
mentale care sunt activate prin parcurgerea conținuturilor respective. 
Pentru aceasta se elaborează tabele de specificații. 


Obiective Conţinuturi Standarde 
Ol Tema | 
01 C1 Standarde minime 
Standarde medii 

Standarde maxime 


02 C2 
03 C3 
On Cn 


Aceasta presupune: 

e sistematizarea conținutului prin delimitarea şi ordonarea unităţilor 
informaţionale; 
identificarea pentru fiecare unitate informaţională a unităţilor de 
conținut cu valoare euristică maximă (stabilirea elementelor 
esenţiale); 
organizarea conținutului pe sisteme de lecţii şi lecţii/activităţi; 
stabilirea ritmului de parcurgere a conținuturilor; 
ordonarea logică a conţinutului. 

9. Repere pentru elaborarea răspunsului la „Proba de autoevaluare 
nr.2” 


Abordarea globală, omogenă şi coerentă a procesului de 
învăţământ 


În abordarea sistemică, fenomenul analizat este considerat drept 
ansamblu de elemente aflate în interacţiune, accentul punându-se pe 
relaţiile de intercondiţionare care au loc atât în interiorul obiectului 
cercetat cât şi în afara lui. „Sistemele sunt ansambluri de părți 
proiectate şi realizate de om în unităţi de organizare pentru atingerea 
unor scopuri specifice. Scopul unui sistem se realizează prin procese 
în care componentele sistemului, aflate în interacţiune, acţionează 
pentru a da un răspuns predeterminat. Scopul determină procesul, dar 
acesta condiționează specificul. Suprasistemul este cel care oferă 
sistemului scopul, impulsul, resursele şi restricțiile. Pentru a se 
menţine sistemul trebuie să satisfacă suprasistemul”. (Eugen 
Noveanu, Probleme de tehnologie didactică , 1977, pag.12). Prin 
urmare scopul oricărui sistem se realizează printr-un proces care 
angrenează toate componentele sale. 


Din perspectiva analizei sistemice, conceptul de proces de 
învățământ este considerat ca un sistem dinamic şi complex, un 
ansamblu  acţional deliberat, proiectat şi structurat, ale cărui 
componente şi interacțiuni dintre ele funcţionează în mod integrat în 
raport cu anumite obiective instructiv-educative de atins (l. 
Cerghit, op. citată). Rezultă deci că obiectivele au rol de orientare, 
uneori chiar determinant pentru celelalte componente ale procesului 
de învățământ. Forțând puţin lucrurile, se vorbeşte chiar de 
„pedagogia prin obiective” (Yvan Abernot, Les methodes d'evaluation 
scolaire, DUNOD, Paris, 1996). Organizarea, conducerea şi 
modelarea procesului de învățământ, continua lui racordare la condiţii 
şi cerințe noi nu pot avea loc decât în măsura în care sunt elaborate 
obiective precise şi modalități operative de evaluare a lor. 


Justificarea existenţei şi eficienţei unui sistem asigură rezultatele 
obținute. Activitatea instructiv-educativă care se desfăşoară în cadrul 
procesului de învățământ nu poate fi optimizată decât în măsura în 
care se realizează sistematic analiza şi evaluarea rezultatelor, 
cunoaşterea gradului de evaluare a obiectivelor. În raport cu 
performanţele proiectate, în încheierea fiecărei unităţi (secvenţe) a 
activităţii didactice se impune realizarea evaluării rezultatelor pentru a 
putea lua măsuri adecvate de continuare a activităţii. Pe baza 
evaluării rezultatelor în raport cu obiectivele prestabilite se poate 
determina eficiența sistemului care se concretizează în produse sau 
rezultate (N. Oprescu, Curs de pedagogie, 1988, pag. 103). 

Dintr-o asemenea perspectivă, procesul de învățământ capătă 
caracteristicile unui sistem complex, unitar şi deschis în care se 
îmbină trei categorii de relații: 
e între sistemul de învățământ luat ca sistem şi componentele 
sale; 
e între componentele sistemului; 
e între sistemul de învățământ şi sistemul supraordonat (idem, 
pag.105) 
În analiza sistemică a procesului de învățământ trebuie avută în 
vedere interdependenta funcţională dintre elementele constitutive ale 
acestuia. Fiecare componentă influențează şi, la rândul ei este 
influențată de celelalte componente. Acestea sunt angrenate într-o 
activitate comună, jocul contribuţiei şi strategia interacțiunii variind în 
funcţie de obiectivele vizate şi de condiţiile de desfăşurare. “Orice 
modificare operată într-unul din elementele componente ale sistemului 
afectează funcţionalitatea acestuia, impunând modificări 
corespunzătoare în celelalte” (Ibidem, pag.106). 


Acceptarea unei astfel de poziţii în analiza fenomenelor educaţionale 
presupune un anumit mod de a gândi; fixarea în primul rând a 
scopului, apoi a structurii sistemului, a relaţiei cauzale, evaluarea 
performanţelor sistemului etc. 

10. Lucrarea de verificare nr. 1 


Notă 
e Toate subiectele sunt obligatorii. 
e Se acordă 10 puncte din oficiu. 
e Nota finală se obține prin împărţirea la 10 a punctajului 
realizat de student/ cursant. 


Subiectul | (16 puncte) 

Uniţi prin săgeți premisele/ elementele din coloana A care denumesc, în modelul lui 
B. Bloom, domenii de încadrare a obiectivelor educaţionale cu grupele de clase 
comportamentale corespunzătoare din coloana B. 


A B 

Reactie complexă 
Automatism 
Dispozitie 

Domeniul cognitiv Cunoaştere 
Înţelegere 
Receptare 
Reactie 

Domeniul afectiv Organizare 
Percepere 
Aplicare 
Analiză 

Domeniul psihomotor Caracterizare 
Sinteză 
Reacţie dirijată 
Valorizare 
Evaluare 


Atentie! 
Se acordă câte 1 punct pentru fiecare răspuns corect. 


Subiectul al Il-lea( 36 de puncte) 


Construiți, la alegere: 
e un demers didactic de predare integrată intradisciplinară la disciplina 
pe care o predați sau la o disciplină la alegere din planul de învățământ; 
sau 
e un demers strategic de predare integrată interdisciplinară (multi-, 
pluri-, inter-, trans-). 

Vă sugerăm să vă folosiți de următoarele repere/ cerinţe: 
e Stabilirea temei/ subiectului; 
e Justificarea demersului respectiv (de ce este necesară o asemenea 
abordare); 
Stabilirea obiectivelor educaționale; 
Identificarea conținuturilor corespunzătoare; 
Selectarea strategiilor didactice folosite; 
Stabilirea strategiilor de evaluare. 


Atenţie! 
Se acordă câte 6 puncte pentru fiecare cerință rezolvată corect (6x6=36 puncte). 


Subiectul al Ill-lea( 38 de puncte) 

Realizaţi un eseu cu tema „Continuitate şi schimbare de-a lungul ciclurilor 
învățământului general obligatoriu” (analiza va viza obiectivele, conținuturile, 
strategiile de instruire şi strategiile de evaluare). 


Atenţie! 
Fiind vorba despre un eseu nestructurat, corectarea şi notarea se vor face global/ 
holistic. 


Schema de corectare şi de notare/ apreciere holistică (globală) a eseului 
Sugestii 
Nivelul minimal (notele 5-6) 
Eseul are următoarele caracteristici: 
e  Stăpânire insuficientă/ imprecisă/ confuză a limbajului de specialitate; 
e Redare aproximativă, din memorie, a cunoştinţelor teoretice propuse de 
temă; 
Redarea parţială a conţinutului, a unor scheme; 
Selectarea unor informaţii din surse fără legătură cu tema propusă; 
Argumentare formală; 
Lipsa unor opinii personale. 
ediu (notele 7-8) 
Utilizarea unor cunoştinţe sumare, presupuse de tema dată; 
Selectarea unor informaţii fragmentare oferite de sursele de specialitate; 
Argumentarea parţială a ipotezelor; 
Formularea unor opinii personale, dar insuficient de clar conturate; 
Tratare relativ simplistă; 
Folosirea unui limbaj ştiinţific corect, dar cu mici imperfecţiuni. 
Nivelul maximal (notele 9-10) 
e Analizează complet datele; 
e Argumentarea este corectă; 
e Formulează opinii personale şi concluzii originale; 
e Realizează lucrarea prin muncă independentă; 
e 
e 


Nivelul 


e îs... Ie ooo 


Foloseşte un limbaj adecvat; 
Exprimarea este clară, convingătoare. 

Unitatea de învăţare nr. 4 


PERSPECTIVA PRODUSELOR SAU DOCUMENTELOR 
CURRICULARE 

1. Obiectivele unității de învăţare nr. 4 


Pe parcursul şi la sfârşitul acestei unități de învăţare, 
cursanții/ studenții vor fi capabili: 


e Să utilizeze în diverse situaţii de instruire, activităţi 
metodice etc. principalele concepte teoretice specifice 
acestui capitol: plan de învățământ, programă 
şcolară, manual şcolar, unitate de învăţare, proiect de 
lecţie etc.; 


să analizeze critic, pe baza unor instrumente date 
sau construite de ei înşişi, documente curriculare 
principale, auxiliare sau specifice; 


Să  construiască/ elaboreze diverse documente 
curriculare: proiecte de lecţie/ activitate, proiecte ale 
unităţilor de învățare, planificări calendaristice, 
materiale auxiliare etc. 

2. Clasificarea produselor/ documentelor curriculare 


Produsele curriculare pot fi clasificate astfel: 


e Principale: 
o Planul de învățământ; 
o Programa şcolară; 
o Manualul şcolar. 


e Auxiliare: 
o ghiduri metodice pentru cadrele didactice; 
o caiete de muncă independentă pentru elevi; 
o pachete de învăţare; 
o seturi multimedia; 
o soft-uri educaţionale. 


e Produse curriculare specifice proiectării pedagogice, rezultat al 
activităţii realizată de către cadrul didactic: 
o planificarea calendaristică; 
o proiectarea pe unităţi de învăţare; 
o proiectul pedagogic al lecţiei. 


Din această perspectivă, un curriculum trebuie analizat în raport cu: 
e Documentele curriculare principale; 
e Documentele curriculare auxiliare; 
e Documentele curriculare specifice cadrului didactic rezultate din 
proiectarea pedagogică. 

3. Documentele curriculare principale 


e Planul de învățământ; 
e Programa şcolară; 
e Manualul şcolar. 


3.1. Planul de învățământ 


3.1.1. Repere conceptuale 

Planul de învățământ este un document oficial în care se structurează 
conţinutul învățământului pe niveluri şi profiluri de şcoli. În planul de 
învățământ se stabileşte numărul de ore (minim şi maxim) pe diferite 
discipline sau arii curriculare. 


Acest document are caracter reglator-strategic şi reflectă filosofia şi 
politica educaţională a sistemului de învățământ naţional. El exprimă, în 
formă sintetică, concepția pedagogică şi în special teoria curriculară 
care fundamentează științific procesul instructiv-educativ la nivel 
naţional. 


Prin efectele sale imediate pe linia managementului sistemului de 
învățământ, planul cadru influențează strategia de alocare a resurselor 
umane şi materiale în domeniul învățământului, sistemul de evaluare şi 
de examinare, sistemul de formare iniţială şi continuă a personalului 
didactic. 


Importanța planului de învățământ este demonstrată prin efectele sale 
asupra tuturor celorlalte componente ale sistemului şi procesului de 
învățământ. 


Planul de învățământ trebuie interpretat ca o proiecţie pedagogică şi de 
politică educaţională, continuu perfectibilă, în scopul adaptării la 
transformările sociale şi educaţionale. 


Proiectarea unui plan-cadru de învățământ este un proces deosebit de 
complex şi de laborios, implicând lucrul în echipă la diverse niveluri de 
instanţă decizională. În cadrul acestui proces se pot distinge trei etape, 
fiecare antrenând profesionişti cu roluri specifice: 
e Etapa de expertiză ştiinţifică ce antrenează specialişti în 
teoria curriculum-ului; 
e Etapa de expertiză practică ce antrenează educatori 
practicieni; 
e Etapa de expertiză decizională ce transferă 
responsabilitatea factorilor de decizie. 


Proiectul pentru Învățământul Rural 111 


Perspectiva produselor sau documentelor curriculare 


112 


3.1.2.Principii de elaborare a noului Plan — cadru de 
învățământ 


În cadrul Reformei Învățământului din România, Comisia de elaborare 
a Planului de învățământ a finalizat în 1998 un document care are la 
bază  finalităţile învățământului preuniversitar şi două categorii de 
principii: 


A. Principii de politică educațională: 

o Principiul descentralizării şi al flexibilizării (şcolile au 
libertatea de a-şi construi scheme orare proprii, cu 
„PLAJE ORARE” pentru disciplinele obligatorii şi 
opționale); 

o Principiul descongestionării programului de studiu al 
elevilor, vizându-se un mai mare randament al 
învățării pe fondul unui consum psihic normal, fără 
forțări şi presiuni; 

o Principiul eficienței (valorizarea înaltă a tuturor 
resurselor umane şi materiale din şcoli; predarea în 
echipă, redimensionarea normei de predare, cursuri 
opţionale, activități de consiliere şi de orientare); 

o Principiul compatibilizării sistemului românesc de 
învățământ cu standardele europene. 


B. Principii de generare a noului plan de învățământ: 

o Principiul selecției şi al ierarhizării culturale (stabilirea 
disciplinelor şcolare şi gruparea sau ierarhizarea lor 
pe categorii de discipline); 

o Principiul funcţionalităţi (racordarea experienţei de 
învăţare pe arii curriculare la caracteristicile etapelor 
ontogenetice ale elevilor/preşcolarilor şi la evoluţiile 
din domeniile cunoaşterii); 

o Principiul coerentei (integrarea verticală şi orizontală 
a ariilor curriculare, integrarea obiectelor de studiu); 

o Principiul egalităţii şanselor (asigurarea dreptului 
fiecărui elev de a se exprima deplin, în acord cu 
nivelurile sale aptitudinale); 

o Principiul flexibilității şi al parcursului individual (acest 
principiu postulează un curriculum diferențiat şi 
personalizat sau, altfel spus, trecerea de la şcoala 
unică pentru toţi, la o şcoală pentru fiecare); 

o Principiul racordării la social. 


Ca o aplicare a principiului selecţiei şi al ierarhizării culturale, 
Planul-cadru de învățământ propune gruparea obiectelor de studiu pe 
şapte arii curriculare, pentru tot învățământul preuniversitar (clasele 
I-XII): 

Aria curriculară Proporția la Proporția 
gimnaziu la liceu 
1. Limbă şi Cca. 37% Cca. 28% 
comunicare 
2. Matematică şi Cca. 20% Cca. 28% 
ştiinţe 
3. Om şi societate Cca. 10% Cca. 16% 
4. Arte Cca. 10% Cca. 8% 
5. Sport Cca. 10% Cca. 8% 
6. Tehnologii Cca. 8% Cca. 8% 
7. Consiliere şi Cca. 5% Cca. 4% 
orientare 
Tabel 4.1 


Pentru elaborarea Planului de învățământ este necesară identificarea 
disciplinelor de studiu (a obiectelor de învățământ) şi ordonarea lor în 
timpul de instruire alocat, în funcţie de obiective, particularitățile 
psihogenetice ale elevilor etc. 


3.1.3.Obiectul/ disciplina de învățământ 


Repere conceptuale 


Obiectul de învățământ sau disciplina de învățământ este „o unitate 
didactică ştiinţifică de prezentare coerentă şi compactă a unui ansamblu 
de cunoştinţe şi exerciţii aplicative, menite să informeze şi să formeze 
elevii într-un anumit domeniu (al cunoaşterii, al culturii, al tehnologiei 
etc.)” (L. Vlăsceanu). Obiectul de învățământ nu este identic cu o 
anumită disciplină ştiinţifică. Similitudinea dintre obiectul de învățământ 
(discipline de studiu) şi o anumită ştiinţă coincide într-o mică măsură în 
învățământul preşcolar şi primar, iar această distanţă se micşorează cu 
cât ne apropiem de învățământul liceal şi superior. “Semnificaţia“ 
discipline şcolare variază în funcţie de relația acesteia cu domeniile 
consacrate ale cunoaşterii ştiinţifice şi culturale. Sunt trei tipuri de relații: 


e primul tip de relaţie susține realizarea unui izomorfism 
între structura ştiinţei şi structura obiectului de învățământ. 
Conceptele nodale, schemele conceptuale şi modelele 
specifice de cunoaştere care caracterizează o ştiinţă 
particulară ar trebui conservate şi reproduse în cadrul 
obiectului de învățământ corespunzător; 


e al doilea tip de relaţie abandonează semnalarea 
cunoaşterii academice drept sursă inițială a construcției 
obiectului de învățământ, în favoarea nevoilor, aspirațiilor 
şi capacităţilor individuale. Ideea curriculum-ului centrat pe 
subiect nu este nouă; 

e al treilea tip (varianta disciplina academică precede 
disciplina şcolară) presupune ca obiectele de învățământ 
sunt “distilări” ale disciplinelor ştiinţifice, restructurări ale 
celor din urmă, în funcţie de scopurile pedagogice 
urmărite” (Dan Potolea, Pedagogie, 2002). 


Obiectivele de studiu sunt integrate în Planul de învățământ. 


3.1.4.Planul de învăţământ pentru clasele I-XII 


Succesiunea obiectelor în Planul de învățământ este condiţionată de: 

e gradul de accesibilitate a conţinuturilor; 

e de nivelul de dezvoltare a capacităţilor de învăţare ale 
elevilor; 

e de măsura în care conținuturile prezentate într-o etapă 
sunt anticipate de cunoştinţele anterioare şi pregăteşte 
preşcolarul/şcolarul pentru a se angaja într-un nou stadiu 
de învăţare. Astfel înainte de a fi angajat în învăţarea 
specifică a disciplinei Istorie sau Geografie elevul trebuie 
să fi asimilat instrumentul minimal al cunoaşterii şi anume 
scrisul şi cititul şi să-şi fi format deprinderi de analiză a 
ideilor dintr-un text. 


Planul de învățământ integrează acele discipline şcolare “care conduc la 
dezvoltarea capacităților mentale şi la însuşirea acelor elemente de 
bază ale culturii generale față de care nu este posibilă trecerea 
progresivă a elevului în noi trepte de şcolarizare” (E. Popescu, în 
Didactica, EDP, Bucureşti, 1995, pag. 57). 


Studiul disciplinelor din planul de învățământ preuniversitar „contribuie la 
asimilarea de cunoştinţe şi formarea de deprinderi cu o puternică 
valoare instrumentala pentru facilitarea accesului la procesul cunoaşterii 
şi culturii şi pentru însuşirea acestora” (idem). 


O analiză succintă a Planului cadru pentru învățământul 
preuniversitar ne determină să tragem câteva concluzii: 
e disciplinele sunt grupate pe arii curriculare; semnificaţiile 
acestei grupări au fost prezentate mai sus; 


e sunt prezente „curriculum-ul nucleu” şi „curriculum-ul la 
decizia şcolii” ceea ce este o expresie evidentă de a ţine 
seama în anumite limite, de interesele elevilor, ale 
părinţilor dar şi de condiţiile materiale oferite de fiecare 
şcoală; 


e se încearcă asigurarea continuității în cadrul aceluiaşi ciclu 
curricular (al achiziţiilor fundamentale) a interdependenţei 
dintre disciplinele şcolare ce vor fi studiate în clasele I-IV, 
V-VIII etc. 

3.2. Programa şcolară 


3.2.1.Repere conceptuale 

Programele şcolare sunt documente oficiale care redau sintetic 
conținuturile învățământului pe ani şcolari sau pe cicluri de învățământ. 
În literatura recentă, sintagma „programe analitice” este înlocuită cu cea 
de „curriculum scris” sau „oficial”, conferindu-li-se astfel acelaşi statut cu 
planul de învățământ, ca documente de politică educaţională. 


O cerință pedagogică importantă în proiectarea procesului de 
învățământ o reprezintă unitatea dintre plan şi programă. 


Modificările din planul de învăţământ, ca de exemplu, cele propuse de 
reforma actuală, prin organizarea conţinuturilor pe arii curriculare nu 
numai pe discipline distincte, impun adaptarea programelor şcolare; 
totodată, inovațiile introduse la nivelul programei, cum ar fi, de exemplu, 
conținuturile la decizia şcolii, pot fi aplicate numai prin adaptarea 
planului (în cazul specificat, prin flexibilizarea numărului de ore). 


Programa şcolară se poate plasa pe următoarele planuri/ niveluri 
(Goodlad ,1979): 

e Programa ideală este definită de cei care o elaborează; 

e Programa formală este cea care primeşte adeziunea 
oficială a statului şi a comisiilor şcolare; 

e Programa aparentă este cea care le dă părinţilor şi 
profesorilor sentimentul că ea reflectă punctul lor de 
vedere subiectiv cu privire la ceea ce trebuie să se învețe; 

e Programa operațională este cea care este predată 
elevilor; 

e Programa trăită este cea care este trăită de elevi. 


3.2.2. Structura programei 


O programă reuneşte (la modul general): 

obiectivele; 

structura tematică a conţinutului; 

alocarea orientativă a numărului de ore pe teme; 

indicaţii metodice privitoare la realizarea predării, învăţării 
şi evaluării. 


O programă modernă are următoarea structură: 


1. Nota de prezentare, care descrie problematica 
obiectului de studiu respectiv 

a) Obiectivele cadru ale disciplinei. Acestea sunt 
obiective cu un grad ridicat de generalitate şi 
complexitate. Ele exprimă competențe ce 
urmează a fi dezvoltate pe perioada unor mai 
mari perioade de instruire şi educare, în cazul 

nostru pe durata învățământului preuniversitar; 

b) Obiectivele de referință care specifică rezultatele 
aşteptate ale învăţării pe durata unui an de studiu 
la o disciplină. Urmează progresia în achiziţia de 
competențe şi de cunoştinţe de la un an de studiu 
la altul. 


Conținuturile 

Sunt mijloace, suporturi prin care se urmăreşte 
atingerea obiectivelor cadru şi de referință propuse. 
Unitățile de conținut sunt organizate fie tematic, fie în 
conformitate cu domeniile constitutive ale diverselor 
obiecte de studiu. 


Exemple de activități de învăţare 

Pentru realizarea obiectivelor propuse pot fi organizate 
diferite tipuri de activități de învățare. Programa trebuie 
să ofere cel puțin un exemplu de activitate pentru fiecare 
obiectiv de referință în parte. Având în vedere faptul că 
învățământul modern trebuie să fie centrat pe elev, 
exemplele de activități de învățare trebuie să fie 
construite astfel încât să pornească de la experiența 
concretă a acestuia. Aceste exemple trebuie să se 
integreze unor strategii didactice adecvate variate de 
învăţare. 


. Standarde curriculare de performanţă 


Sunt criterii în baza cărora se poate realiza evaluarea 
eficienței procesului de învăţare. Ele se prezintă sub 
forma unor enunţuri sintetice, în măsură să indice gradul 
în care sunt atinse obiectivele curriculare. Constituie 
specificări de performanţă vizând cunoştinţele, 
competențele, comportamentele stabilite prin curriculum. 
Reprezintă în acelaşi timp, pentru toţi elevii, un sistem 
de referință comun şi echivalent, vizând încheierea unei 
perioade de şcolaritate. 


3.2.3. Perspective de elaborare a structurii tematice: 
ştiinţifică şi pedagogică 


Structura tematică a unui obiect de învățământ este elaborată dintr-o 
dublă perspectivă: 


ştiinţifică; 
psihopedagogică. 


Perspectiva ştiinţifică urmăreşte corespondența dintre conținutul 
disciplinei ştiinţifice şi conținutul obiectului de învățământ. 

Perspectiva psihopedagogică se referă la transpunerea conţinutului într- 
o structură adecvată cerinţelor psihopedagogice. Se au în vedere din 
această perspectivă, stadiul dezvoltării intelectuale a elevilor, gradul de 
pregătire a acestora pentru receptarea anumitor conținuturi etc. 


Cerinţele psihopedagogice în elaborarea structurii tematice a unei 
discipline sunt: 


e relevanta; 
e secventialitatea; 
e coerenţa sau consistenţa. 


Relevanta, a)Relevanța semnifică faptul că informațiile şi problemele 
secventialitatea selectate pentru a fi învățate trebuie să corespundă obiectivelor 
şi coerenţa generale şi specifice stabilite, dar în egală măsură să răspundă 
unei programe. unor nevoi individuale şi sociale, adică să fie utile. 

Programe 


lineare, b)Secvenţialitatea se referă la ordonarea temelor sau domeniilor 
concentrice şi de studiu şi trebuie privită din trei puncte de vedere: 
spiralate. 
Structurarea este de trei feluri: 

e liniară; 

e  concentrică; 

e  spiralată. 
Corespunzător vom întâlni: 

e programe lineare; 

e programe concentrice; 

e programe spiralate. 


Programele de tip linear sunt cele care propun înaintarea 
elevului în cunoaştere într-o manieră progresivă, din treaptă în 
treaptă. Conținuturile sunt din ce în ce mai complicate şi mai 
complexe în cadrul aceluiaşi domeniu. 

Programele de tip concentric sunt cele în care unui nucleu de 
cunoştinţe din treapta precedentă i se adaugă pe o nouă treaptă 
noi informații şi probleme. 

Programele spiralate sunt cele în care cunoştinţele din acelaşi 
domeniu sunt reluate, extinse şi aprofundate progresiv pe măsura 
înaintării pe treptele şcolare. 


Secvenţialitatea trebuie privită, în doilea rând, din alte două 
perspective: 

e verticală; 

e orizontală. 


Secvenţialitatea verticală are în vedere ca problemele şi 
cunoştinţele dintr-o temă sau un capitol să anticipeze 
cunoştinţele temei următoare, să pregătească elevul pentru a se 
angaja într-o etapă de instruire nouă. 

Secvenţialitatea orizontală vizează succesiunea psihologică a 
temelor incluse în structura aceleiaşi discipline. În acest sens, 

trebuie procedat la o ordonare progresivă de la simplu la 
complex, de la accesibil şi cunoscut la complicat şi necunoscut. 


În al treilea rând, secvenţialitatea trebuie să corespundă 
ritmurilor de învăţare ale copiilor/elevilor. Referitor la o temă dată, 
ritmul de învăţare este definit prin cantitatea de timp necesară 
unui grup de elevi, la nivel mediu, pentru a învăţa în condiţii de 
activitate normală. Ritmicitatea învăţării priveşte: 

e timpul alocat unei teme; 

e timpul mediu necesar unui grup de elevi pentru a o 

învăța. 

Primul aspect este orientativ, cel de al doilea este real şi efectiv şi 
depinde de mai mulţi factori. 


c) Consistenţa unei programe trebuie privită de asemenea 
dintr-o dublă perspectivă: 

e consistenta internă; 

e consistenta externă. 


Consistenţa internă a unei discipline de studiu „este acea 
proprietate a unei structuri tematice care se referă la logicitatea ei 
(necontradictorie, coerentă, derivativă) şi la construcţia semantică 
(concepte, definiţii, reguli, principii, descrieri, aplicaţii, etc.) (J. 
Cerghit, coord., Pedagogie, 1995) 


Consistența externă rezultă din corelarea conţinuturilor 
disciplinei în cauză cu conținuturile altor obiecte de studiu. 


În învățământul preşcolar şi primar asociaţiile dintre conținuturile 
diferitelor obiecte de studiu sunt relativ uşor de realizat, fiind 
corelaţii simple. În cadrul fiecărei discipline, fiecare temă 
pregăteşte însuşirea alteia mai dificilă. Pe orizontală structurile 
tematice ale mai multor discipline sunt astfel planificate încât să 
faciliteze învăţarea altor teme sau capitole la alte discipline 
(idem). 


3.2.4. Programele pentru învățământul preuniversitar 


Programele şcolare sunt componente de bază ale Curriculum-ului 
Naţional. Ele “reprezintă instrumentul didactic principal care descrie 
condiţiile învăţării precum şi criteriile dezirabile pentru reuşita învăţării, 
condiţii exprimate în termeni de obiective, conținuturi, activităţi de 
învăţare şi standarde curriculare de performanță” (Curriculum Naţional, 
1998, pag. 204). 


Programele prezintă oferta educaţională a unei anumite discipline 
pentru un parcurs şcolar determinat. In ceea ce priveşte învățământul 
preuniversitar, programele şcolare cuprind: 


e obiective cadru; 
e obiective de referinţă; 

e exemple de activităţi de învăţare; 
e conținuturi; 
e standarde curriculare de performanţă. 


3.3. Manualul şcolar 


Manualele şcolare concretizează programele şcolare în diferite unități didactice 
sau experienţe de învăţare, operaţionalizabile în relaţia didactică cadru didactic 
- elev. În manual, conținuturile învăţării sunt sistematizate pe capitole, 
subcapitole, lecţii, teme. 


Problematica actuală a manualelor alternative (elaborarea şi difuzarea 
simultană a mai multor manuale prin aceeaşi disciplină sau arie curriculară) 
presupune din partea cadrelor didactice  practicieni competențe 
psihopedagogice deosebite pentru alegerea acelor manuale care se adaptează 
cel mai mult caracteristicilor psiho-comportamentale ale elevilor, precum şi 
propriilor aptitudini şi stiluri didactice. 


3.3.1. Funcţii ale manualelor 
e funcție de informare; 
e funcţie de structurare şi de organizare a învăţării; 
e funcţie de ghidare (dirijare) a învăţării. 


Funcţia de informare implică: 

e selecție a cunoştinţelor dintr-o anumită disciplină şi o 
anumită temă, în măsura în care achiziţia ştiinţei trebuie să 
facă progrese, în funcţie de succesiunea anilor de studiu şi 
pentru a nu depăşi programa; 

e filtrare a acestor cunoştinţe, pentru a le reda, uneori pentru 
a le simplifica şi a le face accesibile şi clare. 


Functie de structurare şi de organizare a învățării presupune: 
e de la experienţa practică a elevilor la teorie; 
e de la teorie la exerciţii de aplicare practică cu controlul 
achiziţiilor; 
e de la exerciţii practice la elaborarea teoriei; 
e de la prezentare teoretică la exemple, la ilustrări; 
e de la exemple şi ilustrări la observare şi analiză. 


Funcţia de ghidare/ dirijare a învăţării are două alternative: 


e repetarea, memorizarea, imitarea modelelor; 
e activitate deschisă şi creativă a elevului. 

3.3.2. Formule şi condiții pentru elaborarea manualelor 
După disciplinele de învățământ, progresia poate fi: 


După concepția pedagogică şi în funcţie de obiectivele 


logică, mai coezivă pentru disciplinele precum matematica, 
ştiinţele, limbile străine; 

mai puțin logica, constrângătoare pentru literatură, 
geografie, istorie. 


a 


nvățării, 


manualul poate urma: 


o pedagogie mai „dirijată? pentru transmiterea 
cunoştinţelor (influența constrângătoare a manualului); 

o pedagogie mai deschisă, facilitând învățarea, 
observarea, reflexia şi o anumită autonomie în formarea 
elevului. Pentru profesor aceasta pedagogie solicită o 
bună pregătire profesională. 


Trei formule de elaborare a manualelor: 


concepție originală (manual original); 
adaptarea manualelor existente; 


e traduceri (manuale traduse). 


Marile categorii de manuale: 


manuale care prezintă o organizare şi o progresie 
sistematică a procesului de predare/învăţare; 
manuale de referință sau de consultanţă. 


3.3.3. Evaluarea manualului. Criterii 
Trebuie evaluate: 


conținuturile; 
abordările pedagogice; 
redactarea; 

limbajul; 

ilustrațiile. 


Conținuturile. Cu privire la acest concept, cadrul didactic trebuie să 
formuleze următoarele întrebări: 


Conținuturile răspund obiectivelor programei? 

Sunt la nivelul de înțelegere al elevilor? 

Sunt exacte, precise, actuale, variate? 

Sunt suficient de dezvoltate în raport cu enunțurile 
sintetice ale programei? 

Contribuie la formarea atitudinilor sociale şi morale 
pozitive şi la dezvoltarea valorilor? 

Progresia conceptelor şi a cunoştinţelor vehiculate se 
realizează de la simplu la complex, de la elementar la 
superior? 

Conceptele sunt clar explicate? 

Activităţile de învățare, experimentele propuse sunt 
suficient de variate? 

Activităţile de învăţare necesită intervenţia profesorului sau 
pot fi realizate de elev fără ajutor? 

Autorul a făcut eforturi să integreze conținuturile a două 
sau mai multe discipline atunci când a fost posibil? 


Abordările pedagogice. Întrebări: 


Metodele folosite şi recomandate în manual corespund 
concepțiilor pedagogice? 

Metodele corespund unei pedagogii directiviste sau 
nondirectiviste? 

Manualul presupune activități de cercetare din partea 
elevului? 


e S-a ţinut seama de interesele elevilor? 


Redactarea, 


S-a ţinut seama de caracteristici ale elevilor precum: 
vârsta, mediul de viaţă etc.? 

Manualul prezintă exerciţii de învăţare şi de control pentru 
fiecare capitol? 

Exerciţiile sunt variate? 

Sunt formulate clar şi precis? 

Pot ele prezenta un mijloc de evaluare a învăţării? 

Sunt ele prezentate în aşa fel încât elevul să se verifice 
singur? 


organizarea. Întrebări: 

manuscrisul prezintă o organizare logică a redactării 
(prezentare, text principal divizat în capitole şi subcapitole, 
rezumat, exerciţii, evaluare)? 

Capitolele sunt echilibrate? 

Întinderea capitolelor este în acord cu importanța temelor 
tratate? 

Unele capitole sunt prea lungi sau prea scurte? 


Limbajul. Întrebări: 


Limbajul este adaptat nivelului elevilor? 

Vocabularul utilizat ţine cont de achiziţiile anterioare ale 
elevilor? 

Cuvintele noi sunt explicate? 

Frazele au structura şi lungimea corespunzătoare? 
Semnificaţia textului este clară? 

Elementele de punctuație sunt justificate? 


Ilustraţiile. Întrebări: 

e Sunt corect plasate în pagină? 
e Explicaţiile care le însoțesc sunt clare? 
e Se justifică costurile ilustraţiilor? 


Alte aspecte: 
Firul conducător 
e Se urmează o logică? 


Rezumatul 
e Rezumatul este plasat la începutul sau la sfârşitul 
capitolului? Este clar, concis? 


Stilul de redactare 
e Stilul de redactare este sobru, precis sau e imprecis? 


Primele şi ultimele pagini 
e introducerea prezintă clar obiectivele disciplinei şi ale 
manualului? 
e cuprinsul este precis şi detaliat? 
e manualul are un index? 


3.3.4. Manualele alternative — o provocare 


În învățământul românesc preuniversitar au fost introduse în ultimii ani 
manuale alternative, care au provocat discuţii şi controverse aprinse atât 
în lumea specialiştilor dar şi a nespecialiştilor. Astăzi au devenit o 
realitate şi fac parte din peisajul şcolar cotidian. “Manualele alternative 
sunt un semn al normalităţii şcolii în direcția democratizării învăţării, al 
asigurării acelui deziderat despre care vorbeşte cu insistență pedagogia 
modernă de a realiza un învățământ centrat pe elev şi nu pe “materia“ 
de învăţat (a se vedea în acest sens Ghidurile metodologice pentru 
aplicarea programelor în învățământul preuniversitar, editate sub egida 
CNC). “Manualele alternative sunt necesare pentru ca nici institutorii/ 
profesorii nu sunt identici şi nici elevii. O societate modernă trebuie să-şi 
propună să valorizeze potenţialul fiecăruia..."(idem). Important este ca 
manualul să respecte cerințele programei şcolare, care este unitară şi 
obligatorie. Din această perspectivă, manualul oferă “suportul” pentru a 
realiza competențele, capacităţile, abilităţile etc. prevăzute de programă. 
“Rămâne la latitudinea autorului de manual şi a institutorului / 
profesorului să organizeze instruirea în funcţie de obiectivele şi 
conținuturile prevăzute în programele şcolare şi de propriile opțiuni 
privind progresia, abordarea metodologică şi interesele elevilor” 
(ibidem). 

4. Produsele sau documentele curriculare auxiliare 


4.1.Clasificare 
Se concretizează în: 
e ghiduri, îndrumătoare, scrisori metodice destinate cadrelor 
didactice; 
caiete de muncă independentă pentru elevi/profesori; 
pachete de învăţare; 
seturi multimedia; 
soft-uri educaţionale etc. 


4.2.Ghiduri şi materiale metodice 


Ghidurile şi materialele metodice au rolul de a prezenta cadrelor didactice 
noile orientări la care aceştia trebuie să se adapteze. 


Cadrul didactic foloseşte ghidurile şi materialele metodice ca structuri de 
perfecționare. Activităţile sugerate sau îndrumările prezente în aceste 
documente oferă posibilitatea unei abordări flexibile şi deschise ale 
elementelor de conţinut, creând în acelaşi timp motivaţie pentru învăţare. 


O regulă fundamentală a elaborării acestui tip de materiale se referă la 
corespondenţa necesară dintre starea de pregătire (informativă şi formativă) 
a elevului/preşcolarului pentru receptarea unor noi conţinuturi şi modul de 
prezentare a acestora pentru a declanşa, menţine şi a perpetua învăţarea. 


Autorii unor asemenea materiale trebuie să conştientizeze faptul că în 
demersul lor optează pentru un model specific al inteligenţei sau intelectului 
celui care învaţă şi cu o concepţie predominantă despre predare şi învăţare, 
fie implicit, fie explicit. De regulă se operează cu două modele: 

e modelul unei învățări bazate pe receptivitatea elevilor şi pe 
pasivitatea acestora. În acest caz materialele se centrează 
pe memoria elevului şi pe capacităţile reproductive 
asociate. O asemenea manieră oferă „ştiinţa ca produs” şi 
nu ca proces. Formulele, enunţurile şi definițiile sunt 
nedemonstrate; 

e modelul centrat pe învățare activă şi interactivă; 
materialele pun probleme şi cer soluţii, angajând gândirea 
şi imaginaţia elevilor. 

La ora actuală la dispoziţia cadrului didactic şi a elevilor se află o multitudine 
de instrumente de prezentare, de prelucrare a informaţiilor şi de comunicare. 
Acestea alcătuiesc „pachete de instruire şi învăţare”. Unele componente sunt 
utilizabile numai de cadrul didactic ca materiale didactice necesare 
organizării „predării” (ghiduri metodice, îndrumare, culegeri etc.), altele sunt 
destinate elevilor pentru individualizarea, conturarea şi aprofundarea 
învăţării. 

Materialele destinate profesorului şi elevilor trebuie să fie realizate în 
conformitate cu prevederile programei, atât cele ştiinţifice cât şi cele de 
natură psihopedagogică. 


4.3. Criterii de 


realizare şi de selecție 


Profesorul trebuie să selecteze materialele auxiliare pe care le pune la 


dispoziția elevilor 
criterii. 


sau pe care le recomandă părinţilor în funcţie de câteva 


lată câteva criterii de selecție: 


conținuturile; 
abordările pedagogice; 
redactarea; 

ilustrațiile. 


Câteva întrebări privitoare la conţinuturi: 


Abordări pedago 
e 


răspund obiectivelor învățământului preuniversitar? 

sunt la nivelul de înţelegere al elevului? 

sunt exacte, precise, actuale şi variate? 

sunt suficient de dezvoltate în raport cu enunțţurile sintetice 
ale programei? 

contribuie la formarea atitudinilor sociale şi morale pozitive 
şi la dezvoltarea valorilor? 

progresia cunoştinţelor şi conceptelor vehiculate se 
realizează de a simplu la complex? 

activitățile de învăţare propuse sunt suficient de variate? 
autorul a făcut eforturi pentru integrarea conţinuturilor a 
două sau mai multe discipline? 


gice: 

materialul este în concordanţă cu concepțiile pedagogice 
moderne? 

este promovată o pedagogie  directivistă sau 
non-directivistă? 

stimulează activitatea investigativă a elevului ? 

ține seama de interesele elevului? 

ține seama de vârsta şi mediul de viaţă al elevului? 
propune exerciţii de învățare şi de control pentru fiecare 
temă? 


Redactarea se referă la: 


organizarea materialului (organizare logică, prezentare, 
întindere etc.) 

limbaj (adaptat, vocabular etc.) 

stil de redactare. 

corespund temei? 

se justifică toate ilustrațiile? 
sunt clare şi precise? 

transmit informaţii interesante? 
sunt sugestive? 

sunt estetice? 

sunt corect plasate în pagină? 


Criteriile prezentate mai sus pot fi luate în considerare de profesor în 
selectarea materialelor. 

Proba de autoevaluare nr. 1 


Analizati critic unul din documentele curriculare specificate mai jos: 
e un manual din învățământul preuniversitar; 
e un document curricular auxiliar (un Ghid metodic, 
un caiet de lucru etc.). 


Răspunsul dumneavoastră se va încadra în spaţiul alocat! 

5. Documente curriculare specifice cadrului didactic rezultate din 
proiectarea pedagogică 


5.1. Proiectarea didactică - activitate cu funcţie anticipativă 
Conceptul de „proiectare pedagogică” şi poziția sa în sistematica disciplinelor 
educaționale invită la discuţii specializate şi dezbateri (Dan Potolea, op. cit.). 
„În mod obişnuit, cursurile şi manualele de pedagogie autohtonă plasează 
problematica proiectării în spaţiul didacticii sau teoriei instruirii, în relaţie sau nu 
cu formele de organizare a activităţii didactice, înainte sau după analizele 
referitoare la evaluarea educaţională. Surprindem o anumită ezitare în 
determinarea celei mai bune poziții (sublinierea ne aparține). În ceea ce ne 
priveşte, credem că proiectarea pedagogică se încadrează perfect în logica 
curriculum-ului angajând cele trei dimensiuni menţionate anterior, 
structurală, procesuală şi a produsului. Planificarea calendaristică, 
proiectarea unităţilor de învăţare sau proiectul de lecţie sunt alte tipuri de 
produse curriculare” (op. cit., pag 82). 


Proiectarea activității didactice, indiferent de nivelul la care se realizează, are 
un rol foarte important în asigurarea succesului oricărei acţiuni 
instructiv-educative. Se ştie că în teoria şi practica pedagogică sunt susţinători 
fervențţi ai idei de proiectare, de anticipare, dar şi contestatari înrăiți ai acesteia. 
Dacă adepţii înfocaţi ai elaborării minuţioase a proiectului de lecţie/activitate 
scot în prim plan cerinţele lucrului bine făcut, meticulos pregătit în prealabil, 
contestatarii mizează pe necesitatea eliminării rutinei şi introducerii elementelor 


de creativitate în actul didactic, de inspiraţie etc. 


Noi considerăm asemenea profesorului I.T. Radu, că problema nu trebuie 
formulată în termeni tranşanţi, exclusivi, mergând pe principiul „proiectăm totul 
sau nu proiectăm nimic”. 


Adevărata problemă nu constă în a recunoaşte sau a respinge necesitatea 
acțiunii de proiectare, ci în identificarea componentelor activității didactice care 
fac necesară o acţiune de anticipare a acţiunilor în desfăşurarea procesului, 
dar şi în relevarea aspectelor în care personalitatea educatorului, aptitudinea 
sa pedagogică îşi găsesc teren de manifestare, conferind, în acest fel, actului 
didactic „eficiență cât mai înaltă” (I.T. Radu, Pedagogie 1995). 


5.2. Repere conceptuale 


Proiectarea activităţii didactice este un ansamblu coordonat de operaţii de 
anticipare a desfăşurării unui program de instruire. „A proiecta activitatea 
didactică înseamnă a corela şi integra operaţiile de definire a obiectivelor, 
conținuturilor, strategiilor de dirijare a învăţării, probelor de evaluare şi a 
relaţiilor dintre acestea” (Lazăr Vlăsceanu, Curs de pedagogie, TIPOGRAFIA 
UNIVERSITĂȚII BUCUREŞTI, 1988, pag. 250). 


În aceeaşi ordine de idei, I.T. Radu afirmă: „Într-o formulare sintetică am putea 
defini proiectarea activităţii didactice ca fiind un ansamblu de procese şi 

operații de anticipare a desfăşurării activităţii instructiv-educative” (|. T. Radu, 
op. cit). 


Definiţiile date astăzi proiectării didactice sunt relativ diferite, ceea ce denotă o 
oarecare confuzie terminologică ce exprimă în ultimă instanţă concepţii diferite 
sau lipsa unei unităţi de interpretare semantică unitară a acestui concept. 


Dincolo de diferenţele constate în definirea conceptului, putem desprinde ideea 
potrivit căreia proiectarea activităţii didactice are funcţia de a orienta demersul 
cadrului didactic, succesiunea secvențelor şi structura acestora, mijloacele de 
realizare etc. 


5.3. Dimensiuni ale proiectării didactice 


Perioadele de timp pe care se realizează proiectarea pedagogică se întind pe 
cicluri de învățământ, ani de studii, discipline şcolare, semestre, capitole, 
sisteme de lecţii şi activități. În funcţie de perioada de timp la care ne raportăm, 
distingem: 

° proiectarea globală; 

° proiectarea eşalonată. 


Proiectarea globală reprezintă activitatea de structurare a acţiunilor şi 
operaţiilor care asigură funcţionalitatea sistemului şi a procesului de 
învățământ la nivel general. Acesta vizează instituţiile şcolare şi se operează 
cu obiective, conținuturi şi criterii de evaluare cu un grad mai mare de 
generalitate. 


Proiectarea eşalonată constă în elaborarea programelor de instruire specifice 


unei discipline şi apoi a unei lecţii/activităţi. Acest tip de proiectare este specific 
cadrului didactic (în principal). 


5.4. Proiectarea activității didactice la nivelul cadrului didactic 


Documentele curriculare de bază pe care le realizează cadrul didactic 
sunt: 


Planificarea calendaristică; 
Proiectarea unităţilor de învăţare; 
Proiectul pedagogic al lecţiei/ activităţii. 


Elementul central în realizarea proiectării didactice este programa. Aceasta 
reprezintă un document normativ. Ea stabileşte ţintele ce trebuie atinse. 


Proiectarea activității didactice presupune: 
e lectura/studiul programei; 
e planificarea calendaristică; 

e proiectarea secvenţială a unităţilor de învăţare; 
e proiectul unei activități/lecții. 


Lectura programei 


Programa „se citeşte” pe orizontală în succesiunea următoare: obiective cadru 
- obiective de referinţă - activități de învăţare - conţinuturi - evaluare. 


În demersul său, cadrul didactic trebuie să aibă în vedere faptul că fiecărui 
obiectiv cadru îi sunt asociate mai multe obiective de referință. Pentru 
realizarea obiectivelor de referință se pot realiza mai multe tipuri de activităţi de 
învăţare. 


Unele dintre activităţile posibile sunt recomandate în programă. Acestea au 
caracter orientativ, în sensul că profesorul poate opta pentru folosirea unora 
dintre aceste activități propuse sau poate construi, gândi, imagina activităţi 
proprii (Documentele programului de abilitare curriculară, Botoşani, 2000). 


Planificarea calendaristică. Concept, etape, structură 


Planificarea calendaristică a activităţilor de predare/învăţare face parte 
integrantă din programare, ca activitatea de organizare a conţinuturilor. Timpul 
disponibil de instruire se confruntă cu timpul necesar clasei de elevi pentru a 
atinge anumite performanţe de învățare. Rezultă că planificarea calendaristică 
trebuie precedată de o analiză/evaluare diagnostică pentru a aprecia: 


e timpul mediu realmente necesar clasei de elevi pentru a realiza 
sarcinile de învăţare corespunzătoare obiectivelor terminale şi a 
atinge performanţele anticipate; 

e tipurile de strategii pedagogice optime adecvate dirijării învăţării 
elevilor din clasa respectivă; 

e tipurile de activități şi eşalonarea lor în timpul de instruire; 

e succesiunea probelor de evaluare formativă şi sumativă. 


Pe baza rezultatelor diagnozei pedagogice se procedează la planificarea 
calendaristică semestrială în formă de tabel. Din perspectivă curriculară, 
planificarea calendaristică nu este un document administrativ, ci un instrument 
de interpretare personală a programei. Planificarea presupune o lectură atentă 
şi personală a programei. 


Elaborarea planificării parcurge următoarele etape: 


citirea atentă a programei; 

stabilirea succesiunii de parcurgere a conţinuturilor; 

corelarea fiecărui conţinut în parte cu obiectivele de referinţă vizate; 
verificarea concordanţei dintre traseul educaţional propus de cadrul 
didactic şi oferta de resurse didactice de care dispune (ghiduri 
metodice, îndrumătoare etc.); 

e alocarea timpului considerat necesar pentru fiecare conţinut în 
concordanţă cu obiectivele de referință vizate. 


Rubrica planificării calendaristice poate fi următoarea: 


Unităţi de | Obiective | Nr. ore | Săptămâna Obser 
învăţare/teme de alocate vații 
referinţă 
vizate 
Tabel 4.2. 

Proiectarea unităţii de învăţare. Concept, structură 


Repere conceptuale 


Acest concept este relativ recent în teoria şi proiectarea pedagogică 
românească. Deşi este proaspăt introdus, a produs deja o seamă de confuzii, 
care se mențin la nivel semantic dar şi la nivel practic, aplicativ. Sensul real şi 
iniţial al “unităţii de învăţare” este de “unitate curriculară”, care are obiective 
proprii bine definite, un conținut bine precizat şi corespunzător competenţelor 
vizate prin obiective, se realizează prin strategii instructiv - educative adecvate, 
iar evaluarea solicită/ “cheamă” metode, tehnici şi instrumente specifice. 


În concepția grupului care a avansat conceptul, o unitate de învăţare poate să 
acopere una sau mai multe activităţi. În practica şcolară, în prezent, se pune, în 
mod eronat, semnul egalităţii între “unitatea de învăţare” şi “unitatea de 
conţinut”. Alocarea timpului afectat unei unităţi de învăţare se face prin 
planificarea anuală. 


O unitate de învăţare are următoarele caracteristici: 
e este coerentă din punct de vedere al competenţelor vizate; 
e este unitară din punct de vedere al conţinutului tematic; 
e se desfăşoară continuu pe o perioadă de timp; 
e se finalizează prin evaluare. 


Proiectarea unității de învăţare 
În elaborarea unui asemenea demers trebuie să se aibă în vedere: 
e centrarea demersului pe obiective, nu pe conţinuturi; 
e implicarea în proiectare a următorilor factori: 
a) obiective: de ce? (obiective de referință) 
b) activități de învățare: Cum? 
c) evaluare: Cât? (descriptori de performanţă) 
d) resurse: Cu ce? 


În practica şcolară s-a propus următoarea reprezentare grafică pentru 
integrarea proiectării unităţii de învăţare: 


Şcoala 
Disciplina Cadru didactic... 
Clasa Săptămâna/anul..............aaeeeee. 

Proiectul unității de învăţare 


Conţinuturi 
-detalieri- 


Obiective | Activităţi 
de referință de 
învăţare 


Resurse 


Evaluarea 
Instrumente 


Observaţii 


Proiectul pedagogic al lecţiei sau proiectul de lecție; structura 


Proiectul este (poate fi) structurat în trei părți: 


|. Datele de identificare 


II. Construcţia propriu-zisă 
III. Criteriul de optimalitate 


|. Date de identificare. Se precizează: 

e data; 

e clasa/ grupa; 

e disciplina; 

e aria curriculară; 

e tipul lecţiei (transmitere însuşire de noi conţinuturi, formare de 
priceperi şi deprinderi, recapitulare şi sistematizare, evaluare, 
mixtă); 

e obiectivele de referinţă; 

e obiectivele operaționale; 

e strategii didactice folosite; 

e bibliografie. 


II. Construcţia propriu-zisă 


Construcţia (poate) include cinci indicatori, aşezaţi în coloane: 


*eşalonarea în timp a situaţiilor instructive (secvențele lecţiei); 
«obiectivele operaţionale; 
«unităţile de conținut; 

e strategiile didactice; 

e modalități de evaluare. 


Între aceşti 5 indicatori trebuie să existe relaţii de corespondenţă. Proiectul 


trebuie să aibă coerenţă atât pe orizontală cât şi pe verticală. 

Grafic tabelul se prezintă astfel: 


Tabel 4.3: Tabel de specificare a corespondenţelor 


Eşalonarea în | Obiectivele Conţinuturi | Strategii Evaluarea 
timp a operaţionale didactice 
situațiilor de 
instruire 


Indicatorii prezentaţi mai sus se elaborează în următoarea ordine: 

e se formulează obiectivele, care trebuie să aibă un caracter concret, 
operaţional, să fie în strânsă legătură cu unităţile de conţinut 
rezultate în urma analizei logice şi pedagogice a acestuia; 

e se optează pentru strategia pedagogică adaptată la obiectivele de 
conținut activat; 

e se stabilesc modalităţile şi instrumentele de evaluare; 

e se eşalonează în timp situaţiile de instruire. 


Etapele mari ale unei lecţii sunt, în general, următoarele: 


captarea atenţiei; 
organizarea activităţii; 
verificarea temei; 
enunţarea obiectivelor; 
predarea noilor conţinuturi; 
fixarea noilor conţinuturi; 
transferul cunoştinţelor; 
tema pentru acasă. 


III. Criteriul de optimalitate precizează: 


e distribuţia standardelor de conţinut de la nivelul minimal la nivel 
maximal; 

e repartiția aşteptată sau dezirabilă a performanţelor elevilor sau 
modul de realizare (distribuţie) a performanțelor relative. 
(sursa: Lazăr Vlăsceanu, Curs de pedagogie, TIPOGRAFIA 
UNIVERSITĂȚII BUCUREŞTI, 1988). 


Calitățile unui proiect de lecţie : 


e să ofere o perspectivă globală şi completă asupra lecţiei; 
e să aibă un caracter realist; 

e să fie simplu şi operațional; 

e să fie flexibil. 

6. Repere pentru elaborarea răspunsului la „Proba de 
autoevaluare nr.1” 


Analizaţi critic unul din documentele curriculare specificate mai 
jos: 
e un manual din învățământul preuniversitar; 
e un document curricular auxiliar (un Ghid metodic, un caiet 
de lucru etc.). 


În rezolvarea acestei sarcini de lucru vă veți folosi de instrumentele de 
analiză consacrate, respectiv de criteriile prezentate în curs pentru 
cele două categorii de documente curriculare. 

7. Lucrarea de verificare nr. 1 


Notă 
e Toate subiectele sunt obligatorii. 
e Se acordă 10 puncte din oficiu. 
e Nota finală se obține prin împărţirea la 10 a punctajului 
realizat de student/ cursant. 


Subiectul | (20 de puncte ) 


Definiţi în cuvinte proprii conceptele: 

Plan de învățământ; 
Programa şcolară; 

Manual şcolar; 

Proiect al unității de învățare; 
Proiect de lecție/ activitate. 


Atenţie! 
Se acordă câte 4 puncte pentru fiecare definiţie corect formulată. 


Subiectul al II-lea (70 de puncte) 


Sunteţi la început de capitol/ unitate de învăţare. 
Cerinţă: Realizaţi proiectul unităţii de învăţare respective. 


Schema de corectare şi de notare/ apreciere holistică (globală) a demersului de 
proiectare. Sugestii. 


Nivelul minimal: între 21- 40 de puncte (notele 5- 6) 
Proiectul are următoarele caracteristici: 
e Definire imprecisă, incorectă şi nediversificată a obiectivelor; 
e Conținuturile corespondente sunt selectate dar au relevanță scăzută pentru 
procesul de dobândire de către elev a competențelor vizate; 
e Activităţile de învăţare şi resursele implicate sunt slab diferenţiate; 
e Evaluarea acoperă parțial problematica vizată. 


Nivelul mediu: între 41- 60 de puncte (notele 7- 8) 
Proiectul are următoarele caracteristici: 
e Obiectivele de evaluare şi conținuturile sunt bine definite/ stabilite, corelate şi 
acoperă întreaga problematică a capitolului sau unităţii de învăţare; 
e Activităţile de învăţare şi resursele nu sunt adecvate integral contextului 
educațional respectiv; 
e Este folosit un limbaj ştiinţific corect dar cu mici imperfecţiuni; 

Evaluarea nu este diversificată şi în corespondenţă totală cu obiectivele şi cu 
unităţile de conţinut vizate. 


Nivelul maximal: între 61-70 de puncte (notele 9- 10) 
Demersul de proiectare are următoarele caracteristici: 


136 


Obiectivele sunt definite cu rigoare, într-un limbaj de specialitate elevat; sunt 
diversificate ca grad de complexitate (vizează cunoştinţe, capacități de aplicare 
dar şi capacitate de sinteză, de emitere/ de formulare/ exprimare a judecăților 
de valoare despre problematica respectivă); 

Conținuturile beneficiază de un nivel ridicat de reprezentativitate şi sunt în 
corespondenţă totală cu obiectivele de evaluare formulate; 

Activităţile de învăţare şi resursele sunt adecvate integral contextului 
educațional respectiv; 

Instrumentarul şi metodologia de evaluare selectate permit aprecierea corectă, 
pertinentă a universului problematic al capitolului/ unităţii de învăţare 
respective. 

Proiectarea pedagogică realizată se încadrează perfect în logica 
curriculum-ului, angajând cele trei dimensiuni: structurală, procesuală şi a 
produsului; este integrală, optimă şi strategică. 


Proiectul pentru Învățământul Rural 


Perspectiva produselor sau documentelor curriculare 


8. Bibliografie 


Cerghit, I., (coord.) — Perfecţionarea lecţiei în şcoala modernă, Editura Didactică şi 

Pedagogică, Bucureşti, 1983 

Cerghit loan, Vlăsceanu Lazăr, (coord), Curs de pedagogie, Tipografia Universității 

din Bucureşti, Bucureşti, 1988, cap. Proiectarea pedagogică 

e Ezechil Liliana, Păişi Mihaela, Laborator preşcolar, Editura Integral, Bucureşti, 2002 

lonescu M. — Clasic şi modern în organizarea lecţiei, Cluj-Napoca, Editura Dacia, 

1982 

Jinga, loan şi Elena Joița, Manual de pedagogie, Editura ALL, Bucureşti, 2001, pag. 

395-406, 

Manolescu, Marin, Curriculum pentru învățământul primar şi preşcolar. Teorie şi 

practică, Editura CREDIS a Universităţii din Bucureşti, Bucureşti, 2004, pag. 

171-281 

Manolescu Marin — Evaluarea şcolară — un contract pedagogic, Editura Fundaţiei 

Culturale „Dimitrie Bolintineanu”, Bucureşti, 2002 

e Nicola |. — Pedagogie, Editura Didactică şi Pedagogică, Bucureşti, 1994 

e Potolea, Dan şi Păun Emil, (coord), Pedagogie. Fundamentări teoretice şi 

demersuri aplicative, Editura Polirom, laşi, 2002 

Potolea, Dan, Programe şcolare pentru disciplinele psihologice şi pedagogice, 

CNC, 2002, 

Ungureanu D. — Teoria curriculum-ului, Editura Mitron, Timişoara, 1999 

e CNC, MEN, Ghidurile metodice pentru aplicarea programelor în învățământul 
preuniversitar, CNC, Bucureşti, 2001 

e MEN, Consiliul Naţional pentru Curriculum — Curriculum Naţional — programe 
şcolare pentru învățământul primar, Bucureşti, 1998 

e MEN, Programa activităților instructiv-educative în grădiniță, MEN, Bucureşti, 2000 

Curriculum Naţional pentru învățământul obligatoriu. Cadru de referință, CNC, 

MEN, 1998 


Proiectul pentru Învățământul Rural 137 


Curriculum naţional; abordare generală şi implicaţii în practica educaţională 


Unitatea de învăţare nr. 5 


CURRICULUM NAȚIONAL; ABORDARE GENERALĂ ŞI IMPLICAȚII ÎN 


PRACTICA EDUCAȚIONALĂ 

Cuprins: 

1. Obiectivele unităţii de învăţare nr. 5............. cc... 138 

2. Curriculum Național 3 33 ae me ae are e a aaa e a em at 8 a ea a 139 
2.1. Concept, semnificații + e ina cea ee e deea a a a e e a n te 139 
2.2. Curriculum Naţional: dimensiunile noutăţi ................ 140 
2.3. Ciclurile curriculare sac a na de ară că ate aaa a 2 n doar n de na 141 
2.4. Aria curriculară ..... e eee act d a ti oa za a a aa e n n a 143 
2.5. Curriculum nucleu .... 9 03 cae cae ee ese a 8 a 8 920 ca e a a 143 
2.6. Curriculum la decizia şcolii ............ cc. 144 
2.7. Diseiplinele optionale... ie îns a sea e a aa a a a 145 

3. Proba de verificare nr.1... n a ae eee aa aa aaa aa i e aa aa a 152 

4; Bibliografi eeose ue Pat E aa a ina (n d 8 aa Mata sina ie i n 154 


138 


1. Obiectivele unității de învăţare nr. 5 


Pe parcursul şi la sfârşitul acestei unităţi de învăţare, 
studenții vor fi capabili: 


Să utilizeze în diverse contexte de instruire, metodice 
etc. principalele concepte teoretice specifice acestui 
capitol: cicluri curriculare, arii curriculare, curriculum la 
decizia scolii, discipline opţionale etc.; 

Să caracterizeze principalele linii directoare care au 
jalonat conceperea Curriculum-ului Naţional; 

Să argumenteze necesitatea complementarităţii, în 
practica şcolară, a curriculum-ului obligatoriu cu cel 
opțional; 

Să elaboreze documente curriculare de diverse tipuri şi 
grade de generalitate, în funcţie de diverse contexte 
educaţionale; 

Să  utilizeze/ să integreze în practica şcolară 
documentele curriculare specifice. 

2. Curriculum Naţional 


2.1.Concept, semnificaţii 


Curriculum Naţional reprezintă sistemul experiențelor de învăţare oferite de 
şcoală într-un sistem național. Prin CURRICULUM NAȚIONAL se 
desemnează, în mod convenţional, totalitatea programelor şcolare. Astfel, tot în 
mod convenţional, prin REFORMĂ CURRICULARĂ se desemnează în 
principal reforma operată la nivelul programelor şcolare şi al suportului 
instituțional al acestora, planurile-cadru de învățământ. 


Curriculum-ul Naţional adoptat în 1998 oferă un grad mai ridicat de flexibilitate, 
oferind posibilitatea  conceperii unor trasee curriculare diferenţiate şi 
personalizate. Această flexibilitate se concretizează în principal, în raportul 
dintre „curriculum nucleu” sau obligatoriu (65% - 70%) şi cel „la decizia şcolii” 
(35%-30%). Acesta din urmă trebuie să ofere o gamă largă de posibilități, din 
care trebuie să se aleagă una sau mai multe variante, adaptate cerinţelor 
elevilor. 


CURRICULUM NAȚIONAL a fost elaborat pentru a sintetiza ansamblul de 
aşteptări exprimate de şcoală față de un tânăr capabil să răspundă cerinţelor 
unor realități exprimate. 


Aceste exigenţe s-ar putea rezuma în: 

e Capacităţi superioare de gândire critică şi divergentă, în măsură să-i 
ajute pe elevi să utilizeze cunoştinţele şi competențele dobândite în 
diferite situații problemă; 

e Motivația şi disponibilitatea de a răspunde în mod adecvat la schimbare, 
ca premisă a oricărei dezvoltări personale; 

e Capacităţi de inserţie socială activă, alături de un set de aptitudini şi de 
valori personalizate, care vor permite elevilor participarea la viaţa unei 
societăţi deschise şi democratice. 


Repere fundamentale în procesul de elaborare a noului curriculum pentru 
învățământul obligatoriu: 

e Raportarea la dinamica şi la necesitățile actuale, precum şi la finalitățile 
de perspectivă ale sistemului românesc de învățământ, generate de 
evoluțiile societății şi formulate în diverse documente de politică 
educaţională; 

e Raportarea la tendințele actuale şi la criteriile internaţionale general 
acceptate în domeniul reformelor curriculare; 

e Raportarea la acele tradiţii ale sistemului românesc de învățământ care 
sunt pertinente din punctul de vedere al reformei în curs. 

Reforma curriculară are în vedere construirea programelor şcolare pe baza 
următorilor indicatori: 


Nivelul, varietatea şi complexitatea intereselor educaţionale ale elevilor; 
Ritmul multiplicării permanente a domeniilor cunoaşterii; 
Exigenţele formării personalităţii elevului într-o lume în schimbare. 


Elaborarea noului CURRICULUM NAȚIONAL a urmărit: 


Adecvarea curriculum-ului, în ansamblul său, la contextul socio-cultural 
național; 

Permeabilitatea curriculum-ului faţă de evoluţia în domeniu înregistrată 
pe plan internaţional; 

Coerența, manifestată atât la nivelul relaţiei dintre curriculum şi 
finalităţile sistemului de învățământ, cât şi la nivelul diferitelor 
componente intrinseci ale acestuia; 

Pertinența curriculum-ului în raport cu obiectivele educaţionale; 
Transparenţa curriculum-ului din punctul de vedere al tuturor agenţilor 
educaţionali implicați; 

Articularea optimă a fazelor procesului curricular în ansamblul său: 
proiectare, elaborare, aplicare, revizuire permanentă. 


2.2. Curriculum Naţional: dimensiuni ale noutății 


Se manifestă prin: 


plasarea învăţării - ca proces - în centrul demersurilor şcolii (important 
este nu ceea ce profesorul a predat, ci ceea ce elevul a învăţat); 
orientarea învăţării spre formarea de capacităţi şi atitudini prin 
dezvoltarea competenţelor proprii rezolvării problemelor, precum şi prin 
folosirea strategiilor participative în activitatea didactică; 

flexibilizarea ofertei de învăţare venită dinspre şcoală (structurarea nu a 
unui învățământ unic pentru toţi, conceput pentru un elev abstract, ci a 
unui învățământ pentru fiecare, deci pentru elevul concret); 

adaptarea conţinuturilor învăţării la realitatea cotidiană, precum şi la 
preocupările, interesele şi atitudinile elevului; 

introducerea unor noi modalități de selectare şi de organizare a 
obiectivelor şi a conţinuturilor, conform principiului „nu mult, ci bine”; 
important nu este nu doar ce anume, ci cât de bine, când şi de ce se 
învaţă, dar şi la ce anume serveşte mai târziu ceea ce s-a învăţat la 
şcoală; 

posibilitatea realizării unor parcursuri şcolare individualizate, motivante 
pentru elevi, orientate spre inovaţie şi împlinire personală; 
responsabilitatea tuturor agenţilor educaţionali în vederea proiectării, 
monitorizării şi evaluării curriculum-ului. 

2.3. Ciclurile curriculare 


Ciclurile curriculare reprezintă periodizări ale şcolarităţii care au în comun 
obiective specifice. Ele grupează mai mulţi ani de studiu, care aparțin uneori de 
niveluri şcolare diferite. Aceste periodizări ale şcolarităţii se suprapun peste 
structura formală a sistemului de învăţământ, cu scopul de a focaliza obiectivul 
major al fiecărei etape şcolare şi de a regla procesul de învățământ prin 
intervenții de natură curriculară. 


Introducerea ciclurilor curriculare se exprimă la nivel de: 
e Obiective care particularizează finalităţile grădiniţei, ale învățământului 
primar şi ale învățământului secundar; 
e Metodologie specifică didactică. 


Introducerea ciclurilor curriculare devine operativă prin: 
e Modificările în planurile de învățământ, privind: 
- gruparea obiectelor de studiu; 
- momentul introducerii în planurile-cadru a unor anumite discipline; 
- ponderea disciplinelor în economia planurilor; 
e Modificările conceptuale la nivelul programelor şi al manualelor şcolare; 
e Modificările de strategie didactică (condiţionate de regândirea formării 
inițiale şi continue a învăţătorilor şi a profesorilor). 


Ciclurile curriculare ale învățământului primar şi gimnazial sunt prezentate în 
tabelul următor: 


VÂRSTĂ |6 |6+]8 J9 J10 |11 [12 |13 [14 |15 
T 
CLASA GRI Ii m mv v vi vi vii x 
Pr 
eg 
CICLUL | ACHIZIȚII DEZVOLTARE OBSERVARE ŞI 
CURRICU- | FUNDAMEN- ORIENTARE 
LAR TALE 


Fiecare ciclu curricular oferă un set coerent de obiective de învățare, care 
consemnează ceea ce ar trebui să atingă elevii la capătul unei anumite etape a 
parcursului lor şcolar. Prin aceste obiective, ciclurile curriculare oferă 
diferitelor etape ale şcolarității o serie de dominante care se reflectă în 
alcătuirea programelor şcolare. 

Efecte ale introducerii ciclurilor curriculare: 
e Crearea continuității la trecerea de la o treaptă de şcolaritate la alta 


(grădiniţă-învățământ primar, învățământ primar-gimnaziu, 
gimnaziu-liceu) prin: 

o transferul de metode; 

o stabilirea de conexiuni explicite la nivelul curriculum-ului. 
Crearea premiselor necesare pentru extinderea şcolarităţii către vârstele 
de 6 şi 16 ani; 
Constituirea unei structuri a sistemului de învățământ mai bine corelată 
cu vârstele psihologice. 


2.3.1. Obiectivele ciclurilor curriculare 


Ciclul achizițiilor fundamentale (grupa pregătitoare a grădiniței - acolo 
unde există, urmată de clasele l-a şi a Il-a) are ca obiective majore 
acomodarea la cerințele sistemului şcolar şi alfabetizarea inițială. 

Acest ciclu vizează: 


e Asimilarea elementelor de bază ale principalelor limbaje 
convenţionale (scris, citit, calcul aritmetic); 

e Stimularea copilului în vederea perceperii, cunoaşterii şi 
stăpânirii mediului apropiat; 

e Stimularea potenţialului creativ al copilului, a intuiţiei şi a 
imaginației acestuia; 

e Formarea motivării pentru învăţare, înțeleasă ca o activitate 
socială. 


Ciclul de dezvoltare (clasele a Ill-a — a IV-a ) are ca obiectiv major 
formarea capacităților de bază necesare pentru continuarea studiilor. 
Ciclul de dezvoltare vizează: 


e Dezvoltarea achiziţiilor lingvistice şi încurajarea folosirii limbii 
române, a limbii materne şi a limbilor străine pentru exprimare 
în situații variate de comunicare; 

e Dezvoltarea unei gândiri structurate şi a competenţei de a 
aplica în practică rezolvarea de probleme; 

e Familiarizarea cu o abordare pluridisciplinară a domeniilor 
cunoaşterii; 

e Constituirea unui set de valori consonante cu o societate 
democratică şi pluralistă; 

e Încurajarea talentului şi a experienţei în diferite forme de artă; 

e Formarea  responsabilităţii pentru propria dezvoltare şi 
sănătate; 

e Formarea unei atitudini responsabile fată de mediu. 

Ciclul de observare şi orientare (clasele a Vll-a — a IX-a) are ca 
obiectiv major orientarea în vederea optimizării opțiunii şcolare şi 
profesionale ulterioare. 


El vizează: 


e Descoperirea de către elev a propriilor afinități, aspirații şi valori 
în scopul construirii unei imagini de sine pozitive; 

e Formarea capacităţii de analiză a setului de competenţe 
dobândite prin învăţare în scopul orientării spre o anumită 
carieră profesională; 

e Dezvoltarea capacităţii de a comunica, inclusiv prin folosirea 
diferitelor limbaje specializate; 

e Dezvoltarea gândirii autonome şi a responsabilităţii față de 
integrarea în domeniul social. 


2. 4. Aria curriculară 


Oferă o viziune multi- şi/sau inter-disciplinară asupra obiectelor de studiu. 
Curriculum-ul Naţional este structurat pe şapte arii curriculare, stabilite pe baza 
unor principii şi criterii de tip epistemologic şi psihopedagogic. 

Acestea sunt: 


limba şi comunicare; 

matematica şi ştiinţele ale naturii; 
om şi societate; 

arte; 

educație fizică şi sport; 
tehnologii; 

consiliere şi orientare. 


2.5. Curriculum nucleu 


Curriculum nucleu cuprinde numărul minim de ore de la fiecare disciplină 
obligatorie prevăzută în planul-cadru de învățământ. Programele pentru aceste 
discipline din curriculum-ul nucleu cuprinde obiective cadru, obiective de 
referință, conţinuturi şi standarde curriculare de performanţă obligatorii pentru 
toate şcolile şi pentru toţi elevii. 


Drept consecinţă, noile programe şcolare pe discipline cuprind: 
Obiective cadru 
Obiectivele cadru sunt obiective cu un grad ridicat de generalitate şi 


complexitate. Ele se referă la formarea unor capacităţi şi aptitudini generate 
de specificul disciplinei şi sunt urmărite de-a lungul mai multor ani de studiu. 

Obiective de referință 
Obiectivele de referință specifică rezultatele aşteptate ale învăţării şi 
urmăresc progresia în formarea capacităţii şi achiziţia de cunoştinţe ale 
elevului de la un an de studiu la altul. 

Acest mod de a concepe obiectivele menţionate în programă are următoarele 

avantaje: 

e Oferă o imagine sintetică asupra domeniului de cunoaştere modelat 
prin intermediul didacticii obiectului de învățământ avut în vedere; 

e Asigură evidenţierea unei dezvoltări progresive în achiziţia de 
competenţe de la un an de studiu la altul; 

e Reprezintă un instrument conceptual care, utilizat corect la nivelul 
evaluării, oferă o hartă clară a evoluţiei capacităţilor copilului şi 
posibilitatea stimulării acelor deprinderi care au fost insuficient 
formate şi dezvoltate; 

e Creează premisele pentru deplasarea accentelor în activitatea 
didactică de pe transmiterea de informaţii pe aspecte formative ale 
predării-învăţării. 


Activităţi de învăţare 
Exemplele de activități de învățare propun modalităţi de organizare a 
activităţii în clasă. Programa oferă cel puţin un exemplu de activitate pentru 
fiecare obiectiv de referință în parte. Exemplele de activități de învăţare sunt 
construite astfel încât să pornească de la experienţa concretă a elevului şi să 
se integreze unor strategii didactice adecvate contextelor variate de învăţare. 


2.6. Curriculum la decizia şcolii 


Curriculum la decizia şcolii acoperă diferența de ore dintre Curriculum-ul 
nucleu şi numărul maxim de ore pe săptămână pe disciplină şi pe an de studiu, 
prevăzute în planurile cadru de învățământ. Obiectivele şi conținuturile care 
intră în curriculum la decizia şcolii nu sunt obligatorii. Ele fac însă parte din 
disciplina prevăzută în planul cadru. 


Forme de manifestare/ concretizare a curriculum-ului la decizia şcolii: 
e Curriculum nucleu aprofundat (CAN); 
e Curriculum extins (CE); 
e Curriculum elaborat în şcoală (CES). 


Curriculum nucleu aprofundat (CAN) presupune realizarea obiectivelor şi 
însuşirea conținuturilor obligatorii din programa disciplinei, prin diversificarea 
activităţilor de învăţare până la acoperirea numărului maxim de ore din plaja 
orară a disciplinei respective. Această variantă se poate realiza cu elevii ale 
căror interese nu sunt orientate spre respectiva disciplină şi/sau arie 
curriculară; sau pentru elevii slabi care au nevoie de un număr de ore mai mare 
decât ceilalți pentru însuşirea conţinuturilor obligatorii. 

Curriculum extins (CE) presupune parcurgerea în întregime a programei, atât 
a conținuturilor obligatorii cât şi a celor neobligatorii. Se lărgeşte asifel oferta 
de învăţare (cunoştinţe, capacități, atitudini etc.) până la acoperirea numărului 
maxim de ore din plaja orară a disciplinelor respective. 

Această variantă se poate realiza cu elevii care manifestă interes pentru 
anumite discipline sau arii curriculare. 


Curriculum elaborat în şcoală (CES) presupune diverse tipuri de activități 
opționale pe care le propune şcoala (sau le alege din lista avansată la nivel 
central). Proiectarea curriculum-ului elaborat în şcoală va fi condiţionată de: 
resursele umane şi materiale din şcoală, interesele elevilor, situațiile specifice 
şcolii, necesităţile comunităţii locale. 


Forme ale CES: 

a)Opţionalul la nivelul disciplinei reprezintă o ofertă diferită față de 
cea propusă de autoritatea centrală. Aceasta este elaborată în şcoală, 
la nivelul catedrei şi presupune formularea unor obiective de referință 
care nu apar în programă. 

b)Opţionalul la nivelul ariei curriculare presupune alegerea unei 
teme care implică cel puţin două discipline din aceeaşi arie 
curriculară. În acest caz, pornind de la obiectivele cadru ale 
disciplinelor vor fi formulate obiective de referință din perspectiva 
temei pentru care s-a optat. 

c) Opţionalul la nivelul mai multor arii curriculare poate fi proiectat 
pornind de la un obiectiv complex transdisciplinar sau interdisciplinar 
prin intersectarea unor segmente de discipline aparținând mai multor 
arii curriculare. Obiectivele de referință derivă, în acest caz din 
obiectivele cadru ale ariilor curriculare asociate. 


2.7. Disciplinele opţionale 


Ce sunt disciplinele opționale? 
Disciplinele opţionale sunt: 


e discipline/teme/cursuri opționale pe care şcoala le propune elevilor cu 
aprobarea Inspectoratelor Şcolare Judeţene, ISMB; 

e proiectele de discipline/teme/cursuri opţionale propuse de profesori 
sau învăţători, aprobate de consiliile de administraţie din şcoli şi licee 
sau, dimpotrivă, alese din lista oferită de MEC; 

e discipline de sine stătătoare (nu reprezintă extinderi sau aprofundări); 

e posibilități de „dezvoltare locală de curriculum"; 

e oportunități ce constituie ideea însăşi de reformă curriculară, prin 
oferta generoasă pe care şcoala o face elevilor; 

e „repere” pentru definirea „personalităţii” şcolii sau pe care aceasta 
vrea să şi-o creeze; 

e puncte de referință în elaborarea „Proiectului şcolii”; 

e oportunități în asigurarea parcursurilor individuale ale elevilor, potrivit 
intereselor şi aptitudinilor individuale ale elevilor, potrivit intereselor şi 
aptitudinilor lor (lucru în echipă, grupe de 10-15 elevi); 

e primul pas în realizarea reformei de mentalitate în şcoli şi licee la 
nivelul conducerii, cadrelor didactice, elevilor şi implicit părinţilor; 

e posibilităţi concrete de realizare a unui învățământ formativ şi 
vocaţional; 

e modalităţi concrete prin care profesorii şi învățătorii pot da dovada 
măiestriei lor profesionale şi psihopedagogice prin abordarea tematică 
a propriilor lor preferințe; 

e oportunităţi ale elevilor de a alege domeniul în care doresc să-şi 
dezvolte deprinderi şi capacităţi şi să-şi contureze propriul sistem de 
atitudini şi valori; 

e cadrul oferit de şcoală: 

o elevilor pentru a-şi alege propriul demers şcolar; 

o părinţilor de a alege şcoala în funcţie de ofertă; 

o profesorilor de a alege şcoala în funcţie de nevoia şi 
posibilitatea de împlinire profesională; 

o directorului de a-şi alege colectivul de cadre didactice în funcţie 
de oferta şi personalitatea şcolii. 


Cum se stabilesc opționalele? 


În completarea curriculum-ului nucleu şcoala poate opta pentru una din cele 
trei variante la decizia şcolii (CNA; CE; CES). 

Şcoala are libertatea de a propune o ofertă foarte variată: schema a unei clase 
poate include toate tipurile de curriculum la decizia şcolii (de exemplu CE 
pentru aria curriculară 1, CNA pentru aria curriculară 2, CES pentru ariile 3 şi 4 
sau 4 şi 5 etc.). 


Proiectarea disciplinelor opționale 


Proiectarea curriculum-ului elaborat în şcoală are ca repere: 
e resursele umane şi materiale ale şcolii; 
e interesele elevilor; 
e situaţiile specifice şcolilor; 
e necesităţile comunităţii locale. 


Curriculum Naţional pentru învățământul primar-gimnazial şi liceal propune 
următoarele modele de proiectare, care ţin seama de structura curriculum-ului 
nucleu, centrat pe obiective. 


A. Opţionalul la nivelul disciplinei constă în activităţi, proiecte, module, care 
reprezintă o ofertă diferită față de cea propusă de autoritatea centrală. Aceasta 
este elaborată în şcoală, la nivelul catedrei sau de cadrul didactic propunător şi 
presupune formularea unor obiective de referință care nu apar în programa 
disciplinei (în curriculum nucleu-trunchiul comun, obligatoriu).Opţionalul este 
realizabil la nivelul fiecărei discipline din cadrul tuturor ariilor curriculare. 

Opţionalele la nivelul disciplinei (notate cu *) pot fi: 


A 1. Opţional derivat dintr-o disciplină studiată, ca adâncire a 
acesteia, dincolo de extinderi, respectiv de maximum admis ca număr 
de ore şi obiective/conţinuturi stabilite prin programa şcolară pentru 
disciplina respectivă în cadrul ariei curriculare. 

Acest opţional se poate alege din lista de opționale recomandată de 
MEC, din opționalele notate cu (*) sau se poate propune de către cadrul 
didactic. Pentru ambele variante se întocmeşte un proiect de programă. 


A 2. Opţionalul ca altă disciplină decât cele menţionate în cadrul 
ariei curriculare. 


B. Opţionalul la nivelul ariei curriculare presupune alegerea unei teme care 
implică cel puțin două discipline dintr-o arie curriculară. 

Acest tip de opţional se realizează între disciplinele din aceeaşi arie curriculară. 
Opţionalele la nivelul ariei curriculare se notează cu (**). 

Şi pentru aceste opţionale se redactează proiecte de programă cu teme şi 
conținuturi, care vor fi avizate în şcoală şi aprobate de inspectorate. 

Acest tip de opțional se poate realiza şi în echipă de către mai mulţi profesori, 
care prezintă tema/cursul comun. Programa va fi redactată după analiza 
conținuturilor, iar redactarea ei, ca şi predarea, vor fi realizate în echipă, pe 
baza colaborării celor doi sau a mai multor profesori. Se vor acomoda stilurile 
de predare a conţinuturilor, iar cursul nu va putea fi predat decât după 
armonizarea conţinuturilor, dozarea şi stabilirea intervenţiei fiecăruia. Predarea 
acestui opţional nu va fi o improvizație în funcţie de inspiraţie, ci o colaborare 
continuă a propunătorilor şi realizatorilor. 

Programa va cuprinde obiective pe arie curriculară şi obiective cadru ale 
disciplinelor implicate. 

Astfel, pentru aria curriculară „Om şi societate”, acest tip de opțional vizează 
disciplinele: cultură civică, istorie, geografie, religie. Pot fi realizate teme 
comune între două, trei sau toate disciplinele ariei curriculare „Om şi 
societate”. 


C. Opţionalul la nivelul mai multor arii curriculare poate fi realizat la nivelul 
disciplinelor din cel puţin două arii curriculare. Are un caracter transdisciplinar 
sau interdisciplinar prin intersectarea unor segmente de discipline aparținând 
mai multor arii. 

Opţionalul ca temă integratoare pentru mai multe arii curriculare este notat cu 


(5). 


Acest opţional are un caracter mai complex, iar realizarea lui implică multă 
preocupare şi experiență din partea propunătorilor. Programa va cuprinde: 
obiective transdisciplinare şi obiective cadru ale disciplinelor implicate. 


Se poate realiza şi în echipă, la fel ca tipul de opţional precedent. Temele 
conținuturilor programelor sunt la nivelul mai multor arii curriculare. 


Este oferta opțională cea mai generoasă, dar care impune şi o pregătire 
profesională şi documentară deosebită din partea purtătorilor. De asemenea, 
necesită o bază materială care să dispună de dotările necesare, fără de care, 
practic, este imposibil de realizat modul de realizare, în perspectivă, va deveni 
neatractiv pentru elevi. 

Dotarea minimală pentru disciplinele opţionale: 
e sală de clasă cu perdele de camuflaj; 


e un video; 

e un televizor color; 

e radiocasetofon; 

e casete audio şi video; 

e un calculator performant (rețea); 
e dischete; 

e xerox; 

e 


material didactic. 


Documentatia disciplinei optionale 
O dată ales tipul de opțional (titlul selectat din oferta MEC sau proiectul propriu) 


se va întocmi o documentație, pe baza cărei se va susține proiectul de opțional 
la nivel de catedră, consiliu profesoral şi consiliu de administrație al şcolii, 
pentru avizare: 


1. Denumirea opţionalului; 
2. Aria curriculară şi tipul de opţional (*,**, ***); 
3. Durata (semestrial, anual, pe ciclu curricular); 
4. Modul de desfăşurare: 
- pe grupe-număr grupe; 
- număr elevi; 
- pe clasă. 
5. Propunător!/ri: 
- nume, prenume; 
- specialitatea; 
- gradul didactic. 
6. Şcoala şi localitatea; 
7. Locul desfăşurării (ziua, ora, locul desfăşurării activităţilor); 
8. Tabelul elevilor participanţi (nr. ctr., nume şi prenume, clasa, 
semnătura); 
9. Proiect de programă (teme/conțţinuturi. 


Programa se realizează în functie de: 
e Teme/conţinuturi; 


e Arie şi ciclu curricular; 
e Tipul de opțional; 
e Durată. 


Este preferabil să se propună titluri/teme de discipline care să intereseze, să 
răspundă unor cerințe individuale şi sociale, specifice elevilor din şcoală, dar 
mai ales să creeze capacități şi deprinderi, abilități practice de integrare socială 
a elevului sau să-i folosească pentru a-i motiva învăţarea, formarea sa 
intelectuală, prin asumarea unui sistem de atitudini şi valori. 


Programele trebuie să fie exacte pe dobândirea de către elevi a unor 
cunoştinţe funcţionale şi a unor competenţe complexe şi variate. 

Planificarea (proiectarea didactică) trebuie să cuprindă următoarele 
rubricații pentru: 


A. Opţionalul la nivelul disciplinei (*) 


Obiectiv Obiective de Activităţi de Evaluare 
cadru referință învăţare 
B. Opţionalul la nivelul ariei curriculare (**) 
Obiectiv pe Obiective cadru Obiective de Activităţi de 
arie ale disciplinelor referință evaluare 
curriculară implicate învăţare 
C. Opţionalul la nivelul mai multor arii curriculare 
Obiectiv Obiective cadru Obiective Activităţi de 
transdisciplinar ale disciplinelor de referință evaluare 
implicate învăţare 


e Obiective cadru (generale) vor fi în domeniul: 
-cunoaşterii (conceptelor şi cunoştinţelor); 
-deprinderilor şi capacităților; 

-sistemului de atitudini şi valori. 


e Obiective de referință (specifice, operaţionale) sunt specifice ariei 
curriculare, disciplinelor din cadrul acesteia şi fiecărei discipline în 
parte. Obiectivele de referință trebuie adaptate tipului de opţional ales. 


e Activitățile de învăţare trebuie concentrate pe noi practici didactice 
de tip interactiv. Organizarea şi desfăşurarea activităţilor va fi reglată 
prin feed-back. 


e Evaluarea se realizează prin folosirea preponderentă a metodelor 
alternative de evaluare. 


Observarea sistemică a comportamentului elevului prin: 
o fişă de clasificare; 

scară de clasificare; 

listă de control/verificare; 

proiectul; 

portofoliul; 

autoevaluarea. 


O 000 o 

Evaluarea trebuie să fie CORECTĂ dar STIMULATIVĂ, bazată pe interesul şi 
participarea efectivă la realizarea activităţilor de învăţare. 


Conţinuturi 

Temele/conţinuturile vor fi alese pe baza bibliografiei studiate. În dreptul lor, în 
planificare, va trebui specificată data prezentării, grupa/clasa şi numărul de ore 
afectat. Ele vor cuprinde, pentru început, texte, rezumate, proiecte didactice şi 
trimiteri la sursele bibliografice sau material suport (realizate de 
profesori/învătători). 


Bibliografia trebuie să însoțească lista conținuturilor. Pe baza ei trebuie să fie 
realizate programa, temele (conținuturile) disciplinelor opționale. 


Responsabilităţi în organizarea optionalelor 


Conducerile şcolilor 
e Să utilizeze eficient resursele umane din şcoală; 

Să analizeze competențele reale; 

Să ofere condiţii de desfăşurare (spaţiu, orar); 

Să respecte metodologia; 

Să armonizeze pregătirea personalului didactic existent cu interesele 

elevilor, cerințele părinţilor în contextul comunităţii locale; 

e Să nu ofere discipline opţionale numai pentru completarea normei 
didactice; 

e Să aprobe disciplinele/temele/cursurile opţionale susținute în fața 
consiliului de administrație, convingător şi argumentat, pe bază de 
proiecte ce cuprind: programă, planificare, teme, conţinut; 

e Să prezinte oferte de opţionale în şcoală (afişare); 

e Să asigure informarea corectă a elevilor şi părinţilor (şedinţe cu 
părinţii, lectorate, pliante); 

e Să obţină acordul elevilor şi al părinţilor pe bază de semnătură. 


În concluzie: 

e Directorii şi consiliile de administraţie au responsabilitatea unui bun 
manageriat, în politica de cadre didactice-resurse umane; 

e Vor trebui să îşi prezinte oferta opţională, în funcţie de baza materială 
şi competențele profesionale de care dispun; 

e Să aleagă un Curriculum la decizia şcolii care să permită 
individualizarea şcolii şi crearea unei personalităţi a acesteia, prin 
prezentarea „Proiectului şcolii” şi „Ofertei şcolii”; 

e Să asigure elevilor parcursuri individuale proprii, potrivit intereselor şi 
aptitudinilor lor, dându-le posibilitatea de a alege. 


Cadrele didactice 
e Să facă o ofertă bazată pe competenţă; 
e Să potrivească global şi realist abordarea tematicii; 
e Să-şi aleagă şi convingă elevii în funcţie de preferințele acestora şi 
să-i capaciteze necontenit; 
e Să-şi organizeze în amănunt desfăşurarea cursului; 

e Să-şi realizeze propria programă; 

e Să-şi stabilească durata de desfăşurare a cursului (semestru, an ciclu 
curricular); 

e Să definească clar tipul de opţional şi modalităţile de realizare: 

- derivat; 
- ca altă disciplină; 
- catemă integratoare. 

e Să nu improvizeze; 

e Să înțeleagă faptul că disciplina opţională înseamnă mai mult decât 
pregătirea pentru o oră de curs (chiar şi pentru cei cu foarte multă 
experienţă); 

e Să realizeze că abordare unei discipline opţionale nu înseamnă a şti 
mai mult, față de ce predai, ci a oferi altceva faţă de curriculum 
nucleu (trunchi comun) aprofundat (CAN) şi extins (CE), respectiv 
curriculum elaborat în şcoală (CES); 

e Să abordeze cu mai multă deschidere problema trans-/ inter- 
disciplinarităţii, în ideea colaborării (predării) mai multor profesori la 
realizarea aceluiaşi opțional; 

e Să depăşească orgoliile disciplinare şi individuale pentru realizarea 
scopului final, informarea pertinentă, formativă a elevului, formare de 
capacităţi şi mai ales opţiuni şi atitudini individuale de integrare 
socială. 


Elevii şi părinţii 
Elevii şi părinţii trebuie să se informeze în amănunt asupra modului de 
realizare a disciplinelor opţionale pe care le aleg din oferta şcolii: 

e aria curriculară; 

e conținut; 

e durată; 

e resursele materiale şi umane ale şcolii. 


Elevii şi părinţii trebuie: 
e Să înțeleagă că oferta de opţionale a şcolii reprezintă un criteriu 
important în alegerea acesteia; 
e Să aprecieze corespunzător modul de realizare al disciplinelor 
opţionale, în alegerea din anul şcolar următor; 
e Să conştientizeze faptul că: 
= au dreptul să fie informaţi şi consultați în legătură cu orele de 
opțional; 
= durata opționalului: acesta se poate întinde pe durata unui 
semestru sau an şcolar; 
= în catalog, disciplinele opţionale se trec prin calificative (clasele 
I-IV) şi note (clasele V-XII); 
= rezultatele obţinute vor fi trecute şi în foaia matricolă a elevului; 
= dacă opţionalul este realizat pe durata unui semestru, media 
acestuia va fi semestrială; 
= elevii nu pot opta pentru opţionalele din fiecare arie curriculară. 
e Să aleagă opţionalele care pot fi realizate în condiţii de maximă 
calitate, în funcţie de interese şi preferinţe; 
e Odată exprimată opţiunea pentru o anumită disciplină opţională, ea 
devine obligatorie pe durata pentru care a fost proiectată. 

3. Lucrarea de verificare nr. 1 


Notă 
e Toate subiectele sunt obligatorii. 
e Se acordă 10 puncte din oficiu. 
e Nota finală se obține prin împărțirea la 10 a punctajului 
realizat de student/ cursant. 


Subiectul | (10 puncte) 


Definiţi conceptele: 
1. Curriculum Naţional; 
2. cicluri curriculare; 
3. arii curriculare; 
4. curriculum la decizia şcolii. 
Important! 
Se acordă cate 2,5 puncte pentru fiecare definiţie corect formulată. 


Subiectul al Il- lea(30 puncte) 


Elaboraţi o programă pentru un opţional din categoria „CES - Curriculum Elaborat în 
Şcoală” 
Cerinţe: 
e Structura să fie cea consacrată (este prezentată în Unitatea de învăţare nr. 5); 
e Elementele structurale sunt bine definite/ structurate; 
e Prezintă integral „Documentaţia” necesară. 


Important! 
Se acordă câte 10 puncte pentru fiecare cerință respectată integral. 


Subiectul al Ill- lea (50 puncte) 


Redactaţi un referat care să abordeze una din următoarele teme, la alegere: 
“Comunicare, participare şi motivare personală şi instituţională în introducerea, 


implementarea şi monitorizarea Curriculum-ului Naţional” 

SAU: 
„Disciplinele opționale între deziderat şi realitate în şcoala românească”. 


Referatul trebuie să răspundă următoarelor cerințe: 
e Identificarea şi descrierea situaţiei reale, în raport cu fiecare din cele două 
teme posibile de referat; 
e  Explicarea/ argumentarea factorilor şi condiţiilor care au generat/ 
generează situațiile descrise; 
e Exprimarea unui punct de vedere personal privind cauzele, consecinţele şi 
perspectivele evolutive în cele două probleme puse în discuţie. 

Important! 
a) Structura referatului va fi următoarea: 
Pagina de titlu; 
Cuprinsul; 
Introducerea; 
Dezvoltarea elementelor de continut; 
Concluziile; 
Bibliografia; 
Anexele. 


b) Criteriile de evaluare a referatului 


Validitatea (5 puncte) 
Adecvare la tema propusă; 
Structura, mod de concepere şi de argumentare, în concordanță cu tema 
propusă. 


Completitudinea (5 puncte) 
e Aplicarea noțiunilor pedagogice/ docimologice în susținerea ideilor; 
e Conexiuni interdisciplinare. 


Elaborarea şi structura (10 puncte) 
Acuratetea şi rigoarea demersului ştiinţific; 
Logica şi argumentarea ideilor; 

Coerenţa şi unitatea întregului; 
Corectitudinea ipotezelor şi a concluziilor. 


Calitatea materialului utilizat (8 puncte) 
e Calitatea surselor utilizate; 
e Calitatea datelor utilizate din aceste surse; 
e Calitatea prelucrării şi integrării datelor în contexte potrivite. 


Creativitatea/ originalitatea (10 puncte) 
Gradul de noutate a structurii conținutului, 
Gradul de noutate a interpretării ideilor şi a argumentelor; 
Gradul de noutate a concluziilor; 
Gradul de noutate a strategiei de lucru. 


Redactarea (5 puncte) 
e Respectarea convențiilor de redactare a unei lucrări în stilul ştiinţific; 
e Capacitatea de sinteză. 


Corectitudinea limbii utilizate (7 puncte) 
e  Corectitudinea exprimării, a ortografiei şi a punctuației. 

